Maafaru Airport aa eku 12 aharuge inthizaaru nimumakah! | Mihaaru\nމާފަރު އިންޓަނޭޝަނަލް އެއާޕޯޓުގައި ޖެއްސި ފުރަތަމަ ކޮމާޝަލް ފްލައިޓް. އެ ފްލައިޓަށް ފެނުގެ ސެލިއުޓެއް ދެނީ-- ފޮޓޯ: މިހާރު\nމާފަރު އެއާޕޯޓާ އެކު 12 އަހަރުގެ އިންތިޒާރު ނިމުމަކަށް!\n02 ޑިސެމްބަރ 2019 - 08:39 16 comments\nބަރަވެލި ކަނޑާއި ކާށިދޫ ކަނޑު ފަދަ ރާއްޖޭގައި ރާޅު ބޮޑު، ގަދަ ސަރަހައްދުތައް ހުރަސްކޮށް ނ. މާފަރާއި އެ އަތޮޅުގެ އެހެން ރަށްރަށުގެ ރައްޔިތުން މާލެއަށް ކުރާ ދަތުރުތަކުގެ ބަދަލުގައި ވައިގެ މަގުން، ފަސޭހަކަމާ އެކު ދަތުރުކުރެވޭނެ ގޮތް، މާފަރުގައި އެޅި އިންޓަނޭޝަނަލް ފެންވަރުގެ އެއާޕޯޓާ އެކު އިއްޔެ އެވަނީ ފަހިވެފަ އެވެ. މާފަރުގެ ކޮންމެ މީހެއްގެ މޫނުމަތިން ވެސް ފެނުނީ ހިނިތުންވުމެވެ. އެ ރަށުގައި އެއާޕޯޓެއް އަޅަން ދުށް ހުވަފެން ހަގީގަތަކަށް ވިކަން ގަބޫލުކުރަން ވެސް ބައެއް މީހުންނަށް ދަތިވި އެވެ.\nގާތްގަނޑަކަށް 1،200 މީހުންގެ އާބާދީއެއް އޮންނަ ރަށުގައި އެއާޕޯޓެއް އަޅަން އެންމެ ފުރަތަމަ ހާވަލުކުރީ 2007 ވަނަ އަހަރު އެވެ. އޭރު އެ މަސައްކަތް ކުރީ، ކޯސްޓްލައިނާ ހަވާލުކޮށްގެންނެވެ. ސަރުކާރުން އެއާޕޯޓަށް އެރަށުން ބިން ކަނޑައަޅާ، މަސައްކަތް ހަވާލުކުރި ނަމަވެސް 2013އާ ހަމަޔަށް، ރުށްތައް ނަގައި، ބިން ކޮންމެވެސް ވަރަކަށް ބިން ސާފުކުރުން ފިޔަވާ އިތުރު ކަމެއް ނުވި އެވެ.\nއެކަމާ ހިތްހަމަނުޖެހި ރަށުގެ ރައްޔިތުންނާއި އަތޮޅުގެ އެހެން ބައެއް ރަށްރަށުގެ ރައްޔިތުން ވެސް ބައިވެރިވެ، ވަރުގަދަ އިހްތިޖާޖެއް ކުރި އެވެ. ސަރުކާރަށް ޕެޓިޝަނެއް ހުށަހެޅި އެވެ. ގާތްގަނޑަށް 28 ދުވަހަށް ދެމިގެންދިޔަ އެ މުޒާހަރާގައި ރައްޔިތުން އެންމެ ހަރު ހަޑުން ގޮވީ، އެއާޕޯޓުގެ މަސައްކަތް ފަށާނެ ތާރީހެއް ކަނޑައަޅާ ދިނުމަށެވެ.\nނަތީޖާއަކަށް ވީ މާފަރު އެއާޕޯޓު ހަދަން ކޯސްޓް ލައިންނާ އެކު ވެފައިވާ އެއްބަސްވުން، ކުރީގެ ރައީސް މުހައްމަދު ވަހީދުގެ ސަރުކާރުގައި އުވާލުމެވެ. އެވަރުން ވެސް ރަށުގެ ރައްޔިތުން އުންމީދު ކަނޑައެއް ނުލި އެވެ. ކުރީގެ ރައީސް އަބްދުﷲ ޔާމީންގެ ސަރުކާރުގައި އެ އެއާޕޯޓެއް އެޅުމުގެ އަމަލީ މަސައްކަތް ފެށޭވަރުވީ، އެކި ކުންފުނިތަކަށް ހަވާލުކޮށް ނުވެގެން، ތަފާތު ގޮތްގޮތަށް ސިޔާސަތު ބަދަލުކުރަމުން ގޮހެވެ. މިލޭނިއަލް ކެޕިޓަލްއިން އެއާޕޯޓާ ހަވާލުވެގެން އުޅެނިކޮށް އެމްއެމްޕީއާރްސީގެ ހިޔާނާތުގެ މައްސަލަ ފަޅާއެރުމުން އެކަން ހުއްޓުނެވެ. ދެން އެއާޕޯޓް އެޅުމުގެ މަސްއޫލިއްޔަތާ ހަވާލުވީ މީދޫ ދާއިރާގެ މެންބަރު އަހުމަދު ސިޔާމްގެ ކުންފުނި "ސަން ސިޔާމް" އެވެ. ނަމަވެސް މަސައްކަތް ކުރިއަކަށް ނުގެންދެވުނެވެ. އެންމެ ފަހުން މާފަރު އެއާޕޯޓް އަޅައި، ނިންމާލެވުނީ އަބޫދާބީ ފަންޑު ފޯ ޑިވެލޮޕްމެންޓް (އޭޑީއެފްޑީ) އިން 60 މިލިއަން ޑޮލަރުގެ އެހީއެއް ދިނުމުންނެވެ.\nމިކަން ބާރު ސްޕީޑުގައި ނިމި، އެއާޕޯޓުގެ ބޭނުން ކުރަން ފެށުމުން ރައްޔިތުން މިހާރު ތިބީ ވަރަށް އުފަލުންނެވެ. އެއާޕޯޓްގެ ސަބަބުން ރަށަށް އިތުރު ތަރައްގީ އަންނާނެ ކަމަށް ރައްޔިތުން އުންމީދު ކުރެ އެެވެ.\nމާފަރު ކައުންސިލްގެ ރައީސް އަބްދުލް މާޖިދު އަލީ ވިދާޅުވީ އެއާޕޯޓާ އެކު ރަށުގައި ތިބެގެން މަސައްކަތް ކުރެވޭނެ ގޮތް ވުމަކީ ލިބުނު ވަރަށް ބޮޑު ފަސޭހައެއް ކަމަށެވެ. ގާތްގަނޑަކަށް 140 ހެކްޓަރުގެ ބޮޑު ރަށުގައި މި ވަގުތު ދިރިއުޅެނީ 600 އެއްހާ މީހުންނެވެ. އެއާޕޯޓާ އެކު ރަށުގައި ދިރިއުޅޭ އާބާދީ ވަރަށް ބޮޑަށް އިތުރުވާނެ ކަމަށް އޭނާ ގަބޫލުކުރައްވަ އެވެ.\nމީގެ އިތުރުން ރަށުގައި ބޭންކިން ހިދުމަތާއި ފުލުހުން މަރުކަޒުގެ އިތުރުން ނަރުދަމާ އާއި ފެނުގެ ފުރިހަމަ ނިޒާމެއް ވެސް ވަރަށް އަވަަހަށް އަންނާނެ ކަމުގެ އުންމީދު އާވެފައިވާ ކަމަށް އޭނާ ވިދާޅުވި އެވެ.\nއެއާޕޯޓު ސެކިއުރިޓީ ޗެކިން: އެއާޕޯޓާ އެކު ގިނަ ވަޒީފާތަކެއް އުފެދޭނެ ކަމަށް ބެލެވޭ -- ފޮޓޯ: މިހާރު\n"ސިއްހީ ކަންކަމުގައި ދަތުރު ކުރަން ޖެހެނީ. މީހުން ބަލިވީމަ މާލެ ދާން މި ޖެހެނީ. މމި ސަރަހައްދުގައި ވެސް ރަނގަޅު ސިއްހީ ނިޒާމެއް ނެތީ. ކުރިއަށް އޮތް ތަނުގައި އަޅުގަނޑުމެން އުންމީދު ކުރަނީ ނ. އަތޮޅުގައި ސިއްހީ ނިޒާމު ރަނގަޅުވެގެންދާނެ ކަމަށް އެއާޕޯޓާ ގުޅިގެން،" މާޖިދު ވިދާޅުވި އެވެ.\nއިންވެސްޓަރުންގެ ޕްރޮޕޯސަލްތައް ރަަށަށް\nމާފަރު އެއާޕޯޓާ އެކު ރަށުގައި އެކި ކަންކަމުގައި އިންވެސްޓް ކުރަން ކައުންސިލަށް މިހާރު ވެސް ޕްރޮޕޯސަލްތައް ލިބޭ ކަމަށް ވެ އެވެ. އެންމެ ގިނައިން އަންނަނީ ރަށުގައި ގެސްޓް ހައުސް ހެދުމުގެ ހުށައެޅުންތަކެވެ.\nމާޖިދު ވިދާޅުވީ ގެސްޓް ހައުސްތައް އަޅަން ބޭނުންވެގެން، އެކަމަށް ބިން ދޫކުރަނީ ކޮން އިރަކުތޯ ވަރަށް ގިނަ ބަޔަކު އަހަމުންދާ ކަމަށެވެ. އެކަން އަވަސް ކުރަން ޓޫރިޒަމް މިނިސްޓްރީއާ އެކު މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\nމާފަރު އިންޓަނޭޝަނަލް އެއާޕޯޓަށް ފްލައިޓެއް ޖައްސަނީ-- ފޮޓޯ: މިހާރު\n"މިރަށުގައި އިންވެސްޓް ކުރަން ބޭނުންވާ ބައިވަރު ބޭފުޅުން ވެސް އެބަ ތިބި. އެއާޕޯޓު ނުހުޅުވިގެން މަޑުކޮށްގެން ވެސް އެބަ ތިބި. އެހެން ނަމަވެސް އެ ބޭފުޅުން އިންޓްރެސްޓް ވަރަށް ބޮޑަށް އެބަހުރި މާފަރުގައި އެކި ބިޒްނަސް ކުރަން،" އޭނާ ވިދާޅުވި އެވެ.\nރައްޔިތުން ތިބީ އުފަލުން\nއެއާޕޯޓުގެ އޮޕަރޭޝަން އިފްތިތާހުކުރަން ބޭއްވި ރަސްމިއްޔާތަށް ދިޔަ މާފަރުގެ ކޮންމެ މީހެއްގެ މޫނުމަތިން ވެސް ފެނުނީ، އުފަލާއި ހިންހަމަޖެހުމެވެ.\nއަބްދުއް ރައޫފު ބުނީ ކަނޑު ގަދަވެއްޖިއްޔާ ތިބެން ޖެހެނީ ރަށުން ނުފުރިފައި ކަމަށާއި އެއާޕޯޓާ އެކު އެ ހުރަސް ނެތިއްޖެ ކަމަށެވެ.\nއެރަށުގެ އެހެން މީހެއް ކަމަށް ވާ ރުހްސާނާ އާދަމް ބުނި ގޮތުގައި ޝެޑިއުލް ދަތުރުތައް ފެށުނުކަން ގަބޫލުކުރަން އަދިވެސް އުނދަގުލެވެ.\n"އެހާ ދުވަސް ވެއްޖެ މި އެއާޕޯޓަށް އިންތިޒާރު ކުރާތާ. ހުޅުވޭނެއޭ ކިޔާ ވަރަށް ތާރީހުތައް ދިން ފަހުން ހުޅުވުނީމަ ވަރަށް އުފާވޭ. އަޅުގަނޑުމެންގެ ރަށާއި އަތޮޅުގެ ތަރައްގީއަށް ދޮރެއް ހުޅުވުނީމަ ވަރަށް އުފާވެފައި އަޅުގަނޑުމެން މިތިބީ،" އޭނާ ބުންޏެވެ.\nމާފަރު އިންޓަނޭޝަނަލް އެއާޕޯޓް: މާފަރު ރައްޔިތުންގެ ވަރަށް ބޮޑު އުއްމީދެއްގެ ނިމުން -- ފޮޓޯ: މިހާރު\nމާފަރުގަައި އެއާޕޯޓް އަޅަން ރަށުން ބޮޑު ސަރަހައްދެއް ދިނުމަކީ، އެއްބައެއްގެ ނަޒަރުގައި، ރަށުގެ ރައްޔިތުންވީ ގުރުބާނީއެކެވެ. އެއާޕޯޓަށް ބިން ދޫކުރި އިރު އެތަނުގައި ހުރި ގެވަޅުތައް ވެސް ވަނީ ދޫކޮށްލައިފަ އެވެ.\nމާފަރު ސްކޫލު ޓީޗަރެއް ކަމަށް ވާ، އައިޝަތު އިބްރާހިމް ދެކޭ ގޮތުގައި ރަށުގައި ތިބެގެން އާމްދަނީ ލިބޭނެ އިތުރު ގޮތްތައް ފަހިވުމަކީ ތަރައްގީއަށް ލިބުނު ފުރުސަތެކެވެ. އައިޝާ ގެންދަނީ މިހާރު ވެސް ރަށުގައި ކެފޭއެއް ހިންގަމުންނެވެ. އެއާޕޯޓުގެ މަސައްކަތް ފެށުނު ފަހުން ކެފޭގެ އާމްދަނީ ވަރަށް ބޮޑަށް އިތުރު ކަމަށް އޭނާ ބުންޏެވެ. އަދި އެއާޕޯޓުގެ އޮޕަރޭޝަނާ އެކު ކުރިއަށް އޮތް ތަނުގައި ވިޔަފާރި އެއަށް ވުރެ ވެސް ފުޅާވާނެ ކަމަށް އޭނާ އުއްމީދުކުރެ އެވެ.\nމާފަރު އެއާޕޯޓަށް މޯލްޑިވިއަންގެ ފްލައިޓެއް ޖައްސާފައި-- ފޮޓޯ: މިހާރު\nއޭނާ ބުނީ ރަށުގައި ތިބެގެން ވަޒީފާ އަދާކުރުމުން ރަށުގެ އާންމުންގެ ދިރިއުޅުމުގެ ފެންވަރަށް ރަނގަޅު ބަދަލެއް އަންނާނެ ކަމަށެވެ.\nމާފަރަށް ކުރާ ދަތުރުގެ ޓިކެޓްގެ އަގާ މެދު ވެސް ރަށުގެ ގިނަ ބަޔަކު ހިތްހަމަޖެހެ އެވެ.\n"ގަދަ ކަނޑުތަކަށް ވެސް އެރީ 750ރ. ދީގެން ލޯންޗުގައި. އަތޮޅުގެ ހުރިހާ ރަށަކަށް ޖައްސަމުން ޖައްސަމުންް ލޯންޗު ދަނީ. އެހެންވީމަ ހައްޓަށާއި ވަގުތައް ބަލާ އިރު މިހާރު ހުރި އަގަކީ ފީޒަބަލް އަގެއް ކަމަށް ގަބޫލުކުރެވެނީ،" އައިޝާ ބުންޏެވެ.\nބިން ބޮޑު ރަށެއް ކަމުން ރަށުގެ ކޮންމެ ދެމަފިރިއަކަށް ވެސް ފަސޭހަކަމާ އެކު ގޯތި ލިބެ އެވެ. އަދި އެއާޕޯޓާ އެކު ގެ ކުއްޔަށް ދީގެން ވެސް އާމްދަނީ ހޯދޭނެ ދޮރު ހުޅުވިއްޖެ ކަމަށް ބައެއް މީހުން ގަބޫލުކުރެ އެވެ.\nމާފަރު އިންޓަނޭޝަނަލް އެއާޕޯޓްގެ ހިދުމަތް ދޭން ފެށުމުން، އެކަމަށް ކުރި ދިގު އިންތިޒާރުގެ ނިމުން ފޮންޏެވެ. މިއީ އަނެއްކާވެސް ރާއްޖޭގެ ރަށަކަށް އައި ބޮޑު ތަރައްގީއެކެވެ.\nއިތުރު ލިޔުންތައް ނ. މާފަރު މާފަރު ކައުންސިލް މޯލްޑިވިއަން އެއާލައިން މާފަރު އިންޓަނޭޝަނަލް އެއާޕޯޓް\nމާފަރު އެއްކޮޅު ޓިކެޓެއް 750ރ. އަށް


ޝާހިދުގެ ޗައިނާ ދަތުރު މިމަހު 19 ގައި – Haftha\nSun, 23 February, 2020, 4:10 am\nޝާހިދުގެ ޗައިނާ ދަތުރު މިމަހު 19 ގައި\nފޮރިން މިނިސްޓަރު އަބްދުﷲ ޝާހިދު ޗައިނާއަށް ކުރައްވާ ފުރަތަމަ ރަސްމީ ދަތުރު މިމަހުގެ 19 ވަނަ ދުވަހަށް ތާވަލް ކޮށްފިއެވެ.\nޗައިނާގެ ފޮރިން މިނިސްޓްރު ވާންގް ޔީގެ ދައުވަތަކަށް ކުރައްވާ މި ދަތުރުފުޅަކީ، ފޮރިން މިނިސްޓަރުކަމާ ހަވާލުވެވަޑައިގެން ފަހުން މިނިސްޓަރު ޝާހިދު ޗައިނާއަށް ކުރައްވާ ފުރަތަމަ ދަތުރުފުޅެވެ.\nފޮރިން މިނިސްޓްރީން ބުނީ، ޗައިނާއަށް ކުރައްވާ ދެ ދުވަހުގެ މި ދަތުރުފުޅުގައި ޗައިނާގެ ނައިބް ރައީސް ވަންގް ގީޝާންގެ އަރިހަށް އިހްތިރާމްގެ ޒިޔާރަތެއް ކުރައްވާނެ ކަމަށެވެ.\nއަދި ޗައިނާގެ ހާރިޖީ ވަޒީރު ވާންގް ޔީ އާއެކު ރާއްޖެ އާއި ޗައިނާގެ ޒަމާންވީ ގާތް ގުޅުން ބަދަހިކުރުމާ ގުޅޭ ގޮތުން މަޝްވަރާ ކުރައްވާނެ ކަމަށެވެ. އަދި އެކި ދާއިރާތަކުން ދެ ގައުމުގެ ގުޅުން ބަދަހިކުރެވޭނެ ގޮތްތަކާ މެދު ވެސް މަޝްވަރާކުރައްވާނެ ކަމަށް ވެސް އެ މިނިސްޓްރީން ބުންޏެވެ.\nފޮރިން މިނިސްޓްރީން ބުނީ، ޗައިނާއަކީ ރާއްޖޭގެ ތަރައްގީ އަށް މުހިއްމު ބައިވެރިއެއް ކަމުން، ރާއްޖެ އިން ދަމަހައްޓަމުން އަންނަ “ވަން ޗައިނާ” ޕޮލިސީ ހިފަހައްޓާނެ ކަމަށެވެ.\nއަދި އެ ގައުމުގެ “ބެލްޓް އެންޑް ރޯޑް އިނިޝިއެޓިވް” ގެ ބައިވެރިއެއްގެ ގޮތުގައި ރާއްޖެ ދެމި އޮންނާނެ ކަމަށް ވެސް ފޮރިން މިނިސްޓްރީން ބުންޏެވެ.\nފޮރިން މިނިސްޓަރު ޝާހިދު މިމަހުގެ ތެރޭގައި ޗައިނާއަށް ވަޑައިގަންނަވާއިރު، ރައީސް ޔާމީންގެ ވެރިކަމުގައި ޗައިނާއާ އޮތް ގާތް ގުޅުން ހީނަރުވެ މި ސަރުކާރުން ވަނީ އަވަށްޓެރި އިންޑިއާއާއެކު ގާތް ގުޅުމެއް ބާއްވަމުންނެވެ.\nއަދި ކުރީގެ ރައީސް މުހައްމަދު ނަޝީދު އިއްޔެ ވަނީ، ޗައިނާއާ ގުޅިގެން ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން ދަރަނިވެރި ކުރުވާފައިވާ ކަމަށް ވިދާޅުވެ ޗައިނާއަށް ވަރަށް ހޫނު ބަހުގެ ހަމަލާތަކެއް ދެއްވައިފައެވެ.\nއެގޮތުން ރައީސް އިބްރާހިމް މުހައްމަދު ސޯލިހު ވެސް މީގެ ކުރިން ވަނީ، ޗައިނާއިން ނަގާފައިވާ ލޯނުތަކަކީ އިންޓްރެސްޓް ރޭޓް ބޮޑުކޮށް، ރާއްޖެއަށް ގެއްލުންވާ ގޮތަށް ނަގާފައިވާ ލޯނުތަކެއް ކަމަށް ވިދާޅުވެފައެވެ. އަދި އެ ލޯނު އެއްބަސްވުންތައް މުރާޖާކޮށް އަލުން މަޝްވަރާ ކުރުމުގެ މަޝްވަރާތައް ޗައިނާ ސަރުކާރާއެކު ކުރަމުންދާ ކަމަށް ވިދާޅުވިއެވެ.


Filaigen noolhen, thahugeeguthakah ehbaarulun ves dheynan: Shaayan\nފިލައިގެން ނޫޅެން، އެއްބާރުލުން ވެސް ދޭނަން: ޝާޔަން\nޝާޔަން: ތަހުގީގުތަކަށް އެއްބާރުލުން ދެއްވާނެ ކަމަށް ވިދާޅުވި -\nދައުލަތުގެ ކޮންމެ މުއައްސަސާއަކުން ކުރިއަށް ގެންދާ ތަހުގީގަކަށް ވެސް އެއްބާރުލުން ދެއްވާނެ ކަމަށާއި ހާޒިރުވާން އެންގުމުން ހާޒިރު ވެސް ވާނެ ކަމަށް ޕަބްލިކް ސާވިސް މީޑިއާ (ޕީއެސްއެމް)ގެ ކުރީގެ ޑެޕިއުޓީ މެނޭޖިން ޑިރެކްޓަރު ޝާޔަން ޝާހިދު ވިދާޅުވެއްޖެ އެވެ.\nޝާޔަން މިހެން ވިދާޅުވީ އެންޓި ކޮރަޕްޝަން ކޮމިޝަން (އޭސީސީ)އިން އޭނާ ހާޒިރު ނުވެގެން ކަމަށް ބުނެ ކުރިމިނަލް ކޯޓަށް ކޯޓު އަމުރެއް ހޯދުމަށް އެދިފައިވާތީ އެވެ. ޕީއެސްއެމްއާ ގުޅޭ ހިޔާނާތުގެ މައްސަލަތަކެއް އޭސީސީއިން ބަލަމުންދާއިރު ޕީއެސްއެމްގެ ކުރީގެ ބޯޑު މެންބަރަކު އެ ތަހުގީގަށް އެއްބާރުލުން ނުދޭ ކަމަށް އޭސީސީއިން މަޖިލީހުގެ ކޮމެޓީގައި ބުނެފައިވެ އެވެ.\nނަމަވެސް ޝާޔަން މިއަދު އަވަސްއަށް ވިދާޅުވީ އޭސީސީއަށް އޭނާ އެއްބާރުލުން ދެމުން ގެންދާ ކަމަށެވެ. އެ ކޮމިޝަނުން ގުޅުމުން ފޯނަށް ޖަވާބު ވެސް ދެމުން ގެންދާ ކަމަށެވެ.\n"އަޅުގަނޑަށް އޭސީސީއިން އެންމެ ފަހުން ގުޅީ އޭޕްރީލް މަހުގެ ތެރޭގައި، އޭގެ ފަހުން ގުޅާފައެއް ނެތް، ހާޒިރުވާން އަންގާފައެއް ވެސް ނެތް،" ޝާޔަން ވިދާޅުވި އެވެ.\nއެހެންވެ އޭނާ ހާޒިރު ނުވެގެން ކޯޓު އަމުރެއް ހޯދަން ޖެހޭ ސަބަބެއް ނުވިސްނޭ ކަމަށް ވެސް ޝާޔަން ވިދާޅުވި އެވެ. ޝާޔަން ވަނީ އެކަން ހިނގާފައިވާ ގޮތް ސާފުކުރުމަށް މިއަދު އޭސީސީއަށް ވެސް ގުޅުއްވާފަ އެވެ. ނަމަވެސް އެ ކޮމިޝަނުން ޖަވާބެއް ނުލިބެ އެވެ.\n"އަޅުގަނޑު މިއީ ފިލައިގެން އުޅޭ މީހެއް ނޫން، އަޅުގަނޑާ ކުރާ ސުވާލުތަކަށް ޖަވާބު ދޭން ތައްޔާރު، އެއީ ދައުލަތުގެ ކޮންމެ މުއައްސަސާއެއް ނަމަވެސް އަޅުގަނޑުގެ އެއްބާރުލުން އޮންނާނެ،" ޝާޔަން ވިދާޅުވި އެވެ.\nޕީއެސްއެމްގެ މިހާރުގެ މެނޭޖްމެންޓުން ހުށަހަޅައިގެން އެ ކުންފުނީގެ މައްސަލަތަކެއް އޭސީސީއިން ބަލަމުންދާއިރު އޭގެ ތެރޭގައި މޯލްޑިވިއަން އައިޑޮލް ބޭއްވިއިރު ހިޔާނާތް ހިންގާފައިވާ ކަމަށް ވެސް ތުހުމަތުކޮށްފައިވެ އެވެ. އެ ޕްރޮޖެކްޓްގެ ހެޑަކީ ޝާޔަން އެވެ.\nޝާޔަން ވިދާޅުވީ މޯލްޑިވިއަން އައިޑޮލްގެ ހެޑެއްގެ ގޮތުގައި އޭނާ އަދާ ކުރެއްވީ ވަޒީފާއެއް ކަމަށެވެ. އޭނާއަށް ވެސް އެންގުންތައް އަންނަނީ މަތިން ކަމަށާއި އަމިއްލަ އެއްވެސް ނިންމުމެއް ނިންމާފައިނުވާ ކަމަށް ޝާޔަން ވިދާޅުވި އެވެ. ޝާޔަން ވަނީ މީޑިއާއިން ވެސް ކަމުގެ ހަގީގަތް ނުހޯދާ އަގު ވެއްޓޭ ގޮތަށް ހަބަރުތައް ފަތުރާތީ ކަންބޮޑުވުން ވެސް ފާޅު ކުރައްވާފަ އެވެ.\nޝާޔަން ޕީއެސްއެމްއިން ވަކިކޮށްފައިވަނީ މިދިޔަ އަހަރުގެ ޖުލައި މަހުގެ ތެރޭގައި އޭރުގެ ސަރުކާރުންނެވެ. އެއީ އޭނާ އިސްވެ ހުންނަވާ ޕީއެސްއެމްގެ އޭރުގެ އެމްޑީ ހަލީލާއި ޑީއެމްޑީ އިކްރާމް މަގާމުން ދުރުކުރުވަން މަސައްކަތް ކުރި ކަމަށް ތުހުމަތުކޮށް އޭނާ ސަސްޕެންޝަންގައި ހުންނަވަނިކޮށެވެ. އިކްރާމާއި ހަލީލް ވަކި ކުރަން އޭރު މަސައްކަތް ކޮށްފައިވަނީ އެ ދެ ބޭފުޅުންގެ ނުފޫޒާ ހެދި ޕީއެސްއެމްގެ މިނިވަންކަން ގެއްލިފައިވާތީ އެވެ.\nކްރިމިނަލް ކޯޓް ޕީއެސްއެމް އޭސީސީ + ޝާޔަން ޝާހިދު


Michael Jackson Ge Bappa Ah Cancer Jehi Enme Fahu Maruhalaagai - Vaguthu\nމައިކަލް ޖެކްސަންގެ ބައްޕަ އަަށް ކެންސަރު ޖެހި އެންމެ ފަހު މަރުހަލާގައި\nލަވައިގެ ރަސްގެފާނު މައިކަލް ޖެކްސަންގެ ބައްޕަ ޖޯއަށް އަށް ކެންސަރ ޖެހި، ހޮސްޕިޓަލްގައި ފަރުވާދޭން ފަށައިފިއެވެ.\nފާއިތުވި އަހަރުތަކުގައި ޖޯގެ ހާލު ވަރަށް ދެރަކަމަށް ރިޕޯޓްތަކުގައިވެއެވެ. 89 އަހަރުގެ ޖޯއަށް ޕެންކްރިއަޓިކް ކެންސަރ ޖެހިފައިވާ އިރު، މިހާރު އޭނާ ހުރީ ކެންސަރުގެ ފަހު ސްޓޭޖްގައެވެ.\nޖޯގެ އާއީލާ މީހުން އޭނާއާ ބައްދަލު ކުރުމަށް ހޮސްޕިޓަލަށް ޒިޔާރަތް ކޮށްފައިވާއިރު ޑެއިލީ މޭލްއިން ރިޕޯޓް ކުރާ ގޮތުގައި އާއިލާ ބައެއް މީހުން ޖޯއަށް ޒިޔާރަތް ކުރުމަށް އޭނާ ބަލަހައްޓާ ފަރާތްތަކުން ދަނީ ހުރަސް އަޅަމުންނެވެ.\nލަވަކިޔުންތެރިޔާ ޖެނެޓް ޖެކްސަންއަކީ ވެސް އެ އާއިލާ މީހެކެވެ. އޭނާއަށް ވެސް ދާއިރާ ދަސްކޮށްދީފައިވަނީ ބައްޕަ ޖޯއެވެ. އިއްޔެ ބޭއްވި މި އަހަރުގެ ޑިޒްނީ މިއިޒިކް އެވޯޑްސްގައި އިމްޕެކްޓް އެވޯޑް ލިބުނު ޖެނެޓްވަނީ އޭނާގެ ކާމިޔާބީއަށް ބައްޕައަށް ޝުކުރު އަދާކޮށްފައެވެ.\nމީގެ ކުރިން ކާރު އެކްސިޑެންޓެއްވެ، ޖޯއަށް ވަނީ އަނިޔާތަކެއް ލިބިފައެވެ. ނަމަވެސް މިއިން އެއްވެސް ކަމެއް އާއިލާއިން ހާމަކޮށްފައެއް ނުވެއެވެ.\nޖޯ މަރާއި ހަނގުރާމަ ކުރަމުން ދާއިރު ދަރިފުޅު މައިކަލް ޖެކްސަން ވަނީ 2009 ވަނަ އަހަރު މަރުވެފައެވެ. މައިކަލް މަރުވީ ވަރަށް ގިނަ ދުވަސްތަކެއް ފަހުން "ދިސް އިޒް އިޓް" ގެ ނަމުގައި ކޮންސެޓަކަށް ނިކުންނަން ތައްޔާރުވަމުން ދަނިކޮށެވެ.\nއޭނާގެ މަރާ ގުޅިގެން ފަހުން ވަނީ، ކޮންސެޓަށް ވަމުން ދިޔަ ތައްޔާރީތަކުގެ ވީޑިއޯ ފުޓޭޖްތަކާ އެކު "މައިކަލް ޖެކްސަން ދިސް އިޒް އިޓް" ގެ ނަމުގައި ފިލްމެއް ގެނެސް ދީފަ އެވެ.


BREAKING NEWS: Dharumavantha Hospital Gai Oeh Balimeehaa Ge Haalu Ahnanee Rangalhu Vamun - Vaguthu\nދަރުމަވަންތަ ހޮސްޕިޓަލްގައި އޮތް ބަލި މީހާގެ ހާލު އަންނަނީ ރަނގަޅު ވަމުން\nޑރ.މޫސާ ހުސައިން ނޫސްވެރިންނަށް މައުލޫމާތު ދެއްވަނީ - ވަގުތު އިމޭޖްސް\nކޮވިޑް-19 ޖެހި ހާލުދެރަވެގެން ދަރުވަމަވަންތަ ހޮސްޕިޓަލްގައި ފަރުވާ ދެމުން ގެންދާ އުމުރުން 70 އަހަރުގެ ފިރިހެން މީހާގެ ހާލު މިހާރު ރަނގަޅު ވަމުން އަންނަ ކަމަށް ސަރުކާރުން ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި އައިޖީއެމްއެޗްގެ ޑޮކްޓަރ މޫސާ ހުސައިން ވިދާޅުވީ ދަރުމަވަންތަ ހޮސްޕިޓަލަށް ގެނައި އިރު ވެސް އޭނާ އަށް ވަނީ ނިއުމޯނިއާ ޖެހިފައި ކަމަށާއި އެހެންކަމުން އޭރު ވެސް އޭނާގެ ހާލު ދެރަކަމަށެވެ. ނަމަވެސް ދިން ފަރުވާތަކަށް ފަހު ފާއިތުވި ދެދުވަހު އޭނާގެ ހާލު ރަނގަޅު ވެފައިވާ ކަމަށް ޑޮކްޓަރ ވިދާޅުވިއެވެ.\n"ވަރަށް ބޮޑަށް ނިއުމޯނިއާއަށް ދެ ފަރާތު ފުއްޕާމެއަށް ވެސް އިންފެކްޝަނެއް ހުރި ކަމަށް. ދެން އޮކްސިޖަން އާއި ކަންތަކަށް ބަލާފަ ބަލި ހާލަތު ތަންކޮޅެއް ދަށް ކަމަށް ވާތީވެ އަޅުގަނޑުމެން އައިސީޔޫއަށް މިކަމަށް ކަނޑައެޅިފައި ހުންނަ އައިސީޔޫއަށް އަޅުގަނޑުމެން ޝިފްޓް ކުރީ. ދެން ޝިފްޓް ކޮށްގެން މިކޮޅުގައި މި ދިން ޓްރީޓްމެންޓަކީ މިކަމުގައި ދުނިޔޭގެ އެހެން ޤައުމުތަކުގައި ވެސް މިހާރު ރިސާޗްގެ ގޮތުގައި ހުރި އެންޓިވައިރަލް ސްޓޭންޑާޑް ޓްރީޓްމަންޓް." ޑރ.މޫސާ ވިދާޅުވިއެވެ.\nޑރ.މޫސާ ވިދާޅުވީ ކޮވިޑް 19 އާއި ގުޅިގެން އެންމެ ބޮޑަށް ފަރުވާ ދޭން ޖެހޭ މީހުންނަށް ދަރުމަވަންތައިގައި ފަރުވާދެމުންދާ އިރު މިވަގުތު އެތަނުގައި ތިބީ4މީހުން ކަމަށެވެ. އޭގެ ތެރެއިން ބައްޔަށް ފައްސިވެގެން ބައިތިއްބާފައި ވަނީ2މީހުން ކަމަށާ އަނެއް2މީހުން ކޮވިޑް 19 އަށް ޓެސްޓް ކުރި އިރު ނެގެޓިވްވި ނަމަވެސް އިތުރަށް ޓެސްޓް ހެދުމަށް އެމީހުން އެ ހޮސްޕިޓުލުގައި ބައިތިއްބާފައި ތިބީ ކަމަށް އޭނާ ވިދާޅުވިއެވެ.\nޓެސްޓް ކުރުމަށް އެޑްމިޓް ކުރި ދެމީހުންނަކީވެސް ދެމަފިރިންނެވެ. މިހާރު، ކިރިޔާވެސް ޝައްކު ކުރެވޭ މީހަކު ހުރި ނަމަ އެ މީހަކު ވެސް އައިޗީއެމްއެޗް އިން ޓެސްޓް ކުރަމުންދާ ކަން ޑރ. މޫސާ ފާހަގަކުރެއްވިއެވެ.\nނަމަވެސް މިހާތަނަށް ދިވެހިންގެ ތެރެއިން އެޑްމިޓް ކުރި އެއްވެސް މީހަކު ޕޮޒިޓިވްވެފައި ނުވާކަމަށާ، އެގޮތަށް ޓެސްޓް ކުރަނީ އާއްމުންގެ މެދުގައި ކޮވިޑް 19 ފެތުރުމުގެ ފުުރުސަތު ވީހާވެސް ކުޑަކުރުމުގެ ގޮތުން ކަމަށް އޭނާ ވިދާޅުވިއެވެ.\nމާޗް 15, 2020 22:11\nހުރިހާވެސް ޝުކުރެއް ހުރީ މަތިވެރިވަންތަ އިލާހަށެވެ. އެކަލާނގެ ހުސްޠާހިރު ވަންތަކަމާއެވެ. މިރާއްޖެއަށް ﷲލެއްވި ހެޔޮ ރަޙްމަތްފުޅުގެ ބޮޑުކަމާއެވެ.\nމާޗް 16, 2020 00:36\nހުރިހާ ސުކުރެއް ހައްގުވެގެން ވަނި މާތްﷲ އަށް .މާތްﷲ އަންގަވަފައިވަނީ މީސްތަކުންވެސް އެ އިލަހު އަންގަވަފައިވަގޮތަށް އަމަލުކުރުމަށް އެއްވެސް ބައްޔެއް އެ ބަލީގެ ބޭހާ އެކު މެނުވީ ބާވައި ނުލައްވާ . އިންސާނުންގެ މަސައްކަތުންއެބޭސް ހޯދާ އަދި ބޭަސް ނުފެނުނު ކަމަވެސް އިންސާނަ އަށް ލިބިފައިވާ ވަސީލަތުގެ ތެރެއިން ބޭސް ކޮށް ސިފާ ދެއްވުންއެދި މާތްﷲ ގެ ކިބަފުޅަށް ދުއާ ކުރަންވާނެ. ހަމައެކަނި ދުއާކުރުމަކުން ނުފުދޭނެ ސަބަބުތަކުގަ ވެސް ހިފަންވާނެ.\nމާޗް 16, 2020 01:45\nކަރަންޓީން ފެސިލިޓީއެއް ފ އަތޮޅުގައި ގާއިމް ކުރެވިފައި ނެތުމަކީ ނުހަނު ބޮޑައް ފ އަތޮޅުގެ ރައްޔިތުން ކަންބޮޑު ވަމުން އަންނަ ކަމަކައްވާތީ މިކަމުގެ ސަމާލުކަމައް ސަރުކާރަށް ގޮވާލަން


ލޯބީގެ އެ ގުޅުން\n6 އޮގަސްޓު 2012\nމަޑުފިނި ވައިރޯޅިތަކުން ހިތްތައް މަސްތުކުރުވަމުން ދިޔަ އެވެ. ހަވީރުގެ މިހިތްގައިމު ވަގުތުން އުފާ ލިބިގަތުމަށްޓަކައި ގިނަމީހުންތަކެއް އަތިރިމައްޗަށްގޮސް އުޅުނެވެ. މީގެތެރެއިން އާމޫނަކަށް ނުވާނޭ މޫނަކީ ޒާރާ އާއި ސާރާގެ އެޗާލު ދެމޫނެވެ. އާއެކެވެ. މި ދެކުދިންނަކީ އަބަދުވެސް ސަކަރާތްޖަހާ މަޖާކޮށްލުމަށްޓަކައި އަތިރިމައްޗަށް ގޮސްއުޅޭ ދެކުދިންނެވެ.\nޒާރާގެ އުމުރުން އަދި 20 އަހަރު ވީނަމަވެސް އޭނާއަކީ ސަކަމިޒާޖުގެ ވިސްނުން ޅަކުއްޖެކެވެ. ސާރާއަކީވެސް ސަކަމިޒާޖުގެ އެހެންނަމަވެސް ވިސްނުންތޫނު 19 އަހަރުގެ ކުއްޖެކެވެ. މިދެމީހުންނަކީ ނަންމަޝްހުރު ދެ ދައްތައިންނެވެ. ސާރާއަކީ ޒާރާގެ ކޮއްކޮއެވެ. މިދެމީހުންގެ ޢުމުރުގައި އެހާބޮޑު ތަފާތުކަމެއް ނެތްކަމުން މި ދެމީހުންގެ ގުޅުން ވެގެންދިޔައީ ދައްތައަކަށް ވުރެވެސް ބޮޑަށް ދެރަހްމަތްތެރިންގެ ގުޅުންފަދަ ގުޅުމަކަށެވެ. ހުރިހާކަމެއް އަދި އެއްޗެއްވެސް އެކަކު އަނެކަކާ ހިއްސާކުރެ އެވެ. އަދި އެކަކު ކުރާ ހިތާމައެއްގައި އަނެކަކު ބައިވެރިވެ އަދި ލިބޭ އުފަލެއްގައިވެސް ބައިވެރިވެ އެވެ. ރޭގަނޑުގެ ނަލަ ހަނދު ދައްކާލުމާއެކުހެން ދެކުދީންވެސް ގެއާ ދިމާއަށް މިސްރާބު ޖެހި އެވެ. ގެއަށްވަނުމާއެކު އެ ކުދިންގެ މަންމައާއި ބައްޕަ ފެނުމުންގޮސް ބައްދާލި އެވެ. އަދި ވަރަށް ޅަގޮތަކަށް ލޯބިވާވާހަކަ ބުންޏެވެ. އައިސައާއި ދޮންމޮހޮނުވެސް އެ އަށް ޖަވާބުދާރީވެ އެއީ އެ ދެ މީހުންގެ ރަން ދޫނިތަކެއް ކަމަށް ބުންޏެވެ. އައިސަ އާއި ދޮންމޮހޮނު މިދެކުދިންދެކެ އިންތިހާ ދަރަޖައަށް ލޯބިވެ އެވެ. އަދި މި ދެކުދިން ބޭނުންވާ ކޮންމެ ކަމެއްވެސް ކޮށްދެ އެވެ. ވާނީވެސް އެހެންތާ އެވެ. އެދެމީހުންގެ ތިބި ދަރިންނަކީވެސް މިއީ އެވެ. އެހެންކަމުން މި ދެކުދިން ބެލުމުގައި އެއްވެސް ތަފާތުކުރުމެއް ނުގެންގުޅެ އެވެ.\nޖެހިގެން އައިދުވަހުގެ ހަވީރުގެ ވަގުތެވެ. މިއަދުވެސް މި ދެކުދިން ހަވީރު ވަގުތުގެ އުފާ ލިބިގަތުމަށްޓަކައި އަތިރިމައްޗަށް ދިޔަ އެވެ. މިއަދު އެދެމީހުންގެ ތަޤްދީރު ނިޔާކުރީ އެހެންކަމެކެވެ. އެމީހުންގެ ހިތް ކެކެންފެށީ އެތާހުރި ޒުވާނާގެ މޫނުފެނުމުންނެވެ. ދޮންކަމުންގޮސް ހީވަނީ ބޯކިރުކުލައިގެ ވެލިގަނޑެއްހެންނެވެ. ކިރުސަރުބަތު ތުންފަތެކެވެ. މިޒުވާނާވެސް މިދެކުދިން ފެނުމުން ވަރަށް ގަޔާވެ ބަލަންހުއްޓެވެ. އަދި މަޑު ހިނގުމެއްގައި އައިސް މިދެކުދިންތިބި މިދިލިގަސްދޮށަށް އައިސް ހުއްޓުނެވެ.\n“ކޮންނަމެއްތަ ކިޔަނީ ތިދެކުދިންނަށް؟ މަށަށް ކިޔަނީ އިއާން” އެޒުވާނާ އެއްވެސް ފަސްޖެހުމެއްނެތި އަމިއްލައަށް ތަޢާރަފްވެލި އެވެ. އޭނާކުރި ސުވާލަށް ޖަވާބުދާރީވީ ހިފިނުހުރެވިގެންއުޅޭ ދޮށީކުއްޖާ ޒާރާ އެވެ.\n“މަށަށްކިޔަނީ ޒާރާ. މީމަގޭ ކޮއްކޮ ސާރާ” އެހެންބުނުމާއެކު އިއާން ސާރާއަށް ބަލައިލި އެވެ. ސާރާވެސް އިސްނަގައި އިއާންއާ ދިމާއަށް ބަލައިލިއެވެ. އެވަގުތު ހަތަރުކަޅި ދިމާވިއެވެ. ސާރާގެ ތުންފަތަށް ލުއި ހިނިތުންވުމެއް ގެނަ އެވެ. އިއާންވެސް ހަމަ ސާރާގެ ހިނިތުންވުމަށް މަރުޙަބާ ކިޔުމުގެ ގޮތުން ހީލި އެވެ. މިމަންޒަރު ބަލަންހުރީ ޒާރާ އެވެ. އޭނާގެ ހިތުގައި ހަސަދަވެރިކަމުގެ އިޙްސާސް އުފެދުނެވެ. އެކަމަކުވެސް ކޮއްކޮއޭ ހިތަށް އަރުވާފައި އެކަން ނުދައްކަވޭތޯ ބެލި އެވެ.\n“މިރަށު މީހެއް ނޫންދޯތީ؟ އިއާން ކީއްކުރަނީތަ މިރަށުގަ؟ ” ސާރާއާ އިއާންގެ ބެލުމަށް ހުއްޓުމެއް ގެނައުމަށްޓަކައި ޒާރާ ބުންޏެވެ.\n” އާނ، މިރަށެއް ނޫން. މިރަށަށް މިއައީ އަސްލު ޗުއްޓީގަ” އިއާން ޖަވާބުދިނެވެ. މިގޮތަށް ޒާރާ އިއާންއާ އެތަކެއް ސުވާލެއް ކުރަމުން ދިޔައެވެ. އެހެންނަމަވެސް ސާރާ މިއަދު އިނީ މަޑުންނެވެ. ހީވާހީވުމަށް ލަދުންނެވެ.\n“އޭ! ވަރަށް ލަސްވެއްޖެ، ދެންދަނީ. މާދަމާ އަންނާނަން އިނގޭ!” ޒާރާ މިހެން ބުނުމާއެކު އިއާންވެސް މައްސަލައެއް ނެތޭ ބުނުމުގެ ގޮތުން ބޯޖަހާލި އެވެ.\nސާރާއާއި ޒާރާ ގެއަށްދާން ހިނގައިގަތީ ހަމަޔަޤީނުންވެސް އިރުތަކެއް ވުމަށްފަހުގަ އެވެ. ދިޔަމަގުމަތީގައިވެސް ޒާރާ އިއާންގެ ވާހަކަ ދައްކަމުން ދިޔަ އެވެ.\nއޭގެ އަނެއްދުވަހުވެސް އެދެކުދިން އިއާން އާ ބައްދަލުކުރި އެވެ. އަދި އެކުވެރިކަމުގެ ގުޅުންތައް ބަދަހިކުރަމުން ދިޔަ އެވެ. މިގޮތަށް ކޮންމެ ދުވަހަކުވެސް މިދެކުދިންގެ އާދައަކަށް މިކަން ވެއްޖެ އެވެ. މިބައްދަލުވުންތަކުގައި ޒާރާގެ ހިތް އިއާން އަށް ކިޔައިފި އެވެ. ސާރާވެސް އިއާންއަކާ ގަޔާނުވެއެކޭ ނުބުނެވޭނެ އެވެ. އެހެންކަމުން މައްސަލަ ގޯސްވީ މިހާހިސާބުންނެވެ. އާއެކެވެ. އިއާން ލޯބިވީ ސާރާދެކެ އެވެ. މިލޯބި އޭނާގެ ހިތުގައި ނުބާއްވާ ސާރާއަށް ލޯބި ހުށަހެޅި އެވެ. ޒާރާގެ ހިތުގައި ނަފްރަތުގެ ހުޅުރޯވީ ޙަޤީޤަތަށް ބުނާނަމަ ދެނެވެ. ސާރާވެސް އެލޯތްބަށް އިންކާރުކުރުމުގެ ބަދަލުގައި ޤަބޫލުކުރިއެވެ. ވާނީވެސް އެހެންތާއެވެ. ޒާރާ އިއާންދެކެ ލޯބިވާކަމެއް ސާރާއަކަށް ނޭނގެ އެވެ.\nމިގޮތަށް އިއާންއާއި ސާރާ ލޯބީގެ ގުލްދަސްތާގައި ކޮކާތަކެއް ފަދައިން އެނބުރޭއިރު ޒާރާވީ އެމަންޒަރު ބަލަންހުންނަ މީހަކަށެވެ. އިއާން އާއި ސާރާގެ އެގުޅުން އާލާކުރަމުންދާއިރު ޒާރާދިޔައީ ސާރާއާމެދު އޮންނަ ލޯބީގެ ގުޅުން ނަފްރަތުގެ ގުޅުމަށް ބަދަލުކުރަމުންނެވެ. މީގެ ނަތީޖާއަކަށްވީ އެމީހުންގެ ޢާއިލާ ރޫޅުމެވެ. އާއެކެވެ. މިދެމީހުންގެ ނަފްރަތުގެ ސަބަބުން ދެމީހުންގެ ދެމެދުގައި އޮތް އެކުވެރިކަމާއި އެއްބަނޑު އެއްބަފާކަމުގެ ގުޅުން ބޮއްސުންލައިގެންގޮސް ގޭގައި ތޮޅުންތައް ގިނަވަނީ އެވެ. ދެމީހުންނަށް އެއްތާކު ނުތިބެވެ އެވެ. އެއްކޮޓަރިއަކު ނުނިދެއެވެ. މީގެކުރިން އެއްތަށިންނޫނީ ނުކެވިގެން އުޅުނު ދެކުދިން މިހާރު އެއް މޭޒެއްގައި ކާންވެސް ނަފްރަތު ކުރެ އެވެ.\nކަންމިހާހިސަބަށް ދިޔުމާއެކު އައިސައާއި ދޮންމޮހޮނު އެތައްފަހަރެއްގެ މަތިން ވިސްނާފައި މޮޅު ރޭވުމެއް ރޭވި އެވެ. އެއީ އެދެމީހުންވެސް މިކޯޅުންގަނޑުގައި ޝާމިލްވުމެވެ. މިއީ މިކަމުގެ ޙައްލުކަމުގައި އެމީހުންދުއްޓެވެ.\nމެންދުރުގެ ކެއުމުގެ ވަގުތެވެ. ސުފުރާމަތީގައި ކާތަށިތައް އަތުރާލާފައި ހުއްޓެވެ. ޒާރާ އާއި ސާރާ މޭޒުގެ ދެފަރާތުގައި އިނެވެ. ދޮންމޮހޮނު ވާހަކަ ފެށުމުގެ ގޮތުން ކަރުކެހެލި އެވެ.\n“ދަރިފުޅާ! ދަރިފުޅުގެ އުޅުމަށް ވަރަށް ބޮޑެތި ބަދަލުތަކެއް އައިކަން ބައްޕަ ފާހަގަކުރަން. ކިހިނެއްތަވީ؟” ޒާރާއަށް އިޝާރާތްކުރަމުން ދޮންމޮހޮނު ވާހަކަ ދެއްކި އެވެ.\n“ބައްޕާ! މިހުރިހާކަމެއްގެ އަސްލަކީވެސް ކޮއްކޮ. ކޮއްކޮ ފާޑެއްގެ ސޮރަކާހެދި މޮޔަވަނީ. އޭނާއާހެދި މިހާރު ކޮއްކޮއަށް ދައްތައާ ވާހަކަދައްކާލާނެ ފުރުޞަތެއްވެސް ނުލިބޭ! ” ޒާރާ ޖަވާބުދިނެވެ.\n“ނޫން ބައްޕާ! އެހެންނެއް ނޫން. ދައްތަ ކޮއްކޮއާ ވާހަކަނުދައްކަނީ. އަސްލު ވާގޮތް ކޮއްކޮ ބުނަންތަ؟ ކޮއްކޮ އިއާންއާ ރައްޓެހިވީމަ ދައްތަ ހަސަދަވެރިވީ. ” ސާރާ މަލާމާތުގެ ރާގަކަށް ބުނެލިއެވެ.\nއަނެއްކާވެސް މިދެމީހުން ބުޅާކޯޅޭހެން ކޯޅެން ފަށައިފިއެވެ. ދެން އައިސަ ދޮންމޮހޮނާ ދިމާއަށް ބުންޏެވެ.\n” ދޮންމޮހޮނާ! ކަލޭވެސް މާ ސާރާ ރަނގަޅުކޮށްފަ ވާހަކަދައްކަނެކަމެއް ނެތް. ސާރާވެސް ރަނގަޅެއް ނޫން. ” އައިސަ މިހެންބުނުމާއެކު ދޮންމޮހޮނު ގަދަކޮށްލާފައި ޒާރާ ނުބައިކުރަން ފެށިއެވެ. މިގޮތަށް ޢާއިލާތެރޭގައި އޮތް ލޯބި ރުޅިވެރިކަމަށް ބަދަލުވެގެން ދިޔަ އެވެ. މިކޯޅުންގަނޑު ނިންމުމުގެ ގޮތުން ދޮންމޮހޮނު ބުންޏެވެ.\nއައިސާ! ކަލެއަށް ޒާރާ ރަނގަޅިއްޔާ އެމަންޖެ ގޮވައިގެންދޭ! އަހަރެން މިދަނީ ސާރާގޮވައިގެން އަހަރެންގެ މަންމަގެ ގެއަށްދާން. މީގެފަހުން މިޢާއިލާ ރޫޅުނީ. ” މިހެން ބުނުމަށްފަހު ދޮންމޮހޮނު ސާރާ ގޮވައިގެން ގެއިން ނުކުމެގެން ދިޔަ އެވެ.\nއާއެކެވެ. އެއާއިލާގެ ހަމަޖެހުން ނަގާލީއެވެ. އާއިލާގެ ތެރޭގައި އޮތްލޯބި ނެތިދިޔައީއެވެ. ދުވަހަކުވެސް ދޫކޮށްނުލާނޭކަމުގެ ހުވާކުރަމުންއައި ދެދައްތައިން ވަކިވީއެވެ. މިގޮތަށް ވަކިވުމަކުންވެސް އެދެމީހުންގެ ހިތަށް އުފާވެރިކަމެއް ނުލިބުނެވެ. މާބޮޑަށް މާޔޫސްވިއެވެ. އެކަކު އަނެކަކާއެކީގައި ނެތުމުން އެކަނިވެރިކަމުގެ އިހްސާސް ކުރެވެމުން ދިޔައެވެ. ކަންކަން ހިއްސާކޮށްލާނެ ބައިވެރިއަކު ނެތުމުން ނުހަނު ހިތި ވޭންތަކެއް ހިތުގައި ހަރުލެވެމުން ދިޔައެވެ.\nމިގޮތަށް ދުވަސްތައް ދާންފެށުމުން އައިސަ ޒާރާއަށް ވިސްނައިދިނުމުގެ ގޮތުން ބުންޏެވެ. “ދަރިފުޅާ! ދަރިފުޅަށް މިހާރު ވިސްނިއްޖެތަ ކޮއްކޮ ނެތުމުން ދަރިފުޅަށް ވާތަދު. ހިތްދަތިކަން. ދަރިފުޅާ ތިނަފުރަތުގެ އަސަރުތައް ދޫކޮށްލާ! ކޮއްކޮ ކައިރިއަށް ދާންހިނގާ!” މިހެން ބުނުމާއެކު ޒާރާގެ ލޮލުން ލޭކަރުނަ އޮހެންފެށިއެވެ. އާއެކެވެ. މިއަދު އޭނާއަށް އެކަން އިޙްސާސްކުރެވިއްޖެ އެވެ.\nޒާރާ ސާރާ ކައިރިއަށް ދިއުމަށްޓަކައި ދުއްވައިގަތެވެ. އޭރުވެސް އޭނާގެ ލޮލުން ކަރުނަ ތިކިތައް ހުއްޓުމެއްނެތި ފައިބަމުން ދެއެވެ. ސާރާފެނުމާއެކު އޭނާގޮސް ސާރާގެ ގައިގައި ބައްދައިގަތެވެ. ދެމީހުންވެސް އަޑުންއަޑުނަގާ ރޯންފެށިއެވެ. އެކަކު އަނެކަކަށް މަޢާފަށް އެދުނެވެ. އަދި ސާރާ ބުންޏެވެ. ” ދައްތާ! ކޮއްކޮއަކަށް ނޭނގޭ ދައްތަ ކޮއްކޮދެކެ އެހާވަރަށް ރުޅިއަންނާނޭކަމެއް. ދެން ކޮއްކޮ އިއާންވެސް ދޫކޮށްލާނަން. ” ސާރާ މިޖުމްލަ ބުނުމާއެކު އަނެއްކާވެސް ރޯންފެށިއެވެ.\nމިދެކުދިން ހުއްޓުވީ އައިސައެވެ. ” ދަރިފުޅުމެންނޭ! މިހާރު ދަރިފުޅުމެންނަށް އިހްސާސްވެއްޖެދޯ ތިޔަދެކުދިން އެކަކު އަނެކަކުދެކެވާލޯބި! ބައްޕައާއި މަންމަ މިހެން ކަންތައް ނުކުރިނަމަ ދަރިފުޅުމެން މިއަދުވެސް ތިބޭނީ ނަފްރަތުކަމުގެ އަސަރު ބޭރުފުށުން ދައްކައިގެން. ދަރިފުޅުމެން ދެން ދުވަހަކުވެސް ތިޔަގޮތަށް ނޫޅޭތި! ތިޔަ ދެކުދިންގެ ސަބަބުން ބައްޕައާއި މަންމަވެސް ދުރުގައި ހުންނަން ޖެހުނީ.” މިހެން ބުނުމާއެކު ދޮންމޮހޮނު އައިސް އައިސަ ގައިގައި ބައްދާލިއެވެ. ޒާރާއާއި ސާރާވެސް އޮޅުލައިގަތެވެ.\nއާއެކެވެ. ޢާއިލާއެއްގެ ތެރޭގައި އުފެދޭ ލޯބި އެއީ ހާދަ އަސަރުގަދަ އެއްޗެކެވެ. އެއީ އަގުކުރެވޭނެ އެއްޗެއް ނޫނެވެ. އެކަކު ނެތުމުން އަނެކަކު އެކަމާ ހިތާމަ ކުރާނޭވަރުގެ ލޯތްބެއްކަން ކަށަވަރެވެ.\n(ނޯޓް: މިއީ ބ. އަތޮޅު މަދަރުސާގެ ހެދޭކުރި ޖަމިއްޔާ އާއި އީޓީ ގުޅިގެން މިއަހަރު ބޭއްވި ކުރުވާހަކަ ލިޔުމުގެ މުބާރާތުގައި ޝަހީލާ މުޙައްމަދު ނަޞީރު / ގްރޭޑް 10 ބީ (ބ. އަތޮޅު މަދަރުސާ) ލިޔެފައިވާ ވާހަކަ އެކެވެ.


Drug Ge Bodeh Kamah Bunaa Hussain Manik Ge Macchah Kuh Saabithu Nuvaa Massalaige Hukumaa Hama Ah - Vaguthu\nޑްރަގްގެ ބޮޑެެއް ކަމަށް ބުނާ ހުސައިން މަނިކުގެ މައްޗަށް ކުށް ސާބިތު ނުވި މައްސަލައިގެ ހުކުމާ ހަމައަށް\nމަސްތުވާތަކެތި ބޭނުން ކުރުމާއި އެތެރެ ކުރުމާއި ވިޔަފާރި ކުރުމުގެ ބޮޑެއް ކަމަށް ބުނެ ހ. ރެހި، ހުސައިން މަނިކުގެ މައްޗަށް ކުށް ސާބިތު ނުވި މައްސަލައިގެ އިސްތިއުނާފް އަޑުއެހުންތައް ސުޕްރީމް ކޯޓުން މިއަދު ނިންމާލައިފިއެވެ.\nހުސައިން ހައްޔަރު ކުރީ އިންޑިއާއިން ރާއްޖެ އައި އުމުރުން ދުވަސްވީ ދެމައެއްގެ އަތަށް ދީގެން ކިލޯއަކަށް ވުރެ ގިނަ މަސްތުވާތަކެތި އެތެރެ ކުރުމުގައި ބައިވެރި ކަމަށް ބުނެއެވެ. އެއީ އޭޕްރީލް 2009 ގައެވެ. އޭނާއަށް ކުރާ ދައުވާގައި ބުނާ ގޮތުގައި އޭނާ ހައްޔަރު ކުރީ މަސްތުވާތަކެތި ހުރި ފޮށިގަނޑަކާ ހަވާލުވާން ދިޔަ ތަނުން ކަމަށް ބުނެއެވެ.\nހުސައިންގެ މައްޗަށް ކުރާ ދައުވާގެ ޝަރީއަތް ނިންމައި ޑްރަގް ކޯޓުން ކަނޑައެޅީ ކުށް ސާބިތު ނުވާ ކަމަށެވެ. އެއީ 2010 ވަނަ އަހަރުގައެވެ. ދެން ހައި ކޯޓަށް އެ މައްސަލަ އިސްތިއުފާނު ކުރިއިރު ހައި ކޯޓުން ވެސް ވަނީ ދަށުގެ ކޯޓުގެ ނިންމުމަށް ތާއީދުކޮށްފައެވެ. ހައި ކޯޓުން އެ މައްސަލާގައި ހުކުމް އިއްވީ ސެޕްޓެމްބަރު 2016 ގައެވެ.\nދައުލަތުގެ ފަރާތުން ސުޕްރީމް ކޯޓުގައި މައްސަލަ އިސްތިއުނާފް ކުރުމުން މިއަދު ބޭއްވި އަޑުއެހުން ނިންމާލައްވަމުން މައްސަލަ ބައްލަވާ ފަނޑިޔާރުންގެ ބެންޗުން އެންގެވީ މިހާރު އެ މައްސަލައިގެ އަޑުއެހުންތައް ނިންމާލާފައިވާ ކަމަށެވެ. އިތުރު ކަމެއް ސާފު ކުރަން ނުޖެހޭނަމަ ދެން އޮންނަ އަޑުއެހުމެއްގައި ހުކުމް އިއްވުން އޮންނާނެ ކަމަށް ބެންޗުން އިއުލާން ކުރެއްވިއެވެ.\nއެ މައްސަލަ ބައްލަވާ ފަނޑިޔާރުންގެ ބެންޗުގައި ތިއްބެވީ އުއްތަމަ ފަނޑިޔާރު މުއުތަސިމް އަދުނާންއާއި، ފަނޑިޔާރު އައިޝާ ޝުޖޫން މުހައްމަދު، އަދި ފަނޑިޔާރު ހުސްނުއްސުއޫދެވެ.\nމިއަދުގެ އަޑުއެހުމުގައި ދައުލަތުގެ ވަކީލުން ފާހަގަކުރެއްވި ގޮތުގައި ދަށު ކޯޓުގެ މަރުހަލާއާއި ހައި ކޯޓުގެ މަރުހަލާގައި ވެސް ހެކި ވަޒަން ކޮށްފައި ވަނީ ރަނގަޅަށް ނޫން ކަމަށެވެ. ޝަރީއަތުގައި ހުސައިންގެ ފަރާތުން ދިފާއި ހެކި ހުށަހެޅިޔަސް ތަހުގީގު މަރުހަލާގައި އޭނާ ހަނު ހުރި ކަން ވެސް ދައުލަތުން ފާހަގަކުރިއެވެ.\nދިފާއީ ވަކީލު އަލީ ޝާހް ވިދާޅުވީ ތަހުގީގުގައި ހުސައިން ހަނު ކުރުމަކީ ދައުލަތުގެ އިސްތިއުނާފީ ނުކުތާއަކަށް ނުވުމުން މި މަރުހަލާގައި އެ ނުކުތާ ބޭނުން ނުކުރެވޭނެ ކަމަށެވެ. އަދި ވިދާޅުވީ މަސްތުވާތަކެތި ފެނުނު ފޮށިގަނޑާއި ހުސައިންއާ ގުޅުވާނެ އެއްވެސް ގޮތެއް ނެތް ކަމަށެވެ. އެ ފޮށިގަނޑުން މަސްތުވާތަކެތި ފެނުނީ ވެސް އޭނާ ހައްޔަރުކުރިތާ އެތައް ގަޑިއިރެއް ފަހުން ކަމަށާއި، ފުލުހުން އެ މައްސަލާގައި އަމަލުކޮށްފައި ވަނީ ވެސް މަސްތުވާތަކެތި ހޯދުމަށް އޮންނަ ކޮންޓްރޯލް ޑެލިވަރީ އޮޕަރޭޝަންގެ އުސޫލާ ހިލާފަށް ކަމަށް އަލީ ޝާހް ވިދާޅުވިއެވެ.\nދަށު ކޯޓާއި ހައި ކޯޓުން ވެސް ހުސައިންގެ މައްޗަށް ކުށް ސާބިތު ނުވާ ކަމަށް ކަނޑައަޅާފައިވަނީ، މަސްތުވާތަކެތި ފެނުނު ފޮށިގަނޑުގައި ހުސައިންގެ އިނގިލީގެ ނިޝާން ފެނިފައި ނުވާތީ އާއި ހަމައެކަނި ފޮށިގަނޑާ ހަވާލުވާން އޭނާ ދިޔުމުގެ މައްޗަށް ބިނާކޮށް އެއީ އޭނާގެ ތަކެތި ކަން ސާބިތުވާ ކަމަށް ކަނޑައެޅޭނެ ހަމައެއް ނެތް ކަމަށް ބުނެއެވެ.\n98 ކިލޯ ޑްރަގްގެ މައްސަލަ: ދޫކޮށްލި މީހަކު ޝަރީއަތް ނިމެންދެން ބަންދު ކުރަން އަމުރުކޮށްފި\nސެޕްޓެމްބަރު 20, 2020 15:45\nތީ އެތައްފަހަރަކު ޑުރަގާއެކު ރެޑުކޮށް އަތުލައިގަނެފަހުރިމީހެއް އެކަމަކު އޭނަ ބަސްޓެއްނުވޭ ޖަލާލުއްދީން މިސްކިތްކައިރިންވެސް މަސްތުވާތަކެއްޗާއެކު ފުލުހުން ހައްޔަރުކުރި އެކަމަކު ވީކަމެއް ހަރާން ތިޔަ އާއިލާގެ އެކަހަލަ އެހެން މީހަކުވެސް އެބަ އުޅޭ ވައްކަންކޮށްގެން ހައްޔަރުކުރިއަދަދުވެސް ނޭނގޭ މަސްތުވާތަކެތިބޭނުންކޮށް ތަކެއްޗާއެކު އަތުކައިގަތް އަދަދުވެސް ނޭނގޭ ކޯޓުގަ މައްސަލަތައް ހިނގަމުންވެސް ދިޔަ އެކަމަކު ކުއްލިޔަކަށް ކޮންމެސްތާކުން ސެޓުފިކެޓެއް ހޯދައިގެން ޤާނޫނީ ަކީލުކަމުގެ ހުވާކޮށްގެން މިހާރު ވަކީލަކަށްވެގެން އުޅެނީ ކުށުގެ ރެކޯޑު އަދަދުނޭނގޭ ތިޔަ ހުސައިންމަނިކަކީ ދުވަހަކުވެސް އާމްދަނީހޯދުމަށް ޞައްޙަ ވިޔަފާރިއެއްކުރިމީހެއްނޫން އެކަމަކު މަހުޖަނެއް ހުޅުމާލެއިންވެސް ގޯތިގަނެ ގަނޑުވަރު ހަދާފަހުރޭ ކުރާކަމެއް ލާރި ހޯދާ ގޮތެއްނޭނގޭ އެނގޭހާވެސްކަމަކީ ވަޒީފާއެއް އަދާ ނުކުރާކަމާ އާމްދަނީ ލިބޭފަދަ ޞައްޙަ މަސައްކަތެއް ނުކުރާކަން އެކަމަކު މަހުޖަނެއް މީ ވަރަށް ވިސްނަނޖެހޭކަމެއް މިއާއިލާޔަކީ ކޮންމެ ސަރުކާރަކުންވެސް ހިމާޔަތާ އިނާޔަތްލިބޭ އާއިލާއެއްކަމަށް އެރަށުމީހުން ބުނެ އުޅޭ މިވާ ގޮތެއް ބަލަން އެބަޖެހޭ މިއާއިލާ ކޮންމެ ސަރުކާރެއްގަވެސް ވަރަށް އަތް ގަދަކަމަށް ބުނަނީ ވަރަށްނުފޫޒުގަދަ އަޑީގެ ހަރަކާތްތައް ހިންގާ އާއިލާއެއްކަމަށްވަނީ އެހެންވީމަތާ ކުށެއް ސާބިތުނުވަނީ ނުޙައްޤު މުއްސަނދިކަންލިބިފައިވާއިރު މިކަންކަން ސަރުކާރަށް ނުބެލެނީ އެހެންވެގެންކަމަށް މީހުން ބުނނީ\nސެޕްޓެމްބަރު 21, 2020 05:51\nއެއީ ހަމަ ބޮޑު ޑުރަގް ލޯރޑް އެއް


4 (ހަތަރެއް) (މަޤާމް ނަންބަރު: 226996،226997،227000،227001)\n1- އެޑްމިނިސްޓްރޭޝަން / މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން. ނުވަތަ؛\n2- މަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެ އިތުރުން، ހަޔަރ ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ؛\n3- ސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން، ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nމި މަޤާމަށް މީހުން ހޮވުމުގައި އިސްކަންދެވޭނެ ކަންތައްތައް\nއެޑްމިނިސްޓްރޭޝަން / މެނޭޖްމަންޓުގެ ދާއިރާއިން ކިޔަވާފައިވާ ފަރާތްތައް\nމަސައްކަތުގެ ދާއިރާގައި އުޅެ ތަޖުރިބާ ލިބިފައިވާ ފަރާތްތައް\n1 (އެކެއް) (މަޤާމް ނަންބަރު: 215915)\nމާލޭ ސިޓީގެ މިސްކިތްތަކަށް ދިމާވާ މައްސަލަތައް ނޯޓުކުރުމާއި، މިސްކިތްތަކުގެ މަރާމާތަށް ހޯދާ ތަކެއްޗާއި، އެ ތަކެތި ހޭދަކުރެވޭގޮތުގެ ތަފުޞީލުތައް ލިޔެ ބެލެހެއްޓުމާ ގުޅިގެން ކުރަންޖެހޭ އިދާރީ މަސައްކަތްތައް.\n1 (އެކެއް) (މަޤާމް ނަންބަރު: 215778)\nޔުނިޓަށް އަންނަ ލިޔުންތަކާއި،ޔުނިޓުން ފޮނުވަންޖެހޭ ލިޔުންތައް ފޮނުވުމާއި، އެ ލިޔުންތައް ފައިލްކޮށް ބެލެހެއްޓުން.\nޔުނިޓަށް ބޭނުންވާ ތަކެތި ސްޓޮކުން ހޯދައި، އެ ތަކެތި ބެލެހެއްޓުން.\n1- މާލޭގެ އެޑްރެސް ފޮތް ބެލެހެއްޓުން.\n2- ބިންބިމާއި ގޯތިގެދޮރުގެ ރަޖިސްޓަރީ ހެދުމަށްޓަކައި ކުރަންޖެހޭ މަސައްކަތްތައް ކުރުން.\n3- ރަޖިސްޓަރީގެ މަޢުލޫމާތު ޗެކްކުރުން.\n4- ގޯތިގެދޮރުގެ ނަން ފާސްކުރުމާބެހޭ މަސައްކަތްކުރުން.\n5- ސިޓީއާއި ފޯމުގެ ޖަވާބު ތައްޔާރުކުރުން.\n6- ރަޖިސްޓަރީގެ ޑޭޓާބޭސް އަޕްޑޭޓްކުރުން.\n7- ރިޕޯޓް ލިއުން.\nއެޑްމިނިސްޓްރޭޝަން / މެނޭޖްމަންޓް ދާއިރާއިން ކިޔަވާފައިވާ ފަރާތްތައް\n1 (އެކެއް) (މަޤާމް ނަންބަރު: 215976)\nޢިމާރާތާއި ގޯތީގެ ރަޖިސްޓްރީ ހެދުމަށް ހުށަހެޅުމުން، އެތަންތަނަށް ގޮސް، ވަށާ އިންފާރު ނުވަތަ ކަންމުޑިބުރި ރާނައި ނަންބޯޑު ހަރުކުރިތޯ ބެލުމަށްފަހު، ރިޕޯޓް ތައްޔާރުކޮށް ހުށަހެޅުން.\nގޭގޭގެ ދިޔަދޮވިން ފައިބާފެން، އިންވެގެން ހުންނަ ގޭގެ ފުރާޅުމައްޗަށް ނުވަތަ ގޭގެތެރެއަށް ފެންފައިބާ މައްސަލަތަކާ ގުޅިގެން ޝަކުވާ ހުށަހެޅުމުން، އެ ގޭގެއަށް ގޮސް، އެ މައްސަލަތައް ބަލައި، ރިޕޯޓެއް ތައްޔާރުކުރުން.\nޚާއްޞަ ޙާލަތްތަކާ ގުޅިގެން ދިމާވާ މައްސަލަތަކުގައި ވެރިން އަންގަވާ ގޮތެއްގެ މަތިން މަސައްކަތް ކުރުން.\nގިނަވަގުތު މަސައްކަތުގައި އުޅެވޭނެ، ހީވާގި ފަރާތްތައް\n3 (ތިނެއް) (މަޤާމް ނަންބަރު: 252309،226591،226596)\n1. މައްޔިތާ ވަޅުލުމުގައި ކުރަންޖެހޭ މަސައްކަތްތައް، ދީނީގޮތުން އެކަން ކުރަން އޮންނަ އެންމެ ރަނގަޅަށް ކުރުން.\n3. ނިޔާވެގެން ސަހަރާއަށް ގެންދާ މައްޔިތުން ވަޅުލުމުގައި، މައްޔިތާގެ އާއިލާއިން އެދޭ ކަންތައްތަކުގައި ދެވެން އޮންނަ އެހީތެރިކަމެއް ދިނުން.\nމަސައްކަތުގެ ތަޖުރިބާ ލިބިފައިވާ ފަރާތްތައް\nގިނަވަގުތު މަސައްކަތުގައި އުޅެވޭނެ، ޞިއްޙަތު ރަނގަޅު ފަރާތްތައް\n1 (އެކެއް)(މަޤާމް ނަންބަރު: 215968)\n1- ވަކިކަމަކަށް އިމާރާތް ބޭނުންކުރުމުގެ ހުއްދައަށް އެދި ހުށަހަޅާ ތަންތަން ޗެކްކުރުން.\n2- އިމާރާތްކުރުމާބެހޭ އެކިއެކި ހުއްދަ ދިނުމަށްޓަކައި ޗެކްކުރަންޖެހޭ ތަންތަން ޗެކްކުރުން.\nކޯޕަރޭޓް ސަރވިސަސް / ވިލިނގިލި އަވަށު އޮފީސް\nމާލޭ ސިޓީ ކައުންސިލްގެ އިދާރާ / ވިލިނގިލި\n1 (އެކެއް)(މަޤާމް ނަންބަރު: 215508)\nއޮފީހުގެ ދިދަ ނެގުމާއި ތިރިކުރުން.\nފައިސާ ޖަމާކުރަން ބޭންކަށް ދިއުމާއި، ސަރުކާރުގެ އޮފީސްތަކަށާއި ތަންތަނަށް އޮފީހުން ފޮނުވަންޖެހޭ ސިޓީއާއި އެހެނިހެން ލިޔެކިއުންތައް ނުވަތަ ތަކެތި ކަމާބެހޭ ފަރާތްތަކަށް ހަވާލުކުރުން.\nއޮފީހުގެ ތަޅުދަނޑި ގެނެސް ގެންދިއުން.\nއޮފީސްތެރެ ސާފުކުރާ މަސައްކަތު މީހުންގެ ކަންތައްތައް ބެލެހެއްޓުން.\nމާލެއިން އޮފީހަށް ބޭނުންވާ ތަކެތި ގެނައުން\nސިވިލް ސަރވިސްގެ ޤަވާއިދުގައި ހަމަޖެހިފައިވާ އުސޫލުގެމަތިން އިތުރުގަޑީގެ ފައިސާއާއި، ވަޒީފާއާ ގުޅިގެން ދެވޭ އެހެނިހެން އެލެވަންސް ދެވޭނެއެވެ.\nތަޢުލީމީ ސެޓްފިކެޓްތަކުގެ ކޮޕީ (އެކްރެޑިޓްކުރަންޖެހޭ ލެވެލްގެ ސެޓްފިކެޓްތައް ހުށަހަޅާނީ އެކްރެޑިޓް ކުރުމަށްފަހު)\nވަޒީފާއަށް ކުރިމަތިލާ ފަރާތުގެ ވަނަވަރު / ސީ.ވީ ( ވަޒީފާއަށް އެދި ހުށައަޅާ ފޯމާއެކު އެޓެޗްކުރެވިފައިވާ ނަމޫނާއާ އެއްގޮތަށް ނުވަތަ އެ ނަމޫނާގައިވާ އެންމެހައި މަޢުލޫމާތު ހިމެނޭގޮތަށް ތައްޔާރުކުރެވިފައި ހުންނަ ސީވީއެއް)\nސިވލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\nވަޒީފާއަށް އެދޭ ފޯމު ހުށައެޅުން\n- މި މަޤާމްތަކަށް އެދޭ ފަރާތްތަކުން، 2015 މާރިޗު 19 ވާ ބުރާސްފަތި ދުވަހުގެ މެންދުރު 14:30 ގެ ކުރިން، މަޖީދީމަގުގައި ހުންނަ މާލޭ ސިޓީ ކައުންސިލްގެ އިދާރާއަށް ފޯމް ހުށަހެޅުން އެދެމެވެ.\n- ވަޒީފާއަށްއެދޭ ފޯމު، ސިވިލް ސަރވިސް ކޮމިޝަނުގެ ވެބްސައިޓުން (www.csc.gov.mv) ޑައުންލޯޑް ކުރެވެން ހުންނާނެއެވެ. އަދި މި އިދާރާގެ ކައުންޓަރުން ލިބެން ހުންނާނެއެވެ.\nއިންޓަރވިއު އޮންނަ ދުވަހާއި ތަން\nމި މަޤާމުތަކަށް ކުރިމަތިލާ ފަރާތްތަކާ އިންޓަވިއުކުރުމަށް 2015 މާރިޗު 25 ވަނަ ދުވަހުން ފެށިގެން މި އިދާރާއިން ގުޅަމުން ގެންދާނެއެވެ. އިންޓަވިއު ކުރިޔަށްދާނީ، މަޖީދީ މަގުގައި ހުންނަ މާލޭ ސިޓީ ހޯލުގެ3ވަނަ ފަންގިފިލާގައެވެ.\nމި މަޤާމްތަކަށް އިންޓަވިއު ކުރުމަށް ގުޅާނީ، މެރިޓް އުޞޫލުން ބަލައިގެން ޝޯޓްލިސްޓް ކުރުމަށްފަހު 15 ފަރާތަކަށެެވެ.\nމި ވަޒީފާތަކާ ބެހޭގޮތުން އިތުރުމަޢުލޫމާތު ސާފުކުރުމަށް ގުޅާނީ މި އިދާރާގެ 7989840 ނަންބަރު ފޯނަށް ނުވަތަ 3323902 ނަންބަރު ފޯނަށެވެ.


ޒުވާނުންގެ ދުވަސް ކުލަގަދަގޮތެއްގައި ފާހަގަކުރުމުގެގޮތުން ލަންކާގައި ހުންނަ ސޯސަން ވިލާގައި ފޯރިގަދަ ޙަރަކާތްތަކެއް ހިންގަނީ!\n16 ނޮވެމްބަރު 2017 - 14:11\nމިނިސްޓްރީ އޮފް ޔޫތު އެންޑް ސްޕޯޓްސް އިން ޒުވާނުންގެ ދުވަސް ފާހަގަ ކުރުމުގެ ގޮތުން ސްރީލަންކާގައި ހުންނަ ސޯސަން ވިލާގައި ޒުވާނުންގެ ޢާއިލީ ހަވީރަކާއި، ބޮޑުބެރު އަދި މިއުޒިކް ޝޯވް ގެ އިތުރުން ބާބެކިއު ޑިނަރ ނައިޓެއް މާދަމާ ބޭއްވުމަށް ހަމަޖެހިފައިވާކަމާށް ޔޫތު މިނިސްޓްރީއިން ބުނެފިއެވެ. އަދި އަތޮޅުތަކުގެ ޒުވާނުންގެ މަރުކަޒުތަކުގައިވެސް ވަރަށް ފޯރިގަދަ ޙަރަކާތްތަކެއް މާދަމާ ހަވީރު 1600 އިން ފެށިގެން ކުރިޔަށްދާނެކަމަށް އެ މިނިސްޓްރީއިން ބުނެއެވެ.\nޤައުމީ ޒުވާނުންގެ ދުވަސް ކަމުގައިވާ 17 ނޮވެމްބަރ އާއި ދިމާކޮށް ހިންގުމަށް ރޭވިފައިވާ މި ޙަރަކާތްތަކުގެ ތެރޭގައި ޒުވާނުންގެ މަރުކަޒުތައް ނަލަކުރުމުގެ މުބާރާތެއް ބޭއްވުމަށްވަނީ ހަމަޖެހިފައެވެ. އަދި ޒުވާނުންގެ ޢާއިލީ ހަވީރަކާއި ބާބެކިއު ޑިނަރ ނައިޓެއްގެ އިތުރުން މިއުޒިކާއި ބޮޑުބެރު ޝޯވް ވެސް ޒުވާނުންގެ މަރުކަޒުތަކުގައި ކުރިޔަށްދާނެކަމަށް އެ މިނިސްޓްރީއިން ވަނީ ބުނެފައެވެ. ޔޫތު މިނިސްޓްރީއިން މާދަމާ ކުރިޔަށް ގެންދާ އިރުތު ޙަރަކާތްތަކަށް ބަލާލާއިރު، ރޯވްވިންގެ އެސޯސިއޭޝަނާ ގުޅިގެން އައްޑޫ ސިޓީ ފޭދޫގައި ފަލި ޖެހުމުގެ ޙަރަކާތެއްވެސް ކުރިޔަށް ދާނެއެވެ. އަދި ބައިކް މޯލްޑިވްސް އާއި ގުޅިގެން މާލޭ ބޮޑުތަކުރުފާނު މަގު، ދަރުބާރުގޭ ކައިރިން ފެށޭ ބައިސްކަލް ދުއްވުމުގެ ޙަރަކާތެއްވެސް އޮންނާނެއެވެ. މި ދެ ޙަރަކާތްވެސް ކުރިޔަށް ދާނީ މާދަމާ ހަވީރު 1600 އިން ފެށިގެން 1700 އަށެވެ. ބައިސްކަލް ދުއްވުމުގެ ޙަރަކާތް ނިންމާނީ ރަސްފަނު ސަރަޙައްދަށެވެ. އަދި މިޙަރަކާތް ނިންމުމުގެ ރަސްމިއްޔާތައް މިނިސްޓަރ އޮފް ޔޫތު އެންޑް ސްޕޯޓްސް އިރުތިޝާމް އާދަމް ވަޑައިގަންނަވާގޮތައް ވަނީ ހަމަޖެހިފައެވެ.\nޒުވާނުންގެ ދުވަސް ފާހަގަކުރުމުގެ ގޮތުން ޅ.ހިންނަވަރުގައި ދުވުމުގެ މުބާރާތަކާއި ފަޅުތެރެ ސާފުކުރުމާއި އަދި ތ.ވޭމަންޑޫގައި ޓީ.ޓީ، ކެރަމް އަދި ބިލިޔާޑް މުބާރާތްތައް ބޭއްވުމަށްވަނީ ހަމަޖެހިފައެވެ. އަދި ގދ.ތިނަދޫގައި އަންހެން ހޭންޑް ބޯޅަ މުބާރާތަކާއި ޒުވާނުންގެ މަސްރޭސް ކުރިޔަށްދާނެކަމަށް ޔޫތު މިނިސްޓްރީއިން ބުނެއެވެ. މީގެ އިތުރުން ފުވައްމުލައް ސިޓީގައި ކުރިޔަށް ގެންދަން ހަމަޖެހިފައިވާ ފުޓްސަލް މެޗަކާއި އެއް ދުވަހުގެ ކްރިކެޓް މުބާރާތެއް ހިމެނޭއިރު އައްޑޫ ސިޓީ ގަން، އަދި މަރަދޫ ފޭދޫގައި ހިންގުމަށް ހަމަޖެހިފައިވާ ސަޤާފީ ޕެރެޑާއި، ވޮލީ މުބާރާތާއި ބެޑްމިންޓަން މުބާރާތާއި ފެތުމުގެ މުބާރާތްވެސް މާދަމާ ކުރިޔަށް ގެންދާގޮތައް ޔޫތު މިނިސްޓްރީއިންވަނީ ނިންމާފައެވެ.


Qasim ithuru kaivengyeh kurahvaifi\nޖުމްހޫރީ ޕާޓީގެ ލީޑަރު ގާސިމް އިބްރާހިމް އަނެއްކާ ވެސް އިތުރު ކައިވެންޏެއް ކުރައްވައިފި އެވެ.\nއުމުރުފުޅުން މިހާރު 71 އަހަރުގެ ގާސިމް މިފަހަރު ކައިވެނި ބައްލަވައިގަތީ އެމަނިކުފާނު ނިސްބަތްވެވަޑައިގަންނަވާ އދ. މާމިގިލީ ވަރަށް ޒުވާން ބޭފުޅަކާ އެވެ. ގާސިމް ކައިވެނި ބައްލަވައިގަތް ރާނިޔާ އަބްދުލް ހަމީދުގެ އުމުރުން 20 އަހަރެވެ. އެ ދެ ބޭޅުންގެ އުމުރުގައި 51 އަހަރުގެ ތަފާތެއް ވެއެވެ.\nގާސިމާއި ރާނިޔާގެ ކައިވެނި ހަފްލާ އޮތީ ގާސިމްގެ ސަން އައިލެންޑް ރިސޯޓްގަ އެވެ. އެ ރިސޯޓްގައި އޮތް ރަސްމިއްޔާތަށް ދައުވަތު ދިނީ ވަރަށް ހާއްސަ ބޭފުޅުން ކޮޅަކަށެވެ.\nގާސިމް އާއި ރާނިޔާ\nގާސިމް އިތުރު ކައިވެންޏެއް ކުރެވިއިރު ވަރަށް ފަހަކާ ޖެހެންދެން އެމަނިކުފާނުގެ ހަތަރު އަނބިކަނބަލަކު ތިއްބެވި އެވެ. އެހެން ނަމަވެސް ރާނިޔާއާ ކައިވެނި ކުރެއްވުމަށް ވަރި ކުރެއްވީ އޭގެ ތެރެއިން ކޮން އަންބެއް ކަމެއް އެނގިފައެއް ނުވެއެވެ.\nވިޔަފާރިވެރިޔާ އަދި މި ސަރުކާރު ކޯލިޝަންގެ އެއް ލީޑަރު ގާސިމް އިބްރާހިމްގެ ހަގު އަނބިކަނބަލުންގެ ގޮތުގައި މިހާތަނަށް އިންނެވީ ޓްރާންސްޕޯޓް މިނިސްޓަރު އައިޝަތު ނަހުލާ އެވެ. ނަމަވެސް އެ ދެ ބޭފުޅުންގެ ގުޅުން ގޯސްވެފައިވާ ކަމަށް އަޑުފެތުރިފައިވާއިރު ގާސިމް އެކަމަނާ ވަރި ކުރައްވާފައިވާ ކަމަށް ވެސް އަޑުތައް ފެތުރިފައި ވެއެވެ.\nއާ ކައިވެންޏެއް ކުރެއްވި އިރު ފަސް ބޭފުޅެއްގެ ފަރާތުން ގާސިމަށް 15 ބޭފުޅުން ލިބި ވަޑައިގެންފައި ވެއެވެ.\nގާސިމް އިބްރާހިމް އައިޝަތު ނަހުލާ ދިރިއުޅުން + އާއިލާ\nހިދުމަތް އެންމެ ދަށީ ޓްރާންސްޕޯޓްގައި


Liverpool ah umeedhu, Tottenham in City balikohfi\n23rd July 2019 | Last update: 00:10\nލިވަޕޫލަށް އުންމީދު، ޓޮޓެންހަމްއިން ސިޓީި ބަލިކޮށްފި\nޓޮޓެންހަމްގެ ލަނޑު ކާމިޔާބު ކުރި ސޮން\nމެންޗެސްޓާ ސިޓީގެ މައްޗަށް 1-0 ގެ ނަތީޖާއަކުން ކާމިޔާބު ހޯދައި، ޗެމްޕިއަންސް ލީގްގެ ސެމީ ފައިނަލަށް ދިއުމަށް އުންމީދު ބޮޑު ކޮށްފި އެވެ. ލިވަޕޫލް ވެސް ވަނީ އެފްސީ ޕޯޓޯގެ މައްޗަށް 2-0 ން މޮޅުވެ ސެމީގެ އުންމީދު ބޮޑު ކޮށްފަ އެވެ.\nޓޮޓެންހަމްގެ އާ ސްޓޭޑިއަމްގައި ކުޅުނު މެޗުގައި، އެންމެ ފުރަތަމަ ލީޑް ނަގާނެ ފުރުސަތު ލިބުނީ، ސިޓީއަށެވެ. މެޗުގެ 13 ވަނަ މިނެޓްގައި ސިޓީއަށް ލިބުނު ޕެނަލްޓީ ސާޖިއޯ ކުން އަގުއޭރޯ ފޮނުވާލުމުން، ޓޮޓެންހަމްގެ ކީޕަރު ހޫގޯ ލޮރިސް ވަނީ ދިފާއު ކޮށްފަ އެވެ.\nދެ ވަނަ ހާފަށް ނިކުމެ، ޓޮޓެންހަމްގެ ހެރީ ކޭންއަށް އަނިޔާ ވެގެން ބަދަލު ކުރަން ޖެހުނެވެ. ބެލެވޭ ގޮތުގައި އޭނާގެ އަނިޔާ ސީރިއަސް އެވެ. ޓޮޓެންހަމްގެ ކޯޗް މައުރީޝިއޯ ޕޮޗެޓިނޯވެސް ވަނީ ކޭން އަށް މި ސީޒަންގައި ބާކީ ބައިގައި ދެން ނުކުޅެވިދާނެތީ އެކަމާ ކަންބޮޑުވުން ފާޅުކޮށްފަ އެވެ.\nޓޮޓެންހަމް މޮޅުކޮށްދިން ލަނޑު، ސަން ކާމިޔާބު ކުރީ 78 ވަނަ މިނެޓްގަ އެވެ. މެޗުގައި ބާކީ އޮތް 12 ރަކަށް މިނެޓްގައި ސިޓީއަށް ނަތީޖާ ބަދަލު ކޮށްލެވޭ ގޮތެއް ނުވި އެވެ. މި ދެ ޓީމު ކުޅޭ ދެ ވަނަ ލެގް މެޗު އޮންނާނީ މި މަހު 18 ވަނަ ދުވަހު ސިޓީގެ އިއްތިހާދު ސްޓޭޑިއަމްގަ އެވެ.\nޗެމްޕިއަންސް ލީގް 2004 ގެ ޗެމްޕިއަން ޕޯޓޯގެ މައްޗަށް 2005 ގެ ޗެމްޕިއަން ލިވަޕޫލަށް ލިބުނީ ފަސޭހަ މޮޅެކެވެ. މެޗުގެ ފުރަތަމަ 30 މިނެޓް ވުމުގެ ކުރިން ލިވަޕޫލުގެ ދެ ލަނޑު އެ ޓީމުން ކާމިޔާބު ކުރި އެވެ.\nފުރަތަމަ ލަނޑު މެޗު ފެށިގެން ފަސް ވަނަ މިނެޓްގައި ކާމިޔާބު ކުރީ ނެބީ ކެއިޓާ އެވެ. ދެ ވަނަ ލަނޑު ރޮބާޓޯ ފިރުމީނޯ ކާމިޔާބު ކުރީ މެޗުގެ 26 ވަނަ މިނެޓްގަ އެވެ. މި ދެ ޓީމުވެސް ކުޅޭ ދެ ވަނަ ލެގް މެޗު އޮންނާނީ މި މަހުގެ 17 ވަނަ ދުވަހުގެ ރޭ ގައެވެ. އެ މެޗު ކުޅޭނީ ޕޯޓޯގެ ޑޫ ޑްރަގާއޯ ސްޓޭޑިއަމްގަ އެވެ.\nޔޫއެފާ ޗެމްޕިއަންސް ލީގް ލިވަޕޫލުން ކާމިޔާބު ކޮށްފި\nމިފަހަރުގެ ފައިނަލަށް ކްލޮޕް ތަފާތު ޖޯޝޯއްގައި\nއާދަޔާހިލާފު ނަތީޖާގެ ވާހަކަ ބުނެދޭންވެސް ދަތި: ކްލޮޕް


Story: Furaanadhandhen - EP33 - One Online\nފުރާނަދަންދެން - 33\n"ހެހެހެ... އޯކޭ..." ނިރާޝް ބުނެލިއެވެ. އަޒްކާ ތެދުވަން އުޅުނު ވަގުތު ނިރާޝް މަޑުކޮށްލަން އެދުނެވެ. އޭނާ ނިރާޝްގެ މޫނަށް ބަލައިލިއެވެ. ނިރާޝް އެއްޗެއް ބުނަން އުޅޭހެން ހީވުމުން އަލުން ޖޯލީގައި ހަމަޖެހިލިއެވެ. އޭނާ ނިރާޝްގެ މޫނަށް ފުން ނަޒަރަކުން ބަލަހައްޓައިގެން އިނެވެ. ނިރާޝްގެ ލޮލާއި އަޒްކާގެ ދެލޯ ބައްދަލުވެފައި ހުރުމުން ނިރާޝް އިނީ ހިމޭންވެފައެވެ. ދުލުގައި ތަޅެއް ލެވިފައިވާ ކަހަލައެވެ. އަޒްކާގެ ދެލޮލުގެ ފުން ކަނޑު ތެރެއަށް ފީނައިގަނަންނަން ބޭނުންވެފައެވެ.\n"އަޒްގެ ބޭބީ... އައި މީން އައިޒާ އަކީ ނާހިދްގެ ތަ...؟ އައިމް ސޮރީ އިފް ޔޫ ފީލް ބޭޑް... އަޒް ބޭނުމިއްޔާ ޖަވާބުނުދިނަސް އޯކޭވާނެ" އިރުކޮޅެއްގެ ހިމޭންކަމަށްފަހު ނިރާޝް ވާހަކަދެއްކިއެވެ.\n"ނޫން... ނާހިދަކީ ވަރަށް މާތް އިންސާނެއް. އޭނަ އަހަރެންދެކެ ވަރަށް ލޯބިވި. އަހަރެން ބަނޑުބޮޑުކަން އިނގުނީ އޭނަ މަށަށް ޕްރޮޕޯސް ކުރަން އުޅުނު ރޭގަ. އަހަރެން ނާހިދް ދޫކޮށްލީ އޭނަ ބޮލުގަ އެކަން ނާޅުވަން. އެ ދަރިފުޅަކީ އަހަރެން މީހަކު ދެކެ ވީ ލޯބި. އޭނަ އަހަރެންގެ ފަރާތުން ބޭނުންވީ ވަގުތީއުފާ. އެވަރު އަހަރެންނަށް ނުވިސްނުނީ. އަހަރެން އޭނާގެ ފަރާތުން ކައިވެންޏަށްވެސް އެދުނިން. އެކަމަކު އޭނަ ބޭނުންނުވި. އަހަރެންނަށް އަޅާލާނެ އެއްވެސް މީހަކު ނެތި އުޅެން ޖެހުމުން އަހަރެން އެންމެ ގާތް އެކުވެރިޔަކަށްވީ އެކަނިވެރިކަމާއި ވިސްނުމާއި ފިކުރުތައް. އެހުރިހާ ހިތްދަތިކަމެއްގެ ޝިކާރައަކަށްވީ އެ ތުއްތު ދަރިފުޅު..... އެކަމަކު ކޮންމެ ކަމެއްވެސް ވާނީ ރަނގަޅަކަށް. އައި ނެވަރ ލޫސް ހޯޕް...." އަޒްކާ ވާހަކަދެއްކިއެވެ.\n"އައިމް އޯލްވޭޒް ވިދް ޔޫ..." ނިރާޝަށް އަޒްކާގެ އަތް މަތީގައި އަތް އަޅާލެވުނެވެ. ނިރާޝްގެ އަތް ދަށުން އޭނާ އަތް މަޑުމަޑުން ކަހާލީ ހިނިތުންވެލަމުންނެވެ. އަޒްކާގެ އެ ރަކި ހިނިތުންވުން ނިރާޝްގެ ހިތް މޮޔަކޮށްލި ފަދައެވެ.\n"އަޒް ފުރީމަ އަހަރެން ވަރަށް އެކަނިވާނެ. ރަހްމަތްތެރިއެއް ކަމަށް އަހަރެން ޤަބޫލުކުރަންޏާ އަޒްގެ ނަންބަރ ދެވިދާނެތަ...؟" އަޒްކާ ފަސްޖެހުނެވެ. އެހެންމަވެސް އޭނާ އެތަނުން ދިޔައީ ނިރާޝްއަށް ނަންބަރ ދީފައެވެ.\nބޯޓު ތެރޭގައި މާގިނަ ވަގުތު ހޭދަކުރަން ނުޖެހުނެވެ. ހަ ގަޑިއިރުގެ ދަތުރަކަށްފަހު މާލެ ބަނދަރާއި ބޯޓު ގާތްކުރިއެވެ. އަޒްކާގެ އާއިލާ ބޯޓުން ފައިބައިގެން އެއްފަރާތުގައި މަޑުކުރީ ފޮށި ތަންމަތި ހިފައިގެން ޙަމީދު ފައިބަންދެކަށެވެ. ކަޅު ބިއްލޫރި ޖަހާފައިވާ ކަޅު ކުލައިގެ ކާރެއް އެމީހުންނާއި އަރާ ހަމަކުރިއެވެ. އިރުކޮޅަކުން ފައިބައިގެން އައި ނަތާޝާ އަޒްކާގެ ހަށިގަނޑުގައި އޮޅުލައިގަތެވެ. ޙައްވައަށް ހިނިތުންވުމެއް ދިނެވެ. ޙަމީދު ނަތާޝާގެ ބޮލުގައި ފިރުމާލިއެވެ.\n"ހިނގާ ދާން" އަޒްކާގެ އަތުގައި ހިފައިގެން ނަތާޝާ ހިނގައިގަތެވެ. އަޒްކާ އަނެއް އަތުން ނަތާޝާގެ އަތުގައި ހިފެހެއްޓިއެވެ. ނަތާޝާ އޭނާ ގެންދަން އުޅޭތަނެއް އިނގެން އޭނާ ބޭނުންވިއެވެ.\n"ކޮންތާކަށް މިދަނީ..." މާޒީގައި ހިނގާފައިވާ ކަންތައްތަކުގެ ސަބަބުން އަޒްކާގެ ހިތުގައި ނުތަނަވަސްކަމެއް ހިނގާލިއެވެ.\n"ދޮންތަބެމެންގެ ގެއަށް. ޑޯންޓް ޕެނިކް. ނަތާ ހުންނާނީ ހުރިހާ ކަމެއް ހަމަޖައްސާފައި. ވަކިން އެޕާޓްމަންޓެއް. ކައްކާ ކެވޭ ގޮތަށް. ދަތިވާނީ ހަމައެކަނި ފައިސާއަށް. އަހަރެން އަޒްއަށް ދީފާނަން. އެކަމަކު އިނގޭ އަޒްކީ ނުހިފާނެކަން. އެހެންވެ ޓޫ ކުދިން ވެގެން ޖޮބެއް ހޯދާނީ ދޯ..." ނަތާޝާ އޮޅުންފިލުވައިދިނެވެ.\nކާރު ތެރޭގައި އިން ޝަދީން ކާރުން ފޭބީ ޑިކީ ހުޅުވައިދިނުމަށެވެ. ނަމަވެސް އޭނައަށް ޚައިރާންކަމެއް ލިބުނީ ޙައްވައާއި ޙަމީދު ފެނުމުންނެވެ.\n"ޙައްވައްތާ...!!" ޝަދީނަށް ގޮވައިލެވުނެވެ.\n"ޙައްވައްތަ މާލޭގައި ހުރި ވާހަކަ އެ ނަޝްވާއަށް ސިއްރުކޮށްދެއްޗޭ. މި ދަނޑިވަޅުގައި މި މަންޖެ ދޫކޮށްލާފައި ޙައްވައްތައަށް އެއްވެސް ތަނަކަށް ދެވޭކަށް ނެތް" ޙައްވަ ވާހަކަދެއްކިއެވެ. ޝަދީން ބޯޖަހާލަމުން އަޒްކާއަށް ބަލައިލިއެވެ.\n"އަޒްކާ....!! ކިހިނެއް...؟" ޝަދީން ހީލަމުން އަހައިލިއެވެ. އަޒްކާ ރަނގަޅުކަމަށް ބުނެ ހީލިއެވެ.\nއާދައިގެމަތިން ނައިޝީއަށް މާހިލްގެ ކޯލު ލިބުނީ އިރުއޮށްސެން ތައްޔާރުވަނިކޮށެވެ. މާހިލް އެދުނީ ބައްދަލުކުރަން އެގެއަށް އައުމަށެވެ. ނައިޝީ އެތައް ބަހަނާއެއް ދައްކާފައިވެސް އެގެއަށް ދިޔުމަށް އެއްބަސްވިއެވެ. ނާހިދް ޑިޔުޓީގައި ހުރުމުން އޭނާއަށް ދާން ފަސޭހަވެސް ވިއެވެ. އޭނާ ގެއިން ނިކުތީ އިނާޝާ ކައިރީގައި ފިހާރައަކަށް ބުނެއެވެ.\nގޭ ދޮރުމަތިން މާހިލް ނައިޝީއާއި ބައްދަލުކުރިއެވެ. ނައިޝީިގެ އަތުގައި ހިފުމުގެ ބަދަލުގައި މިއަދު އޭނާ އެގޮތަށް ކަންތައް ނުކުރިއެވެ. ނައިޝީ ފެނުމުން އެދޭ ނުލަފާ ހިނިތުންވުން މިފަހަރު އޭނާގެ ތުންފަތްމަތިން ނުފެނުނެވެ. އެކަން ނައިޝީއަށް ފާހަގަކުރެވުނެވެ. ކޮޓަރިއަށް ވަނުމަށްފަހު މިފަހަރު ދޮރު ލޮކް ކުރާކަށް ވެސް މާހިލް ނޫޅުނެވެ. އެންމެފަހުން ނައިޝީ ދޮރުފަތް ލޮކް ކޮށްލުމަށްފަހު އަޅައިގެން ހުރި ޝޯލް ނަގަން ޕިންތައް ނައްޓުވަން ފެށިއެވެ. މާހިލްއާއި ދިމާލަށް އޭނާ ނުބެލިޔަސް މާހިލް ހުރީ ނައިޝީގެ ހަރަކާތްތަކަށް ބަލަހައްޓައިގެންނެވެ. ޝޯލް ނެގުމަށްފަހު ދެން ނައިޝީ އުޅުނީ ލައިގެން ހުރި ގަމީސްކޮޅުގެ ގޮށްފަތި ނައްޓުވާށެވެ. އެހެނީ އަބަދުވެސް އޭނާގެ ފަރާތުން މާހިލް ބޭނުންވާ ކަންތަކަށް މިއަދުވެސް އޭނާ އައީ ތައްޔާރުވެގެނެވެ. ނަމަވެސް ކުއްލިއަކަށް ނައިޝީއަށް ބަލައިލެވުނީ އޭނާގެ އަތުގައި ހިފާ އެކަން މާހިލް ހުއްޓުވުމުންނެވެ. އޭނަގެ ބޮލުން ވަކިކޮށްލި ޝޯލް އޭނާގެ ބޮލުގައި އޮޅާލީ މާހިލްގެ ދެ އަތުންނެވެ. ނައިޝީ ހުރީ ޤަބޫލުނުކުރެވިފައެވެ.\n"މާހިލް ބޭނުންވަނީ މިކަން ކުރަން ނޫނިއްޔާ މިތަނަށް އަހަރެން ގެނައުމުުގެ ބޭނުމަކީ ކޮބާ...؟" ހިތްހަމަނުޖެހިފައި ނައިޝީ އަހާލިއެވެ.\n"ވަރަށް ބޮޑަށް ސޮރީ... އަހަރެން ދެން އެފަދަ ކަމަކަށް ނޭދޭނަން. އަހަރެން ބޭނުންވަނީ ކައިވެނިކުރަން" މާހިލް ބުނެލިއެވެ. ސިހުމެއް ލިބި ނައިޝީއަށް ހިނިތުންވެވުނެވެ.\n"ޤަބޫލުކުރޭ. އަހަރެން ބޭނުންވަނީ ވީހާވެސް އަވަހަކަށް ކައިވެނިކުރަން. އޭރުން އަހަރެން މިއުޅޭ ވިޔާނުދާ އުޅުން ބަދަލުވާނީ" މާހިލް ބުނެލިއެވެ.\n"ލަސްކުރާނެކަމެއް ނެތެއްނު. އަވަހަށް ކައިވެނިކުރޭ. އެކަމަކު އޭގެކުރިން މާހިލްގެ ފޯނުގައި ހުރި އަހަރެންގެ ފޮޓޯތައް ޑިލީޓް ކުރޭ. ތިމާ ﷲ ގެ މަގަށް ރުޖޫޢަ ވާން ބޭނުންނަމަ އެކަލާނގެ ނުރުއްސަވާ ހުރިހާ ކަމަކުން ޖެހޭނީ ދުރުވާން" ނައިޝީ އެދުނެވެ. މާހިލްގެ އަތް ދަށުން އޭނާ ސަލާމަތްވިކަން އެނގުމުން އޭނާގެ ހިތަށް ވަނީ އިންތިހާއަށް އުފާވެރިކަން ލިބިފައެވެ. އޭނާއަށް ނޭނގުނީ މާހިލް ކައިވެނިކުރަން ބޭނުންވެގެން އުޅެނީ ކޮން ކުއްޖަކާކަމެވެ.\n"ހުރިހާކަމެއްވެސް ކުރާނަން. އެކަމަކު އަހަރެންނާއި ކައިވެނިކުރަން އިޝީ އެއްބަސްވީމަ" މާހިލް ބުނެލިއެވެ. ވަގުތުން ނައިޝީއަށް ހުއްޓުމެއް އައެވެ. އޭނާއަށް ޚައިރާންކަމާއެކު މާހިލްގެ މޫނަށް ބަލަހައްޓައިގެން ހުރުން ނޫން ކަމެއް ނުކުރެވުނެވެ. މާހިލްގެ އުނދަގޫ އިން ސަލާމަތްވި ކަމަށް އޭނާ ހީކުރި ހީކުރުން އެދިޔައީ ފެން ބޮތްކަކަށް ވެގެނެވެ.\n"މާހިލް...! އަހަރެން ކިހިނެއް...؟ ކީއްވެ މާހިލް ތިހެން ތިހަދަނީ...؟" ނައިޝީ ވާހަކަދެއްކިއެވެ.\n"އަހަރެން ހީކުރީ ދުވަހަކުވެސް އެއްވެސް އަންހެންކުއްޖަކަށް އަހަރެންގެ ހިތާއި ހަމައަށް ވާސިލް ނުވެވޭނެ ކަމަށް. އެކަމަކު.... އައި ވޯޒް ރޯންގް... އައިމް އިން ލަވް. ޔެސް އައި ލަވް ޔޫ..." ނައިޝީއަށް ބުނާނެ އެއްޗެއް ނޭނގި އަނގަ ހުޅުވުނެވެ.\n"ޔޫ ޝުޑް ބްލީވް މީ އިޝީ..." ނައިޝީ މޫނުގެ ދެފަރާތުގައި ހިފާ މައްޗަށް އުފުލާލަމުން މާހިލް ބުނެލިއެވެ.\n"ނުވާނެ ތިކަމެއް މާހިލް. މާހިލް ބޭނުންވިއްޔާ އަހަރެންގެ އެއްވެސް މައްސަލައެއްނެތް ތި ފޮޓޯތަކާއި ވީޑިޔޯތައް ލީކް ކޮށްލިޔަސް. އަހަރެން ދެން މާހިލްގެ އަޅަކަށް ވެގެން ނޫޅޭނަން. ވަރަށް ގިނަ ދުވަހު އަހަރެން ކެތްކޮށްފިން. އަހަރެން ހަނު ހުރިތީ އެކަމުގެ ފައިދާ ވަރަށް ރަނގަޅަށް މާހިލް ނަގައިފި. ދެން ނުވާނެ.." މާހިލްގެ އަތް ދުރަށް ފޮޅާލުމަށްފަހު އަލުން ޝޯލް އަޅަމުން ދިޔަ ނައިޝީ ވާހަކަދެއްކިއެވެ.\nނައިޝީ އެ ކޮޓަރިން ނިކުތްއިރު ދޮރުމަތީގައި ހުރި ބުރުހާނުއްދީން ފެނި ހުއްޓުނެވެ. ނައިޝީގެ މޫނަށް ބުރުހާނުއްދީން ބަލަން ހުރިއިރު އޭނާގެ ހަނދާނަށް އެ މޫނު އަންނަން ފެށިއެވެ. ނައިޝީ ވެސް ހުރީ ބުރުހާނުއްދީނަށް ބަލަހައްޓައިގެންނެވެ. އިނާޝާގެ ފަހަތުން އުޅުނު މީހާ ކަން އިނގި ނައިޝީ ހުރީ ފޫހިވެފައެވެ. ދޮރު ހުޅުވާލި މާހިލް ފަހަރަކު މީހަކުގެ މޫނަށް ބަލަމުން ދިޔައެވެ.\n"މީތަ މާހިލްގެ ބައްޕައަކީ...؟" ނައިޝީ އަހައިލިއެވެ. މާހިލް ބޯޖަހާލިއެވެ.\n"ލައިކް ފާދަރ... ލައިކް ސަން....." އަމިއްލަ ނަފްސަށް އިވޭވަރަށް ނައިޝީ ބުނެލިއެވެ. އޭނާ ގެއިން ނިކުމެގެން ދިޔުމުން ބުރުހާނުއްދީން މާހިލްއާއި ކުރިމަތިލިއެވެ.\nއާ ދުވަހަކަށް އިރު ފެނުން ތޮޅިލައިފިއެވެ. އަޑިގަނޑަކަށް ފަހު އުސްގަނޑެކޭ ބުނާ ހަރުބަސް އަޒްކާ ޤަބޫލުކޮށްފިއެވެ. އޭނާގެ ހަޔާތަށް އައިސްފައިވާ އަޑިގަނޑުން އަރައިގަތުމަށްޓަކައި އޭނާ ފުރަތަމަ ފިޔަވަޅު އަޅަން ނިންމިއެވެ. އޭނާ ޕްރައިވެޓް އޮފީސްތަކަށާއި ސަރުކާރު އޮފީސްތަކަށާއި ކޮމްޕެނީތަކަށް ވަޒީފާއަށް އެދި ސީވީ ފޮނުވަމުން ދިޔައެވެ. އޭނާ ގޭގައި އިނދެގެން ފުރަތަމަ ދުވަހު ކުރި މަސައްކަތަކީ އެއީއެވެ. ބާޒާރު މަތީގައި ރިހާކުރު ވިއްކައިގެން ލާރި ހޯދަން ޙަމީދު ދާން އުޅުމުން އެކަން ހުއްޓުވީ އަޒްކާއެވެ. އޭނާ ބޭނުންވީ ޙަމީދުގެ ހަށިގަނޑަށް ލުޔެއް ލިބޭ ކަހަލަ ވަޒީފާއެއް ހޯދާށެވެ. ޝަދީނާއި ވާހަކަދައްކައިގެން އެސްޓީއޯ ހޯމް އިމްޕްރޫވްމަންޓް ހެޑް އޮފީހުގެ ސެކިޔުރިޓީ ގާޑެއްގެ ވަޒީފާ ވަރަށް ފަސޭހައިން ޙަމީދަށް ހޯދައިދިނެވެ. ވަޒީފާ ލިބުމާއި ހަމައަށް ގޭގައި އިންނަން ފޫހިވުމުން އަޒްކާ ސްކޫލުތަކުގެ އެކި ގްރޭޑްތަކުގެ ކުދިންނަށް ޓިޔުޝަން ދޭން ބޭނުންވިއެވެ. އެހެންކަމުން އޭނާ އެގޭ ފާރުގައި ނޯޓިސްއެއް ތަތްކުރިއެވެ. ފޭސްބުކާއި ޓްވީޓަރ މެދުވެރިކޮށް އިޢުލާން ކުރިއެވެ. ދިރިއުޅުން އިތުރު ހަރުފަތަކަށް ގެންދިޔުމަށްޓަކައި ޙައްވަ މަސައްކަތް ކުރަން ފެށިއެވެ. ސްކޫލު ކުދިން ހެނދުނު ސްކޫލަށް ދާ ގަޑިއަށް އިންޓަރވަލް ތައްޔާރުކޮށްފައި ކައިރި ފިހާރަތަކަށް ގެންދަން ފެށިއެވެ. ގޭ ކައިރި ކުދިންނަށް ތަޖުވީދު މަގަށް ޤުރުޢާން ކިޔަވަން ދަސްކޮށްދޭން ފެށިއެވެ. އިސާހިތަކު އެ އާއިލާގެ ދިރިއުޅުން ތަރައްޤީވާން ފެށިއެވެ.\nފެންވަރައިގެން ތުވާލިން ބޯ ހިއްކަމުން ނިކުތް އަޒްކާ ބަލައިލީ ދޮރު ހުޅުވާލާފައި ވަތް ޙައްވަ ފެނުމުންނެވެ. ޙައްވަގެ ތުންފަތް މަތީގައި ވަނީ ހިނިތުންވުމެކެވެ.\n"މާމަ ހާދަ ހެޕީ ވެފަ..." އަޒްކާ ކައިރިއަށް ހިނގާފަ ދިޔަ ޙައްވަ އަޒްކާގެ އަތްތިލަ ހުޅުވާލުމަށްފަހު އޭނާއަށް ލިބުނު މުސާރަ އަޒްކާގެ މުށު ތެރެއަށް ލިއެވެ. އެއީ ކުދިންނަށް ޤުރުޢާން ކިޔަވައިދީގެން އޭނާއަށް ލިބުނު ތިންހާސް ރުފިޔާއެވެ. ޚައިރާން ކަމާއެކު އަޒްކާ އެއަށް ބަލައިލިއެވެ.\n"މިއީ...؟ ކީއްވެ އަޅުގަނޑަށް މި ތި ދިނީ.." އަޒްކާ އަހައިލިއެވެ.\n"ތިއީ މާމަ ދަރިފުޅަށް ދިން ހަދިޔާއެއް" ޙައްވަ ބުނެލިއެވެ.\n"ނޫނޭ މާމާ... މާމަގެ އެކައުންޓަށް މި ފައިސާ ޖަމާކުރަންވާނީ.. މިއީ މާމަގެ ޙައްޤެއް. އެހެންނޫނަސް މި ފައިސާއިން އަޅުގަނޑު ކުރާނެ މާބޮޑު ބޭނުމެއްނެތް" އަޒްކާ ވާހަކަދެއްކިއެވެ.\n"މާމަގެ އެކައުންޓުގައި ފައިސާ އެބުހުރި. ކޮންމެ މަހަކުން ސަރުކާރުން ފައިސާ ޖަމާކޮށްދޭ. ތި ފައިސާއިން ދަރިފުޅު ބޭނުންވާ ހެދުމާއި ރީތިވާ ސާމާނު ގަނޭ. ބާކީ ފައިސާއިން މިގެއަށް ކާއެއްޗެހި ހޯދާނީ. ހުރިހާ ހަރަދެއް ނަތާޝާ ބަލަހައްޓަން ވެއްޖިއްޔާ މާމަ ބޯ ސަކަރާތްވެދާނެ" ޙައްވަ ވާހަކަދެއްކިއެވެ.\nއަޒްކާ ވިސްނާލިއެވެ. ތެދެކެވެ. ދޭ މީހާ ދިނަސް ކާ މީހާ ކާންވާނީ ބަލައިގެންނެވެ. އޭނާ ދުލުން ބޭރު ނުވަނީސް ނަތާޝާ ވަނީ ކިތަންމެ ހަރަދެއް ކޮށްދީފައެވެ. އެޕާރޓްމަންޓް ވައިފައި ކޮށްދިނީވެސް ނަތާޝާއެވެ. ފުރަތަމަ ދުވަހު ޙައްވަގެ ނުގަބޫލުގައި ގެއަށް ކާއެއްޗެހި ވައްދާދިނީ ނަތާޝާއެވެ. އަޒްކާއަށް ލެޕްޓޮޕެއް ގެނެސްދިނީވެސް ނަތާޝާއެވެ.\n"އެބައޮތް ގޮތެއް..." އަޒްކާ ލޮލަށް ހަރަކާތެއް ގެންނަމުން ބުނެލިއެވެ. ޙައްވަ ލޮލުގެ އިޝާރާތުން ކޮން ގޮތެއްހޭ އަހައިލިއެވެ.\n"މި ފައިސާއިން ނަތާއަށް ޕޭ ކުރާނީ... ބާކީ އެއްޗެއް އޮތިއްޔާ އެހެންކަމެއް ކުރާނީ... ﷲ އިރާދަކުރެއްވިއްޔާ ވަރަށް އަވަހަށް އަޅުގަނޑަށް ވަޒީފާ ހަމަޖެހޭނެ" އަޒްކާ ވާހަކަދެއްކިއެވެ.\n"ދަރިފުޅަށް ފެންނަ ގޮތަކަށް ކަންތައްކުރޭ" އަޒްކާގެ މޫނުގައި ބޮސްދެމުން ޙައްވަ ބުނެލިއެވެ.\n"އޯކޭ... މިފަހަރު އަތް ލިޔަސް އެކަމަކު މާމަގެ ފައިސާގައި ދެން އަޅުގަނޑު އަތެއް ނުލާނަން. މަދުން ލިބުނަސް ވަޒީފާ ހަމަޖެހެންދެން ކޮންމެސް އެއްޗެއް އަޅުގަނޑަށް ލިބޭނެ. ތަންކޮޅެއް އަތްމަތި ތިޔާގި ވީމަ ނަތާއަށް ނާންގާ ޝަދީންބެ ކައިރީގައި ބުނެގެން މިތަން ކުއްޔަށް ނަގާނީ" ޙައްވަގެ ދެ ކޮނޑުގައި ހިފައިލަމުން އަޒްކާ ވާހަކަދެއްކިއެވެ.\nރޭގަނޑުގެ ވަގުތެވެ. ލޯގަނޑު ކުރިމަތީގައި ލިޕްސްޓިކް ޖައްސަން ހުރި ނަތާޝާ ފަހަތަށް ބަލައިލި މީހަކު ދޮރު ހުޅުވާލި އަޑު އިވުމުންނެވެ.\n"ދަރިފުޅާ މިގަޑީގަ ކޮންތަކަށް...؟" މުހިންމު ވާހަކައެއް ދައްކަން އެކޮޓަރިއަށް ވަތް ނުޝައިބާ ވާހަކަދެއްކިއެވެ.\n"މިދަނީ ރައްޓެހި ކުއްޖަކާއެކު ފިހާރައަކަށް މަންމާ..." ނަތާޝާ ބުނެލިއެވެ.\n"ރައްޓެއްސެކޭ.. ކޮން ނަމެއް ކިޔާ ރައްޓެއްސެއް...؟" އެނދުގައި އިށީންނަމުން ނުޝައިބާ އަހައިލިއެވެ.\n"ސާބަހޭ މަންމާ... ރާދު ކިޔަނީ..." ހިޔާލެއް ފިކުރެއްނެތި ނަތާޝާ ބުނެލިއެވެ.\n"ރާދު އޭ.... އެއީ އަންހެނެއްތަ ފިރިހެނެއްތަ...؟" ނުޝައިބާ ބުނެލިއެވެ. ބުނެވުނު އެއްޗެއް ރޭކާލުމާއެކު ނަތާޝާއަށް ދުލު ކުރީގައި ދަތްއަޅާލިއެވެ.\n"ރާއިދާ... ރައްޓެހި ކުއްޖެއް" އަވަސް އަވަހަށް ނަތާޝާ އޮޅުވާލިއެވެ.\n"ޔަޤީންތަ...؟؟" ނުޝައިބާ އަހައިލިއެވެ.\n"ދެން މަންމާ....!! ހާދަ ސުވާލު ގިނައޭ..." އެނދުމަތީގައި އޮތް ވޮލެޓް ހިފައިގެން ނަތާޝާ ކޮޓަރިން ނިކުތް ވަގުތު ނުޝައިބާ ގޮވައިލިއެވެ. އަދި އަވަހަށް ގެއަށް އައުމަށް ބުނެލިއެވެ.\nނަތާޝާއަށް އަޒްކާ އުޅޭ އެޕާރޓްމަންޓަށް ދެވުނު ވަގުތަކީ އެ ކުޑަކުޑަ އާއިލާ ރޭގަނޑުގެ ކެއުމަށް އިންސާފު ކުރަން ތިބި ވަގުތެވެ. މުޅި ގޭތެރޭގައި ހިފާލާފައި ވަނީ ކުޅިމަހުގެ މީރު ވަހެވެ. ޙައްވަ ނަތާޝާއަށް ދަޢުވަތު ދިނެވެ. ނަތާޝާ އުފަލާއެކު އެ ދަޢުވަތު ޤަބޫލުކޮށް އެމީހުންނާއެކު ކެއުމުގައި ބައިވެރިވިއެވެ.\nކައި ނިމިގެން ޙައްވަ ކޮޓަރިއށް ވަނުމުން ޙަމީދު ގޮސް ވަނީ މެއިޑަށް ހާއްސަ ކޮށްފައިވާ ކޮޓަރިއަށެވެ. އެތަނަކީ އެއް ކޮޓަރީގެ އެޕާޓްމަންޓަކަށް ވާތީ އެއް ކޮޓަރި ސިޓިންގްރޫމުގެ އިތުރުން ހުންނަނީ ކުޑަ މެއިޑް ރޫމަކާއި ދެ ފާހާނާއެވެ. ނަތާޝާ އެދުނަސް މެއިޑެއް ބޭނުންނުވާ ކަމަށް އަޒްކާ ބުނެލިއެވެ. އެހެންކަމުން މެއިޑް ރޫމް ބޭނުންކުރަނީ ޙަމީދު ނިދާ ކޮޓަރީގެ ގޮތުގައެވެ.\nޙަމީދާއި ޙައްވަ ކޮޓަރިއަށް ވަނުމުން ދެ އެކުވެރިން ގެ ތަޅުލުމަށްފަހު މަގުމައްޗަށް ނިކުމެލިއެވެ. މާދުރަށް ނުގޮސް ދެ އެކުވެރިން ނިކުތީ އެ ދިމާލުން ބީޗަށެވެ.\n"މިތާ ނެތް ދޯ އިށީންނާނެ ތަނެއްވެސް" ދެފަރާތް ހޯދާލަމުން ނަތާޝާ ބުނެލިއެވެ\n"އޯކޭވާނެ. މިހެން ކުޑަކޮށް ހިނގާލާފައި ގެއަށް ދާނީ" އަޒްކާ ބުނެލިއެވެ.\nހިތުން ކިތަންމެ ނޫންކަމަށް ހެދުނު ނަމަވެސް މަގުގައި ހިނގަފައި ދިޔައިރު އޭނާގެ ދެލޯ ހޯދަމުން ދިޔައީ އެންމެ އިންސާނެކެވެ.\nހިނގަމުން ދިޔައިރު ބައެއް ފަހަރު އެކަކު އަނެކަކާއި ދިމާކޮށްލުމަށް އެކަކު އަނެކަކުގެ ކޮނޑުން އަނެކަކުގެ ކޮނޑުގައި ޖަހާލައެވެ.\n"އަޒްކީ ބުނީމެއްނު ވާހަކައެއް ބުނަން ބޭނުންވެފައި ހުރި ވާހަކަ" ނަތާޝާ އަހައިލިއެވެ. އަޒްކާ ހަނދާނަށް އައެވެ. އޭނާގެ ޙަޤީޤީ މާމައާއި ބައްޕައަކީ ކޮންބައެއްކަން ނަތާޝާއަށް ހާމަކުރަންވީ ވަގުތު ޖެހުނީކަން އިނގުނެވެ.\n"އައި ގޮޓް މައި ރިއަލް ފާދަރ އެންޑް ގްރޭންޑް މާ" އަޒްކާ ހުއްޓިލަމުން ބުނެލިއެވެ. ޚައިރާންވެފައި ނަތާޝާ ހުއްޓުނެވެ. އޭނާގެ ދެލޮލުން އެއީ ކޮން ބައެއްކަން އިނގެން ބޭނުންވެފައިވާވަރު ހާމަވެއެވެ.\n"ރިއެލީ.... ހައު...؟" ނަތާޝާ އަހައިލިއެވެ. އަޒްކާ ކިޔައިދޭން ފެށިއެވެ. އިސާހިތަކު ނަތާޝާގެ ދެލޮލުގެ ތެރެއަށް ކަރުނަ ޖަމާވިއެވެ. އޭނާ އަޒްކާގެ ހަށިގަނޑުގައި ބައްދާލިއެވެ.\n"ހުރިހާ ޝުކުރެއް ޙައްޤުވަނީ ހެއްދެވިފަރާތަށް... އަލްހަމްދުﷲ... އެކަމަކު އަރުޝީ އޭ...." ނަތާޝާ ބުނެލިއެވެ. އޭނާ ސިކުނޑީގެ ކަނެއްގައި ކޮށްޓާލިހެން ހީވިއެވެ. އޭނާއަށް އެނަން ކޮންމެސް ތަނަކުން އިވިއްޖެއެވެ. އެކަމަކު ކޮންތާކުން ހެއްޔެވެ؟ އޭނާ ސިކުނޑިއަށް ބާރުލާން ފެށިއެވެ. ކުއްލިއަކަށް އޭނާ ދެލޯ ބޮޑުކޮށްލާފައި އަޒްކާއަށް ބަލައިލިއެވެ. އޭނާގެ ހިތް އަވަސްވެލިއެވެ. އަރުޝީއެއްގެ ނަމުން އަބަދު ގޮވާ މީހަކީ އަމީޒާކަން އޭނާ ހަނދާންވިއެވެ.\n"ތިބުނާ ދެ ފޮޓޯ ނަތާއަށް ދައްކާލަބަލަ އަޅެ..." ނަތާޝާ ބުނެލިއެވެ. އެންމެ ރަނގަޅޭ ބުނެ ހީލަމުން ދެ އެކުވެރިން ގެއާއި ދިމާލަށް ހިނގައިގަތެވެ. އަޒްކާއާއި އެއްވަރަށް ހިނގާފައި ދިޔަ ނަތާޝާގެ ހިތުގައި އެތައް ވާހަކަތަކެއް ދެކެވެމުން ދިޔައެވެ. "އަޒްކީގެ އަސްލު ނަމަކީ އަރުޝީ ހެއްޔެވެ؟ އެދުވަހު އަމީޒައްތަވެސް ދެއްކީ އަރުޝީއެއްގެ ވާހަކައެވެ. އަމީޒައްތަ އެ ގެންގުޅުނީ އަޒްކީ އަތުގައި އޮތް ފޮޓޯގެ ކޮޕީއެއް ހެއްޔެވެ؟ އާއެނކެވެ. އަޒްކީ އަތުން އަހަރެން އެ ފޮޓޯ ދުށީމެވެ. އަނެއްކާ އަޒްކީ ގެ އަސްލު މަންމައަކީ އަމީއްޒަތަ ހެއްޔެވެ؟.... މިއީ ޔަޤީނުންވެސް އިއްތިފާގަކަށް ނުވާނެެ" ހިނގަމުން ދިޔަ އަޒްކާ ނަތާޝާގެ އަތުގައި ހިފާލީ ފިޔަވަޅަކަށް ފަހު ފިޔަވަޅެއް ނަތާޝާ ލަސްކުރަމުން ދާތީއެވެ. ނަތާޝާ ހީލަމުން އަޒްކާއާއި އެއްވަރަށް ހިނގަން ފެށިއެވެ. އޭނާ އެވާހަކަ އަޒްކާ ކައިރީގައި ބުނަން އުޅެފައި މަޑުޖެހުނެވެ. އެހެނީ އެކަހަލަ ވާހަކައެއް ބުނަން ޖެހޭނީ ހުރިހާ ގޮތަކުން ޔަޤީންކޮށްފައެވެ. އެހެންނޫނީ ދެވަނަ ފަހަރަށް އަޒްކާގެ ހިތް ހަލާކުވެދާނެއެވެ.\nގެއަށް ވަތްގޮތަށް އަޒްކާ ކޮޓަރިއަށް ވަދެފައި ނިކުތީ އަލްބަމް ހިފައިގެންނެވެ. އޭނާ އެފޮޓޯތައް ނަތާޝާއަށް ދެއްކިއެވެ. ފުރަތަމަ ނަޒަރުންވެސް އޭނާ އަމީޒާ ފާހަގަކޮށްފިއެވެ. އަދި އަޒްކާގެ އެކަނިން އިން ފޮޓޯ އެއީ އަމީޒާ އަތުގައި އޮތް ފޮޓޯ ކަން ޔަޤީންކުރިއެވެ. އެކުވެރިޔާއަށްޓަކައި އޭނާގެ ދެލޮލުން ކަރުނަ ފާއްދާލިއެވެ. އަމީޒާއާއި އަޒްކާ ކޮންމެސް ގުޅުމެއް އޮތްކަން މިހާރު އޭނާއަށް ޔަޤީންވެއްޖެއެވެ.\n"ދެން އަޒްކީ ނާހަންތަ މަންމަ ގެ ވާހަކަ...؟ އަހާލިނަމަ..." ނަތާޝާ ބުނެލިއެވެ. އަޒްކާގެ މޫނުގެ ކުލަވަރު ބަދަލުވިއެވެ. ތެދެކެވެ. އޭނާ މަންމަގެ ވާހަކަ ނޭހީ ކީއްވެގެން ހެއްޔެވެ؟\n"އަހާލަންވީ ދޯ..." ނަތާޝާގެ މޫނަށް ބަލައިލަމުން އަޒްކާ ބުނެލިއެވެ.\n"އަހާބަލަ. ފަހަރަކު އުފާވެރި ހަބަރެއްވެސް ލިބިދާނެއްނު" ނަތާޝާ ބުނެލިއެވެ.\nމެޝިނުގައި ދޮވެފައި ހުރި ހެދުންތައް ހިފައިގެން ފަރީޝާ އެރީ ޓެރަސްއަށެވެ. އޭނާއަށް އެހީވެދިނުމުގައި އަމީޒާވެސް ދެތިން ހެދުމުގައި ހިފައިގެން ހުއްޓެވެ. ވަގުތަކީ މެންދުރުގެ ގަދަ ހޫނުގެ ވަގުތަށްވުމާއެކު ދުނިޔެއަށް ވަނީ ގަދަ އަތްވަކުން ދިއްލާލާފައެވެ. މާދުރަށް ފެތުރިފައިވާ އަވިގަނޑަށް ދެލޯ ދިމާކޮށްލަން ނުކެރެއެވެ. ފަހަރަކު ހެދުމެއް ހަރުގަނޑުގައި އަޅުވަމުން ދިޔަ ފަރީޝާ އަމީޒާއަށް ބަލައިލިއެވެ. މިވީ ދުވަސްކޮޅުގައި އޭނާ ހީނުކުރާ ވަރަށް އަމީޒާއަށް ހެޔޮ ބަދަލު ވަނީ އައިއްސައެވެ.\n"އަމީ....!" އަތުގައި ހުރި ހެދުންތައް ހިފައިގެން އެއަށް ބަލަހައްޓައިގެން ހުރި އަމީޒާ ސިހުނީ ފަރީޝާގެ އަޑުންނެވެ. އޭނާ ފަރީޝާއަށް ހިނިތުންވުމެއް ދިނެވެ.\n"އަމީއަށް އިނގޭތަ! މިހާރު އަމީ ވަރަށް ލޯބިކޮށް ތިހުންނަނީ. ތިއީ އަހަރެންނަށް އެންމެ ކުރިންވެސް ފެނުނު އެކުވެރިޔާ" ފަރީޝާ ވާހަކަދެއްކިއެވެ. އަމީޒާ އޭނާގެ އަމިއްލަ ހަށިގަނޑަށް ބަލައިލިއެވެ.\n"ޝުކުރިއްޔާ ފަރީ..." އަމީޒާ ބުނެލިއެވެ.\n"އަހަރެން މިހާރުވެސް ހަނދާން އެބަހުރި އަމީ ސެޓްކުރަން އުޅުނުއިރު ޙަމިއްޓެވެސް އެންމެބޮޑަށް ތަޢުރީފްކުރާނީ އަމީގެ ބޮޑީއަށް. ހެހެހެ... ވަރަށް ހަނދާންވޭ އެދުވަސްތައް" ހަރުގައި ހެދުން އަޅުވަން ހުރި ފަރީޝާ ހުއްޓާނުލާ ވާހަކަދައްކަމުން ދިޔައެވެ.\nޙަމީދުގެ ނަން އަޑުއިވުނު ހިނދު އަމީޒާ ހުރީ ހިމޭންވެފައެވެ. އިސާހިތަކު ޙަމީދުގެ ތަސްވީރު އެއްވެސް ފުސްކަމެއްނެތި އޭނާގެ ޚިޔާލީ ލޯގަނޑަށް ސިފަވާން ފެށިއެވެ. ލޯބިވެރިންގެ ގޮތުގައި އެތައް ދުވަހެއް ހޭދަކޮށް ކައިވެނީގެ މަތިވެރި ގުޅުމުން ގުޅުނު ގޮތެވެ. ކައިވެނިކުރިތަނާ ބަލިވެ އިނުމުން ޙަމީދުގެ ފަރާތުން ލިބުނު ލޯތްބާއި އޯގާތެރިކަމެވެ. ދަރިފުޅާއެކު ހޭދަކުރި އުފާވެރި ދުވަސްތަކެވެ. އަމީޒާގެ ދެލޮލުން ކަރުނަ އޮހިގަތީ އޭނާގެ ހިތަށް ކުރި އަސަރެއްގެ ބޮޑުކަމުންނެވެ.\n"އަމީ އުފަލުންތަ ތިހުންނަނީ.." އަމީޒާގެ ހަބަރެއް ނުވުމުން ފަރީޝާ އަހައިލިއެވެ. ދެލޯ ކައިރި ފޮހެލުމަށްފަހު ވަގުތުން އަމީޒާ ބޯޖަހައިލިއެވެ. ފަރީޝާ ހީލަމުން ސަމާލުކަން ހެދުންތަކަށް ދިން ވަގުތު ސިހުނީ އޭނާގެ ނަމުން އަމީޒާ ގޮވައިލުމުންނެވެ.\n"ފަރީ...ފަރީ...!! އަހަރެންގެ....އަހަރެންގެ އަރޫ.... އަންނާނެ..." އަމީޒާ ބުނެލިއެވެ.\nމާތް ﷲ ގެ އިރާދަފުޅާއި މިންވަރުފުޅުން ތިދުވަސް އޮތީ ވަރަށް ކައިރީގަ... އަހަރެން އަބަދުވެސް ދުޢާކޮށްދޭނަން..." ފަރީޝާ ވާހަކަދެއްކިއެވެ.\n"އަހަރެންގެ އަރޫ އައި މިގެއަށް. ފަރީ.... އަހަރެން ދެކުނިން......" ޖޯޝާއެކު އަމީޒާ ބުނެލިއެވެ. ފަރީޝާ އަމީޒާއަށް ބަލައިލީ ޚައިރާންވެފައެވެ.\n"ކޮންއިރަކު....؟ މިބުނީ އަމީ ކޮންއިރަކު އަރޫ ދުށީ....." ފަރީޝާ އަހައިލިއެވެ.\n"މިގެއިން... އެއް އަހަރު ކުރިން...." އަމީޒާ ބުނެލިއެވެ. ފަރީޝާ ވިސްނައިލިއެވެ. އަމީޒާ އެދައްކަނީ ކާކުގެ ވާހަކައެއްބާއެވެ؟ ޔަޤީނުންވެސް މީގެ އަހަރެއްހާ ދުވަސް ކުރިން އަމީޒާގެ ބައްޔަށް އެދެވޭ ޝި ފާއެއް ވަނީ ނުލިބިއެވެ. އެހެންވީމާ މިހާރު އަމީޒާ އެދައްކާ ވާހަކަތައް ހަމަނުޖެހޭކަމަށް އޭނާ ނިންމިއެވެ.\n"އެހެންތަ...! އަދި އަންނާނެ އެހެންވިއްޔާ... މިގެ އިނގޭނެތާ ދޯ އެމަންޖެއަށް" ފަރީޝާ ބުނެލިއެވެ. އޭނާ ދެކޭ ގޮތުގައި އަމީޒާ މީގެ އަހަރެއް ކުރީގެ ވާހަކަ އެދެއްކީ އޭނާގެ ސިކުނޑި ތެރޭގައި އެދުވަސްވަރުގައި އެނބުރުނު ހިޔާލުތަކެއްގެ މައްޗަށް ބުރަވެ ހުރެއެވެ.\nއުޑުމެދުގައި ފިޔަ ޖަހަމުން ދިޔަ ތަރިތަކަށް ބަލަހައްޓައިގެން ނާހިދް ހުއްޓެވެ. ރެއިލިންގްގައި އަތް އަޅުވާލައިގެން ހުރިއިރު އޭނާގެ ސިކުނޑި ތެރޭގައި އެތައް ވާހަކަތަކެއް އެނބުރެމުން ދެއެވެ. އޭނާގެ ހިތަށް އުނދަގުވަނީއެވެ. ފާއިތުވެ ދިޔަ ދެތިން ދުވަހު އެއްވެސް ސަބަބަކާއި ނުލާ އަޒްކާ ހަނދާންވަނީއެވެ. އޭނާ އެތައް މަސައްކަތެއް ކޮށްފިއެވެ. އޭނާގެ ހިތުން އެންމެ ހިނދުކޮޅަކަށްވެސް އަޒްކާގެ ތަސްވީރު ފިލައިގެން ނުދިޔައެވެ. އޭނާއާއި ދާދި ކައިރީގައި އަޒްކާ ވާ ކަމުގެ އިހުސާސް ކުރެވެނީއެވެ.\n"ކީއްވެތަ މަށަށް މިހެން މިވަނީ. ކީއްވެގެންތަ އެހިޔާލުތައް ހިތުން ފިލައިގެން ނުދަނީ....؟ ލޯބިނުވެވުނުނަމަ ކިހާ ރަނގަޅު...؟ އިޝީ ދެކެ އަހަރެން މިވަރަށް ލޯބިވާން މަސައްކަތް ކުރާއިރުވެސް މިކަން ކާމިޔާބު ނުވަނީ ކީއްވެ...؟ އިޝީ ވަރަށް ރަނގަޅު. މީހަކަށް ލިބޭނެ އެންމެ ރަނގަލު ވައިފް އެއީ" ނާހިދް އޭނާގެ އަމިއްލަ ހިތާއި ވާހަކަދައްކަމުން ދިޔައެވެ. އޭނާގެ ނަޒަރު ސީދާވެފައި ވަނީ އުޑުމެދުގައި ރަނިކަން ކުރަމުން ދިޔަ ޝާއްބަ ހަނދަށެވެ.\n"އަޒްކާ...." ހިނދުކޮޅެއްގެ ހިމޭންކަމަށްފަހު ނާހިދްގެ ދެ ތުންފަތް ދޭތެރެއިން ވައި އަޑުން އަޒްކާގެ ނަން ނިކުމެގެން ދިޔައެވެ. އެހިނދު އޭނާ ދެލޯ މަރާ ބާރުކޮށްލިއެވެ. ބުރަކަށީގައި އައިސް ތަތްވި އަންހެންކުއްޖާގެ ދެއަތް އޭނާގެ ހަށިގަނޑުގައި ވަށާލުމާއެކު އޭނާއަށް ދެލޯ ހުޅުވާލެވުނެވެ.\n"އަޒްކާ...." އެއްވެސް އިހުތިޔާރަކާއި ނުލާ އޭނާއަށް ގޮވައިލެވުނެވެ. އެހިނދު ނައިޝީގެ މޫނުމަތީގެ ކުލަވަރު ބަދަލުވެގެން ދިޔައެވެ. ނާހިދް ލަސްލަހުން އެނބުރި ބަލައިލިއެވެ. ނައިޝީގެ ކުލަ އޮށްސިފައިވާ މޫނު ފެނުމާއެކު އޭނާއަށް އަމިއްލަ ނަފްސު ކުށްވެރި ކުރެވުނެވެ.\n"ސޮރީ އިޝީ... އައިމް ރިއަލީ ވެރީ ސޮރީ..." ނައިޝީ މޫނުގެ ދެފަރާތުގައި ހިފައިލަމުން ނާހިދް ބުނެލިއެވެ. ނައިޝީ ހީލަމުން އެއީ އެވަރު ކަމެއް ނުނޭ ބުނެ ނާހިދްގެ މޭގައި ބޯއަޅައިލިއެވެ. ނަމަވެސް އޭނާގެ ހިތުގައި ނުތަނަވަސްކަމެއް ހިނގާލިއެވެ.\nލެޕް ހުޅުވައިގެން ކޮޓަރީގައި ފިލްމެއް ބަލަން އޮތުމަށްފަހު ނަތާޝާ ކޮޓަރިން ބޭރަށް ނިކުމެލީ އެންމެން ނިދާ ގޭތެރެ ހަމަހިމޭންވި ފަހުންނެވެ. އޭނާ ސިޑީގެ ހަރުފަތްތައް ގިރާކޮށް އެންމެ ތިރިއަށް ފޭބުމަށްފަހު އޭނާގެ މިސްރާބު ބަދަލުކޮށްލީ އަމީޒާ ނިދާ ކޮޓަރިއާއި ދިމާލަށެވެ. އޭނާ މަޑުމަޑުން އެކޮޓަރީގެ ތަޅު އަނބުރާލުމަށްފަހު އެތެރެއަށް ކޮށްޕާލިއެވެ. އަނދިރީގައި އޮންނަން ބިރު ގަންނަ އަމީޒާ މިފަހަރުވެސް ނިދާފައި އޮތީ ކޮޓަރި އެންމެ އަލި ކޮށްލައިގެންނެވެ. އޭނާއާއި އެކުގައި ފަރީޝާ ނިދިޔަސް މިހާރަކަށް އައިސް ނިދަން އޭނާ މަސައްކަތްކުރަނީ އެކަނި އޮވެއެވެ. ނުނިދިފައި އަތުގައި އޮތް ފޮޓޯގަނޑަށް ބަލަން އޮތް އަމީޒާ ބޯހިއްލާލާފައި ބަލައިލީ ކޮޓަރިއަށް މީހަކު ވަތްހެން ހީވުމުންނެވެ. އޭރު އޭނާއާއި ދިމާލަށް ލަސް ފިޔަވަޅު އަޅަމުން އައި ނަތާޝާ ފެނި އެނދުގައި އިށީނެވެ.\n"އަމީދައްތަ ކިހިނެއްތަ...؟" އަމީޒާއާއި ކައިރީގައި އިށީންނަމުން ނަތާޝާ އަހައިލިއެވެ.\n"ރަނގަޅު. މިހާރު ވަރަށް ރަނގަޅު. އަރޫ....އަރޫ ކޮބާ...؟" އަމީޒާ އެއް ރާގަކަށް އަހައިލިއެވެ. ނަތާޝާގެ ތުންފަތަށް ހިނިތުންވުމެއް ވެރިވިއެވެ.\n"އަމީދައްތާ...! އަރޫ އެއީ އަޒްކީތަ...؟" ނަތާޝާ އަހައިލިއެވެ. ވަގުތުން އަމީޒާ ބޯޖަހައިލިއެވެ. ނަތާޝާ ދެލޮލުން އުފާވެރިކަމުގެ ކަރުނައެއް ވެއްޓުނެވެ.\n"އަމީދައްތަ ބޭނުންތަ އަޒްކީއާއި މީޓްކޮށްލަން" އަމީޒާގެ މޫނުގެ ދެފަރާތުގައި ހިފައިލަމުން ނަތާޝާ އަހައިލިއެވެ. ނަތާޝާގެ އަތް މަތީގައި އަތް އަޅާލަމުން އަމީޒާ ބޯޖަހައިލިއެވެ.\n"އެހެންވީމަ ތައްޔާރުވޭ. އަމީދައްތަ ވާނެ މާދަމާ ހަވީރު ނަތާއާއި އެކުގައި ބޭރަށް ނިކުންނަން. އަމީދައްތާ ވާނެ އާންޓް ކައިރިން ހުއްދަ ހޯދަން އިނގޭ..." ނަތާޝާ ވާހަކަދެއްކިއެވެ.\nނަތާޝާ ކޮޓަރިން ނިކުތުމުން އެނދުގައި އިން އަމީޒާ ބާލީސްމަތީގައި ބޯ އަޅައިލިއެވެ. ބާލީސް ދަށުގައި އޮތް ފޮޓޯ ނަގާފައި އެއަށް ބަލައިލިއެވެ. އެއަށްފަހު ފޮޓޯ ގަނޑުގައި ތުންފަތް ޖައްސައިލުމަށްފަހު މޭމަތީގައި ބާއްވައިލިއެވެ. އޭނާ ތުންފަތްމަތީގައިވި ހިނިތުންވުން ފިލާނުދެއެވެ.\nއަރައިގެން އައި އިރާއެކު އަޒްކާއަށް ލިބުނު ހަބަރަކުން ގޭތެރޭގައި ދުވަން ފެށިއެވެ. އޭނާ ހެމުން އެ ކުޑަ އެޕާޓްމަންޓުގައި ދުވެދުވެ ހުރިއިރު ފަސް އަހަރު ހަ އަހަރުގެ ކުޑަކުއްޖެއް ފަދައެވެ. ދުވަހަކުވެސް އެ ހިނިތުންވުން އޭނާގެ ތުންފަތްމަތިން ފެނިދާނެބާއޭ މަންޒަރު ބަލަން ހުރި ޙައްވަގެ ހިތަށް އަރަމުން ދިޔައެވެ.


"Medhu'irumatheegai Sul'ha Gaaimu Kurumah Trumpah Kaamiyaabee ah Edhen" - Saudhee Rasgefaanu | ungoofaaru.com\nބަނޑޭރިގަނޑު/ޚަބަރު/ދުނިޔެ/“މެދުއިރުމަތީގައި ސުލްޙަ ގާއިމު ކުރުމަށް ޓްރަންޕަށް ކާމިޔާބީއަށް އެދެން” – ސައުދީ ރަސްގެފާނު\n“މެދުއިރުމަތީގައި ސުލްޙަ ގާއިމު ކުރުމަށް ޓްރަންޕަށް ކާމިޔާބީއަށް އެދެން” – ސައުދީ ރަސްގެފާނު\nމުނާޒު މުޙައްމަދު9ނޮވެމްބަރ 2016\n0 180 މިނެޓެއް ނުވަނިސް ކިޔާލެވޭ\nސައުދީ ރަސްގެފާނު ކިންގް ސަލްމާން ބިން އަބްދުލް އަޒީޒް އެމެރިކާގެ ރިޔާސީ އިންތިހާބު ކާމިޔާބު ކުރެއްވި ޑޮނަލްޑް ޓްރަންޕަށް ތަހުނިޔާ ވިދާޅުވެއްޖެއެވެ.\nސައުދީ ޕުރެސް އެޖެންސީއާ ހަވާލާދީ ރޮއިޓާސްގައި ބުނެފައި ވަނީ ސައުދީ ރަސްގެފާނު ފޮނުއްވި ތަހުނިޔާގެ މެސެޖުގައި މެދުއިރުމައްޗާއި ދުނިޔޭގައި ރައްކާތެރިކަމާއި ހަމަޖެހުން ގާއިމް ކުރުމަށް ޓްރަންޕަށް ކާމިޔާބީއަށް އެދިފައިވެއެވެ.\nރަސްގެފާނު މިގޮތަށް އުންމީދު ކުރެއްވި ނަމަވެސް ޓްރަންޕްގެ ވެރިކަމުގައި މެދުއިރުމަތީގައި ސުލްޙަ ގާއިމު ވުމާމެދު މިހާރު ވަނީ ސުވާލު އުފެދިފައެވެ. ސަބަކީ ޓްރަންޕް ވެރިކަމަށް ވަޑައިގަތުމުން އެކަމާ އެންމެ ބޮޑަށް އުފާވެ ހެވިފައި ތިބީ އިޒްރޭގެ ހައްދުފަހަނައަޅާފައިވާ ޔަހޫދިން ކަމުގައި ވާތީއެވެ.\nއަނެއްކޮޅުން ޓްރަންޕް ވެރިކަމަށް ވަޑައިގަތުމަކީ ފަލަސްތީނުގެ މިނިވަން ދައުލަތެއް އުފެއްދުމަށް އެގައުމުން ކުރަމުން އަންނަ މަސައްކަތުގެ ނިމުން ކަމުގައި އިޒްރޭލުން އެދަނީ ބުނަމުންނެވެ. އިޒްރޭލުގެ އެޑިއުކޭޝަން މިނިސްޓަރު ނަފްތަލީ ބެނެޓް ވިދާޅުވި ގޮތުގައި ޓްރަންޕްގައި ކާމިޔާބީއަކީ ފަލަސްތީނުގެ މިނިވަން ދައުލަތެއް އުފެއްދުމަށް ކުރަމުން އަންނަ މަސައްކަތް ހުއްޓާލަން ލިބުނު ރަނުގެ ފުރުސަކެވެ.\nފަލަސްތީނުގެ މިނިވަން ދައުލަތެއް ގާއިމު ކުރުމަށް ކެނޑި ނޭޅި ކުރަމުން އަންނަ މަސައްކަތުގެ ހުރަހަކަށް ވެފައި ވަނީ އދ ގައި ވީޓޯ ކުރުމުގެ ބާރު ލިބިފައިވާ އެމެރިކާއެވެ. އެމެރިކާގެ ސެނެޓާއި ސިޔާސީ ގިނަ މަގާމުތަކެއް އިޒްރޭލުގެ ޔަހޫދީން ކޮންޓްރޯލް ކުރަމުން ދިއުމަކީ އިޒްރޭލް ހިތް އެދޭގޮތަށް މެނުވީ މެދުއިރުމަތީގެ މަސްރަހު ބަދަލުވަމުން ނުދާ އެއް ސަބަބެވެ.\nއެމެރިކާގެ ރައީސް ކަމަށް ޑޮނަލްޑް ޓްރަންޕް އިންތިޚާބު ވުމުން އެންމެ ބޮޑަށް ހިތާމަ ކުރާނެ އެއް ބަޔަކީ މިހާރުވެސް މާޔޫސް ކަމުގައި ދިރިއުޅެމުންދާ ފަލަސްތީނުގެ ނިކަމެތި ރައްޔިތުންނެވެ. ޓަރަންޕްގެ ރިޔާސީ ވައުދުތަކުގެ ތެރޭގައި ފަލަސްތީނުގެ މިނިވަން ދައުލަތެއް އުފެދުނަ ނުދިނުން ހިމެނެއެވެ.\nމީގެ އިތުރުން އިޒްރޭލުގެ ވެރިރަށަކީ ގުސުސް ކަމުގައި ހަމަޖައްސާނެ ކަމުގައި ޓްރަންޕް ވަނީ ވިދާޅުވެފައެވެ. ޓްރަންޕްގެ ސިޔާސަތުގެ ސަބަބުން މެދުއިރުމަތި ބޮޑު ހަނގުރާމައެއްގެ ވަޅުގަނޑަކަށް ވައްޓާލާނެކަމަށް މިހާރުވަނީ ބެލެވިފައެވެ. އެހެން ކަމުން މެދުއިރުމަތީގެ ސުލްޙަ ގާއިމް ކުރުން އެމެރިކާގެ އަތްމައްޗަށް ދޫކޮށްލައިގެން ނުތިބެ ސައުދީ އަރަބިއްޔާ ފަދަ ބާރުގަދަ ގައުމުތައް މިކަމުގައި ތެދުވަން ޖެހެއެވެ.\nއެމެރިކާ އެމެރިކާގެ ރިޔާސީ އިންތިހާބު މެދުއިރުމަތި ފަލަސްތީން ޑޮނަލްޑް ޓްރަންޕް\nއަލިފުށީ ސްކޫލުގެ ދަރިވަރުންނަށް ފަތަން ދަސްކޮށްދިނުމުގެ ޕްރޮގްރާމެއް ފުލުހުން ފަށައިފި\n9 ނޮވެމްބަރ 2016\nސައިސްސްވެރިން ބުނަނީ އެމެރިކާގެ ރިޔާސީ ކެނޑިޑޭޓުންނަކީ2މޮޔައިން ކަމަށް\n6 އޮކްޓޯބަރ 2016\n3 ވަނަ ބޮޑު ހަނގުރާމަ ފެށުމުގެ ކޮޅުމަތި ފެންނަން ފަށައިފި ކަމަށް ތަޖުރިބާ ކާރުން ބުނަން ފަށައިފި\n6 ސެޕްޓެމްބަރ 2016\nމިސްރުން ގައްޒާގެ ހާލުގައި ޖެހިފައިވާ ރައްޔިތުންގެ އަތުން ރިސްވަތުގެ ގޮތުގައި ފައިސާ އަތުލަނީ


Chelsea Ah Ehvanaigai6Point Ge Lead Eh – adduLIVE\nޗެލްސީ އަށް އެއްވަނައިގައި ހަ ޕޮއިންޓުގެ ލީޑެއް\nNov 20, 2021, 20:14 ހަސަން ރަޝީދު\nއިނގިރޭސި ޕްރިމިއާ ލީގުގައި މިރޭ ލެސްޓަ ސިޓީ އަތުން 3-0 އިން މޮޅުވެ ޗެލްސީން ލީގުގެ އެއް ވަނައިގައި ހަ ޕޮއިންޓަށް ލީޑު ފުޅާކޮށްފި އެވެ.\nމި މޮޅާއެކު ލީގުގެ އެއްވަނައިގައި ޗެލްސީ އޮތީ 29 ޕޮއިންޓާ އެކު އެވެ. ދެވަނައިގައި 23 ޕޮއިންޓާ އެކު މެންޗެސްޓަރ ސިޓީ އޮތްއިރު މިއަދު ބަލިވި ލެސްޓާ އޮތީ 15 ޕޮއިންޓާ އެކު ލީގުގެ 13 ވަނައިގަ އެވެ.\nލެސްޓާގެ ދަނޑުގައި މިރޭ ކުޅުނު މި މެޗުގެ 14 ވަނަ މިނެޓްގައި އެންޓޯނިއޯ ރުޑިގާ ވަނީ ޗެލްސީ އަށް ލީޑު ނަގާދީފައެވެ. ރުޑިގާ މި ގޯލު ކާމިޔާބުކުރި ލެސްޓާގެ ޕެނަލްޓީއޭރިއާ ތެރޭ ހުރެ ބޮލުން ފޮނުވާލި ހަމަލާއަކުންނެވެ. އަދި މެޗުގެ 28 ވަނަ މިނެޓްގައި ލެސްޓާގެ ޕެނަލްޓީއޭރިއާގެ ބޭރުގައި ހުރެ ފޮނުވާލި ހަމަލާއަކުން އެންގޯލޯ ކަންޓޭ ވަނީ ޗެލްސީގެ ދެވަނަ ގޯލު ކާމިޔާބުކޮށްދީފަ އެވެ.\nދެ ގޯލުގެ ލީޑަކާއެކު ފުރަތަމަ ހާފް ޗެލްސީން ނިންމާލިއިރު ދެވަނަ ހާފްގައި ވެސް ޗެލްސީން ދިޔައީ ލެސްޓާގެ ގޯލަށް ނުރައްކާ ކުރަމުންނެވެ. އެގޮތުން ޒިޔެކް ދިން ޕާހަކުން މެޗުގެ 71 ވަނަ މިނެޓްގައި ކްރިސްޓިއަން ޕުލިސިޗް ވަނީ ޗެލްސީގެ ތިންވަނަ ގޯލު ކާމިޔާބުކޮށްދީފަ އެވެ.\nލެސްޓާގެ ފަރާތުން ދަށް ކުޅުމެއް މި މެޗުގައި ފެނިގެންދިޔައިރު ޗެލްސީގެ ގޯލަށް އެޓީމުން އެންމެ ނުރައްކާތެރި ހަމަލާއެއް ފޮނުވާލީ އަމާޓޭ އެވެ. އެގޮތުން އަމާޓޭ ފޮނުވާލި އެ ހަމަލާ ޗެލްސީގެ ކީޕަރު މެންޑީ ވަނީ ދިފާއުކޮށްފަ އެވެ.\nލީގުގައި ޗެލްސީން ދެން ބައްދަލުކުރާނީ މެންޗެސްޓަރ ޔުނައިޓެޑާ އެވެ. ލެސްޓާ ނިކުންނާނީ ވޮޓްފޯޑްއާ ދެކޮޅަށެވެ.


Ronaldo ge thafaathaa eku Tottenham balikoh, United ge coach Solskjaer ah hiyyhama jehumeh - One Online\nރޮނާލްޑޯގެ ގޯލަށްފަހު އޭނާ އުފާފާޅުކުރަނީ ---\nރޮނާލްޑޯގެ ތަފާތާއެކު ޓޮޓެންހަމް ބަލިކޮށް، ޔުނައިޓެޑްގެ ކޯޗު ސޮލްޝެއާއަށް ހިތްހަމަޖެހުމެއް\nއިނގިރޭސި ޕްރިމިއާ ލީގުގައި ރޭ މެންޗެސްޓާ ޔުނައިޓެޑުން ޓޮޓެންހަމްގެ މައްޗަށް ކުރި ހޯދުމާއެކު، ޔުނައިޓެޑްގެ ކޯޗު އޮލެ ގުނަ ސޮލްޝެއާއަށް ކޮންމެވެސް ވަރަކަށް ޕްރެޝަރު ކުޑަވެއްޖެއެވެ.\nޓޮޓެންހަމްގެ ދަނޑުގައި ރޭ ކުޅުނު މެޗު ޔުނައިޓެޑުން ކާމިޔާބުކުރީ 3-0 ގެ ތަފާތު ބޮޑު ނަތީޖާއަކުންނެވެ. މެޗުގައި ޔުނައިޓެޑުގެ ފުރަތަމަ ގޯލު ކްރިސްޓިއާނޯ ރޮނާލްޑޯ ކާމިޔާބުކޮށްދިން އިރު، ދެވަނަ ގޯލު ޖެހީ އެޑިސަން ކަވާނީއެވެ. ކަވާނީގެ ގޯލަށް ފުރުސަތު ފަހިކޮށްދިނީ ފުރަތަމަ ގޯލު ޖެހި ރޮނާލްޑޯއެވެ. ޔުނައިޓެޑުގެ ތިންވަނަ ގޯލު މެޗު ނިމެން ދަނިކޮށް ޖަހައިދިނީ މާކަސް ރަޝްފޯޑެވެ.\nމިދިޔަ ހަފުތާގައި އަމިއްލަ ދަނޑުގައި ޔުނައިޓެޑް ލަދުވެދި ގޮތަކަށް ވާދަވެރި ލިވަޕޫލް އަތުން 5-0 އިން ބަލިވުމުން ކޯޗު ސޮލްޝެއާގެ މަގާމު ގެއްލޭނެ ކަމަށް ބެލެވުނެވެ. ޔުނައިޓެޑުގެ ބޯޑުން ސޮލްޝެއާގެ މަގާމާ މެދު މަޝްވަރާތައްވެސް ކޮށްފައިވާ އިރު، ސާ އެލެކްސް ފާގަސަންއާއި ބޯޑުން އޭރު ނިންމީ އަލުން ފުރުސަތެއް ދިނުމަށެވެ. ހަބަރުތައް ބުނެފައިވާ ގޮތުން ރޭގެ މެޗަކީ ސޮލްޝެއާއަށް މަޖުބޫރު މެޗެކެވެ. ރޭގެ މެޗުން މޮޅު ނުވެވުނު ނަމަ ސޯލްޝެއާއަށް ޔުނައިޓެޑްގެ ކޯޗުކަން ގެއްލޭނެ ކަމަށްވެސް މީޑިއާތަކުން އޮތީ ރިޕޯޓުކޮށްފައެވެ.\nރޭގެ މެޗަށްފަހު ޔުނައިޓެޑްގެ ކޯޗު ސޮލްޝެއާ ބުނެފައި ވަނީ މިދިޔަ ހަފުތާއަކީ ޔުނައިޓެޑްގެ ސަޕޯޓަރުންނާއި، ކުޅުންތެރިންގެ އިތުރުން އޭނާއަށްވެސް އުނދަގޫ ހަފުތާއެއް ކަމަށާއި، ރޭގެ ނަތީޖާއަކީ މުޅި ހަފުތާ ތެރޭގެ މާޔޫސްކަން ފިލުވާލަން ލިބުނު ފުރުސަތު ކަމަށެވެ. އެ ފުރުސަތުގެ ބޭނުން ހިފައި، ކުޅުންތެރިންގެ ފަރާތުން ފެނުނު ހިތްވަރު ސޮލްޝެއާ ފާހަގަކޮށްފައިވެއެވެ.\nރޭގެ މެޗުގެ 39 ވަނަ މިނެޓުގައި ރޮނާލްޑޯ ވަނީ ޔުނައިޓެޑަށް ލީޑު ނަގައިދީފައެވެ. ބްރޫނޯ ފެނާންޑޭސް މަތިން އޭރިއާތެރެއަށް ހުރަސްކޮށްލި ބޯޅަ ރޮނާލްޑޯ ވަނީ ވޮލީއަކުން ގޯލުގެ ދުރުކަނަށް އަމާޒުކޮށްލައިފައެވެ. ޔުނައިޓެޑުން ދެވަނަ ހާފަށް ނުކުމެ ލީޑު ފުޅާކުރި އެޑިސަން ކަވާނީގެ ގޯލުންނެވެ. މެދުތެރެއިން ފެނާންޑޭޒް ރޮނާލްޑޯއަށް ދިން ބޯޅަ، އޭނާ ކަވާނީއަށް ހުސްކޮށްލީ ފަސޭހަ ޕާހަކުންނެވެ.\nޔުނައިޓެޑްގެ ތިންވަނަ ގޯލު ޖެހީ ބަދަލު ކުޅުންތެރިންގެ ގޮތުގައި އެރި ރަޝްފޯޑެވެ. މެޗުގެ 86 ވަނަ މިނެޓުގައި ނަމަންޔާ މަޓިޗް ދިން ބޯޅަ ރަޝްފޯޑް ވަނީ ގޯލުގެ ދުރު ކަނަށް ފޮނުވާލައިފައެވެ. ޓޮޓެންހަމްގެ ފަރާތުން މެޗުގައި ދަށް ކުޅުމެއް ފެނިގެން ގޮސްފައިވާ އިރު، މިއީ މިހާތަނަށް މި ސީޒަންގެ ލީގުގައި ޓޮޓެންހަމް ބަލިވި ފަސްވަނަ މެޗެވެ.\nޓޮޓެންހަމަށް ދިހަ މެޗުން 15 ޕޮއިިންޓް ލިބިފައިވާ އިރު، އެ ޓީމު އޮތީ ލީގުގެ އަށް ވަނައިގައެވެ. މެޗުން މޮޅުވި ޔުނައިޓެޑް އޮތީ ކުޅުނު ދިހަ މެޗުން 17 ޕޮއިންޓް ހޯދައި، ލީގު ތާވަލުގެ ފަސް ވަނައިގައެވެ.\nގުޅޭ ޓެގު އިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް ކްރިސްޓިއާނޯ ރޮނާލްޑޯ ފުޓްބޯޅަ އޮލެ ގުނާ ސޯލްޝެއާ\nއެވަޓަންގެ ކޯޗުކަމުން ބެނިޓޭޒް ވަކިކޮށްފި\nއާސެނަލް އެދުމުގެ މަތީން މެޗު ފަސް ކުރުމުން ސްޕާސްގެ ނުރުހުން


Kurimathi Nulee Member Hussain'ah Ihuthiraam Kuran: JP - Vaguthu\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަންގައި ކުރިމަތިނުލާން ނިންމީ ކެންސަރުގެ އަލާސްކަންފުޅެއްގައި އަވަހާރަވި އެ ދާއިރާގެ ކުރީގެ މެމްބަރު ހުސެއިން ވަހީދާއި އާއިލާއަށް އިހުތިރާމް ކުރުމުގެ ގޮތުން ކަމަށް ސަރުކާރުގެ ކޯލިޝަންގައި ހިމެނޭ ޖުމްހޫރީ ޕާޓީން ބުނެފިއެވެ.\nއެ ދާއިރާގެ ހުސްވެފައިވާ ގޮނޑިއަށް ވާދަކުރަނީ ވެރިކަން ކުރާ މައި ޕާޓީ އެމްޑީޕީންނާއި، އިހަކަށް ދުވަހު އުފެއްދި މޯލްޑިވްސް ނޭޝަނަލް ޕާޓީ (އެމްއެންޕީ)ގެ އިތުރުން އިދިކޮޅު ޕީޕީއެމް/ޕީއެންސީ ކޯލިޝަނުންނެވެ.\nކޮމަންޑޫ ދާއިރާއަށް ވާދަނުކުރާނެކަން ޖޭޕީން ވަނީ މީގެ ކުރިން ވެސް ހާމަކޮށްފައެވެ. އެކަމަކު ވާދަނުކުރަން ނިންމި ސަބަބެއް އެ ޕާޓީއަކުން އޭރަކު ނުބުނެއެވެ.\nޖޭޕީގެ އޮފިޝަލަކު "ވަގުތު" އަށް ވިދާޅުވި ގޮތުގައި ޖޭޕީން ވާދަނުކުރަން ނިންމީ މެންބަރު ހުސެއިނާއި، އޭނާގެ އާއިލާއަށް އިހްތިރާމް ކުރުމުގެ ގޮތުންނެވެ. އަދި މެންބަރު ހުސެއިން ކުރެއްވި މަސައްކަތް ކުރިއަށް ގެންދެވޭނީ ކޮން ކެނޑިޑޭޓަކަށްކަން ނިންމާނީ އާއިލާއިން ކަމުގައި ޖޭޕީން ދެކޭތީ ކަމުގައެވެ.\n"މި ދަނޑިވަޅުގައި އެންމެ ރަނގަޅު ގޮތެއް ކަމަށް އަޅުގަނޑުމެންނަށް ފެނުނީ އާއިލާއަށް އިހުތިރާމް ކުރުމުގެ ގޮތުން ވާދަނުކުރަން،" ނަންހާމަނުކުރަން ޝަރުތުކޮށް ވާހަކަ ދެއްކެވި ޖޭޕީގެ އެ އޮފިޝަލް ވިދާޅުވިއެވެ.\nކުރިމަތިލާފައިވާ ޕާޓީތަކުގެ ތެރެއިން ޖޭޕީން ތާއިދުކުރަނީ ކޮން ކެނޑިޑޭޓަކަށްތޯ ސުވާލުކުރުމުން އޭނާ ވިދާޅުވީ އެއްވެސް ކެނޑިޑޭޓަކަށް ތާއީދުކުރަން އަދި ނިންމާފައިނުވާ ކަމަށެވެ.\nއޭނާ ޔަގީންކޮށް ދެއްވި ކަމަކީ ސަރުކާރު ކޯލިޝަންގައި ނުހިމެނޭ ޕާޓީއަކަށް ތާއިދު ނުކުރާނެ ކަމުގައެވެ. އެކަމަކު އެމްޑީޕީގެ ކެނޑިޑޭޓަށް ތާއިދުކުރާނެ ކަމެއް ވެސް އެ އޮފިޝަލް ވަކި ވިދާޅެއް ނުވެއެވެ.\n"އަހަރުމެން މި ތިބީ ކޯލިޝަނެއްގައި، އެމްއެންޕީއަށް ވެސް އިިދިކޮޅަށްވެސް ތާއިދެއް ޔަގީނުން ވެސް ނުކުރާނަން،" ޖޭޕީގެ އޮފިޝަލް ވިދާޅުވިއެވެ.\nޕީޕީއެމްގެ ޓިކެޓުގައި ވާދަކުރައްވަނީ މޫސާ ފަތުހީއެވެ. އޭނާއަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި އިކޮނޮމިކް މިނިސްޓްރީގެ ޑެޕިއުޓީ މިނިސްޓަރު ކަން ކުރެއްވި ބޭފުޅެކެވެ. ދައުލަތުގެ ގިނަ މަގާމުތަކެއް ފުރުއްވާފައިވާ ފަތުހީ ވަނީ ށ. އަތޮޅު ކައުންސިލްގެ ރައީސްކަން ވެސް ކުރައްވައިފައެވެ.\nއެމްޑީޕީގެ ވާދަކުރައްވަނީ ށ. ފޯކައިދޫ ކައުންސިލްގެ ސެކްރެޓަކީ ޖެނެރަލް މުހައްމަދު ރާޝިދެވެ. އޭނާއަކީ މިދިޔަ ތިން ދައުރު (ނުވަ އަހަރުގެ މުއްދަތަކަށް) ށ. ފޯކައިދޫ ކައުންސިލްގެ ރައީސް ކަން ކުރެއްވި ބޭފުޅެކެވެ.\nކުރީގެ ޑިފެންސް މިނިސްޓަރު އަދި ރައްޔިތުންގެ މަޖިލީހުގެ ދަނގެތި ދާއިރާގެ މެންބަރު މުހައްމަދު ނާޒިމް (ކާނަލް ނާޒިމް) އުފެއްދެވި އެމްއެންޕީން ވާދަކުރައްވަނީ ތައުލީމީ ދާއިރާގައި އުޅުއްވި އަބްދުލް ހަންނާން އިދުރީސްއެވެ.\nކޮމަންޑޫގައި 30 ހައުސިން ޔުނިޓް އަޅައިދޭނެ ބަޔަކު ހޯދަނީ\nޖެނުއަރީ 9, 2022 11:28\nއެހެންވިއްޔާ ފުރަގަސްދިނީ ލައުރާ ބުނުއްވާގެންތޯ\nޖެނުއަރީ 9, 2022 11:34\nކުރިމަތި ނުލީ ކާމިޔާބް ނުވާކެނަކަން ޔަގީންވާތީ އޭ ބުނެލިނަމަ މާތާހިރުވީސް\nޖެނުއަރީ 9, 2022 11:39\nކަލޯ ފިތިފަހި ހުރި ވަރުން ބިރުން. އެހެން އެއްވެސް ކަމެއް ވެގެނެއް ނޫން\nޖެނުއަރީ 9, 2022 11:57\nތާއީދު ނެތީ، އެހެންވެ ލަދުން ކުރިމަތިލާން ނުކެރުނީ.\nގާސި މު ތިޔަހެދީ ބޮޑުދޮގެކެވެ ވާދަނުކުރަނީ ކޭކު ފަޅި ކުޑަވެދާނެތީ ނޫންހޭ އެއީ އެން މެން ދަންނަ ބޮޑު ސިއްރެކެވެ.\nމެމްބަރު ހުސައިން ހުރީ މެމްބަރުކަމުގެ ހުވާކުރިއްސުރެ މުސާރަނަގައިގެން އިންޑިޔާގެ ގާސިމް ހުރީ އެދުވަސްވަރު ކޮވިޑަށް ފިލައިގެން ސަންއައލެންޑްގަ ދެންކުރެވޭނީ ކޮންއިހުތިރާމެއް ދެމީހުންވެސް މަޖިލީހަށް ވަނިކީނޫން.\nޖެނުއަރީ 9, 2022 12:15\nމޮޔޮނުގޮވާ އޮރިޔާންވެދާނެތީ ކުރިމަތިނުލީ ކަލޭމެންކިޔާ ކޮއްމެއެއްޗެއްގަބޫލުކުރާނެކައެއްތޯތިޙީކުރަނީ ރިޔާސީއިންތިހާބުގަ ވާދަނުކުރީ ވެސްއިމްރާނު އައްކުރާތީއޭބުނިނަމަތާހިރުވާނެ ނިވާވާވަރައް 2023\nޖެނުއަރީ 9, 2022 12:20\nހައްހައް،،، ދައްކާ ވާހަކަ،،، ކުރިމަތި ނުލީ ނޮހޮވޭނެކަން ޔަގީންވާތީ!!! ތ ހިރީ ސިޔާސީ ގޮތުން ފެއިލްވެފަ\nޖެނުއަރީ 9, 2022 12:43\n50 މީހުންވެސް ނުލިބިގެން.\nޖެނުއަރީ 9, 2022 12:50\nޢަންނި ރުޅިއައިސްފާނެތީ ބިރު ގަތީ\nގާސިމް ވާހަކަ އޮޅުވާނުލާ .\nޖެނުއަރީ 9, 2022 12:53\nކުރިމަތި ލައިގެން ބޮޑު އެހެން ޕާޓީތަކަށްވުރެ ބޮޑު ހޭދައެއް ކަލޯ ކުރާނެ. އެކަމަކު ނުއެއްހޮވޭނެ.\nއަދި ކިރިޔާ ވިސްނެންތިފެށީ.\nޖެނުއަރީ 9, 2022 12:56\nގާސިމް ބުނާގޮތުން މި ސަރަުކާރު ހިނގަނީ ނުލާހިކު ރަނގަޅަށް. އެއްވެސް މައްސަލައެއް ނެތް. އެހެންވިއްޔާ ރައްޔިތުންނަށް މިހާ އޯގާތެރި ދީނަށް ހުރުމަތްތެރިކޮށް ހިތާ މިވެރިކަމަށާއި ރައްޔިތުންނަށް އިހުތިރާމު ކުރުމުގެ ގޮތުން ކުރިއަށް އޮތް ރިޔާސީ އިންތިހާބުގައި ކުރިމަތިނުލައްޗޭ. ދައްކާ ވާހަކަ ބުރާންތި..\nޖެނުއަރީ 9, 2022 12:58\nނުހޮވޭނެކަން ކުރިން އިގޭ ކޯލިޝަން ހަދައިގެން ސަރުކާރުން ބައި އަޅައިގެން އަށްބޮޑި ބޮޑު ކޮށްގެން ތެޅިބާލަނީ\nޖެނުއަރީ 9, 2022 13:02\nކަލޭވެސް އަދި ކާނަލް ނާޒިމްމެން ޕާޓީންއެކަކުވެސް ނޮހުވޭނެކަން އިނގޭތީ ހެހެހެ. ކާނަލްމެން ބައިވެރިވީ އެންޑީޕީއަށް ފައިދާކުރުވަން މިހާރު އިބޫ އާއި ނާޒިމްމެން ތަޅާފޮޅާކަމައް ހެދިގެން ޑްރާމާކުޅުނަސް ﷲގެރަހްމަތުން ގިނަރައްޔިތުމް މިހާރު ހޭއަރައިފި ގުނބޯނުހެއްދޭނެ.\n2023ގަ ކުރިމަތި ނުލާގޮތަށް ނިންމުން ކައިރި އަނބިމީހާއާއި ދަރިފުޅުގެ ވަޒީފާ ދަހިވެތިކަމުގައި.\nޖެނުއަރީ 9, 2022 13:52\nޖޭޕީން އެ ހާމަ ކުރާގޮތުން މެމްބަރު ޙުސައިން އާއި އޭނާގެ ޢާއިލާއަށް އެންމެ އިޙްތިރާމް ނުކުރާ ބަޔަކީ އެމް ޑީ ޕީ. ތާދޯ؟\nއެހެމް ޕާޓީތަކުންވެސް ކުރިމަތިލި. އެކަމަކު އެމް ޑީ ޕީން މާ ފޯރި އަރުވާލާފަ ތިމަންމެންގެ ގޮނޑި އެކޭ ކިޔައިގެން އެހެން މީހަކު ކުރިމަތި ކުރުވީ. އަޅޭ ކީއްވާނީ ޙުސައިންގެ ޢާއިލާގެ މެންބަރަކު ލައްވާ ކުރިމަތިލެއްވިނަމަ.\nޖެނުއަރީ 9, 2022 14:49\nއެހެންވެގެންނެއްނޫން. ރިޔާސީ އިންތިހާބަށް ކުރާ އުންމީދެއްގެ ބޮޑުކަމުން އަދި އެހަށް މަޑުކޮށްލީ. އަދި އަނބިކަނބަލުންގެ މަގާމު ދިފާއުކުރުމަށްޓަކާ، މި ގޮނޑީ އެމްޑީޕީއަށް ނަގާދިނުމަށް ހަރަދު ކުރަންޖެހޭތީވެ، މަޑުކޮށްލީ.\nޖެނުއަރީ 9, 2022 16:23\nމިދެން އަރަތެއްދޯ. އިހްތިރާމްކުރުމުގރ ގޮތިން ގޮނޑި ހުސްކޮށް ބޭންދޭތަ. ޖުމުހޫރީއަކީ މިހާރަކު ޕާޓީއެއްނޫން. ތިޔައީ ކުންފުންޏެއް. އެސްއެމްއީއެއް\nޖެނުއަރީ 9, 2022 16:53\nކާސިންބެ ތިބުނާގޮތުން ވިއްޔާ ހުސެން ވަހީދަށް އިހްތިރާމް ކުރުމުގެ ގޮތުން އެގޮނޑި އެއްނު އުވާލަންވީ. އޭރުން އެއްވެސް ބަޔަކު ކުރިމައްޗެއްނުލާނެ. މިއަހަރުގެ ފުރަތަމަޖޯކް.\nޖެނުއަރީ 9, 2022 17:06\nކަލޭ ކުރިމަތިލާ ތަނެއްގަ ނަށާ މާގާޑެއް ހުރިޔާ އެޔައް ތީމިހާރު ފެއިލް ވަފަ ހުރިމީހެއް\nޖެނުއަރީ 9, 2022 18:03\nބަލަ އެމްޑީޕިއަށް ތާއީދު ކުރާވާހަކަ ރީއްޗަށް ބުނެވުނީ ނު، އިދިކޮޅުއެއްވެސް ބަޔަކަށް ތާއީދު ނުކުރާނެކަމަށް ބުނުމުން. ކޯލިޝަނުގައި އުޅުމުގެ ބޭނުމެއް ނުފެނޭ ސަރުކާރުގެ ކެންޑިޑޭތަށް ތާއީދު ނުކުރާނަމަ. ގާސިމްއަށް ޖެހޭނެ އެމްޑީޕީއަށް ތާއީދުވެސް ކުރަން އަދި އިބޫ ބޭނެުންވެގެން ހޮވަން އުޅޭ މެންބަރަށް ޚަރަދުވެސް ކުރަން އަދި ހޮވައިދިނުމަށް މަސައްކަތްވެސް ކުރަން. އެހެން ނުންނަމަ ސަރުކާރުގެ މެންބަރަށް މަސައްކަތް ނުކުރާާނަމް ކޮބާ ކޮލިޝަނެއްގައި ހުރުމުގެ ބޭނެުމަކީ. މިކަން ހަނދާނުގައި ބަހައްޓައްޗޭ.\nޖެނުއަރީ 9, 2022 22:02\nނުކެރޭނެ ކުރިމަތިލާކައް ސަބަބަކީ ކުރިމަތިލައިރައް ސައްޕުޖަހާ ކޯލިޝަނުންބޭރުކުރާނެތީ ބޭރުކޮއްފިއްޔާ އަނބި ކަނބުލޭގެއާއި ދަރީގެ ވަޒީފާދާނެތީ އަހަރެމެންނަކައް ކަލޭމެންގެ ފެންވަރެއް މިހާރަކުނޯޅޭ ތިޔައީ ހަކުރުދެންޏާ ބޮޑުބޭބެ ކިޔާވައްތަރު\nޖެނުއަރީ 9, 2022 22:31\nމާނަޔަކީ އިހުތިރާމު ނުކުރާ ޕާޓީއަކާއެކު ކޯލިޝަން ހަދައިގެން ރައްޔިތުންނައް ތިމަންނާ އޮޅުވާލާ އޮޅުވާލުން ނޭނގޭނެޔޭ ނޫނޭވާ އިހުތިރާމު ކުރަން ދަސްވެފަ ތިހިރީ


ނަބަވީ އިރުޝާދުތަކުގެ ތެރެއިން 15 – DhiSalafiyyah\nނަބަވީ އިރުޝާދުތަކުގެ ތެރެއިން 15\n10/03/2012 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\nعَنْ أَبِيْ هُرَيْرَةَ رَضِيَ الله عَنْهُ قَالَ : قَالَ رَسُوْلُ الله صَلَّى الله عَلَيْهِ وَسَلَّمَ : ((مَنْ لَمْ يَدَعْ قَوْلَ الزُّورِ وَالْعَمَلَ بِهِ فَلَيْسَ لِلهِ حَاجَةٌ فِي أَنْ يَدَعَ طَعَامَهُ وَشَرَابَهُ)) ( رواه البخاري و أبو داود)\nޙަދީޘްގެ މާނަ :\nއަބޫ ހުރައިރާ ރަޟިޔަ ﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. “ދޮގުވާހަކަ ދެއްކުމާއި ނުބައިކަންކަން ކުރުމުން ދުރުހެލިނުވާމީހުން ދަންނައެވެ. ފަހެ އެބައިމީހުން ކެއިން ބުއިން ދޫކޮށްލުމަކީ ﷲ ސުބުޙާނަހޫ ވަތަޢާލާ އަށް ފައިދާއެއް ކުރާނެ ކަމެއްނޫނެވެ.”\nމިޙަދީޘް ގެންނަވާފައިވަނީ އިމާމް ބުޚާރީ އާއި އަބޫދާވޫދެވެ.\nޙަދީޘްގައިވާ “الزُّور” ގެ ތެރެއަށް ދޮގުވާހަކަ ދެއްކުމާއި، ޣީބަބުނުމާއި، ދެބައޮޑުވުން ފަދަ އެންމެހާ ބަހުން ކުރެވޭ ފާފަތައް ވަންނާނެއެވެ. އަދި “وَالْعَمَلَ بِهِ” މީގެ ތެރެއަށް މަކަރުހެދުމާއި، އޮޅުވާލުންފަދަ ފާފައަކަށްވާ ބޮޑެތި ޢަމަލުތައް ވަންނާނެއެވެ.\nމިޙަދީޘުންލިބޭ ބައެއްފައިދާ :\n* ރޯދަވެރިޔާ އޭނާގެ ރޯދަޔަކީ ﷲގެ ޙަޟްރަތުގައި ޤަބޫލުވެވިގެންވާ ރޯދަޔަކަށް ހެދުމައްޓަކާ ނުބައިކަންކަން ކުރުމުން ދުރުވާންޖެހޭކަން މިޙަދީޘުން ސާބިތުކޮށްދެއެވެ.\n* ރޯދަވެރިޔާ ނުބައިކަންކަން ކުރުންމަތީ ދެމިހުރެއްޖެނަމަ އޭނާޔަށް ބަނޑުހައިހޫނުކަމާއި ކަރުހިއްކުންފިޔަވާ އެހެން އެއްވެސްކަމެއް ނެތްކަން އެނގެއެވެ.\n* ރޯދައަށްހުރެ ފާފަތައް ކުރުމަކީ ރޯދައިގެ ދަރުމައާއި ޘަވާބު އުނިވާނެކަމެއްކަން އެނގެއެވެ.


SunOnline: Farumahah dhaan beynun meehunge mauloomaathu eh kuran fashaifi\nފަރުމަހަށް ދާން ބޭނުން މީހުންގެ މައުލޫމާތު އެއްކުރަން ފަށައިފި\nއައިޝަތު ފަރީޙާ 05 Jun 2020, 18:39\nމާލެ ސަރަހައްދުގައި ތިބި ފަރުމަހަށް ދާން ބޭނުންވާ މަސްވެރިންގެ މައުލޫމާތު އެއްކުރުމުގެ މަސައްކަތް މާލޭ ސިޓީކައުންސިލުން ފަށައިފި އެވެ.\nމާލެ ފުރަބަންދު ކޮށްފައި އޮތުމާއެކު ފަރުމަސްވެރިކަން ކޮށްގެން އާމްދަނީ ހޯދާ މީހުންނަށް ވަނީ އާމްދަނީ ލިބޭނެ މަގު ބަންދުވެފައެވެ. ފުރަބަންދާއެކު އިގްތިސޯދަށް އައިސްފައިވާ ލޮޅުމުގެ އަސަރު އިންފޯމަލް ސެކްޓާގެ ގިނަ ބަޔަކަށް ކުރަމުންދެއެވެ.\nފަރުމަސްވެރިންގެ ޝަކުވާތަކަށް ޖަވާބު ދެއްވަމުން މާލޭ ސިޓީ ކައުންސިލްގެ މޭޔަރު ޝިފާ މުހައްމަދު ކުރެއްވި ޓްވީޓެއްގައި ވިދާޅުވީ މާލެ ސަރަހައްދުގެ މަސްވެރިންގެ ނަންނޯޓު ކޮށް މައުލޫމާތު އެއްކުރުމުގެ މަސައްކަތް މިޙާރު ފަށާފައިވާ ކަމަށެވެ.\n"މިހާރު އަންނަ އެންމެ ބޮޑު މައްސަލައަކީ ފަރުމަހަށް ދާން ބޭނުން މަސްވެރިންނަށާއި ކުދި ދޯނި ފަހަރުގެ މަސްވެރިންނަށް މަހަށް ފުރޭނެ ގޮތެއް ނެތުން،" މޭޔަރު ވިދާޅުވިއެވެ.\nނަން ނޯޓު ކުރަން ހަދަން ޖެހޭ ގޮތެއް އަދި ސާފެއް ނުވެ އެވެ. އެކަމާ ގުޅޭ އިތުރު މައުލޫމާތު ހޯދާލުމަށް މޭޔަރު ޝިފާއަށް ގުޅާލުމުން ފޯނަށް ޖަވާބު ނުދެއްވާތީ އެކަން ވަނީ ސާފުވާ ގޮތް ނުވެފަ އެވެ.\nކޮވިޑް 19 ގެ ސަބަބުން ރާއްޖޭހެ އެއްރަށުން އަނެއްރަށަށް ދަތުރުކުރުން މަނާކުރި ނަމަވެސް މަސްއޮޑިފަހަރަށް މަހަށް ފުރުމުގެ ހުއްދަ ސަރުކާރުން ދިނެވެ. އަދި ކޮވިޑް ނެތް ރަށްރަށުގެ ފްރީލާންސް މަސްވެރިންނަށް، ކައުންސިލްގައި ނަންނޯޓު ކުރުމަށްފަހު، މަހަށް ފުރޭނެ އިންތިޒާމުވެސް އޮތީ ހަމަޖެހިފައެވެ.\nލޯކަލް މާރުކޭޓޫ ހުޅުވޭނީ މިމަހު 10 ހިސާބުގައި\nސައިޓްތަކަށް ހުއްދަ ދެވޭނީ ވޯކް ވިސާ އޮވެގެން\nހަތަރު ފުރޮޅުލީ އުޅަނދުތަކަށް ޕާކިން ސަރަހައްދެއް


މިފަހަރު ވެސް ބޮޑެތި އިނާމުތަކާއެކު ރެޑްވޭވު ރޯދަސޭލް ފަށައިފި\nރެޑްވޭވް ރޯދަ ސޭލް\nކުރައްވާ ކޮންމެ 500ރ އަކަށް ކޫޕަނެއް ލިބިގެންދާނެ\n2 ފެބްރުއަރީ 2021 | އަންގާރަ 07:36\nމިއަހަރުވެސް ރޯދަމަހަށް އަމާޒުކޮށްގެން، ފައިސާގެ އިނާމްތަކަކާއި އަގުހުރި އެތައް އިނާމްތަކެއް ލިބޭ ރެޑްވޭވްގެ ރޯދަސޭލް ފަށައިފިއެވެ.\nމި ޕްރޮމޯޝަން ފެބްރުއަރީ އެއްވަނަ ދުވަހު ފަށާފައިވާއިރު މި ޕްރޮމޯޝަން ކުރިއަށްދާނީ ރޯދަ މަހުގެ ނިޔަލަށް ކުރިއަށްދާނެއެވެ.\nއެގޮތުން އެއްވަނައަށް ހޮވޭ ފަރާތަކަށް 100،000ރ ގެ ފައިސާގެ އިނާމު ލިބިގެންދާއިރު އިތުރު5ނަސީބުވެރި ފަރާތަކަށް 10،000ރ ގެ ފައިސާގެ އިނާމު ލިބިގެންދާނެއެވެ. މީގެ އިތުރުން ވެސް ސޯފާސެޓާއި އިލެކްޓްރޯނިކްސްގެ އިތުރުން އަގު ހުރި އެތައް އިނާމުތަކެއް ހިމެނޭ ގޮތަށް އިތުރު 20 ފަރާތެއް މިއަހަރުގެ ރެޑްވޭވް ރޯދަ ސޭލްގައި ގުރުއަތުން ހޮވިގެންދާނެއެވެ.\nކުރައްވާ ކޮންމެ 500ރ އަކަށް ކޫޕަނެއް ލިބިގެންދާ ރެޑްވޭވް ރޯދަ ސޭލް ރެޑްވޭވްގެ ހުރިހާ ފިހާރައެއްގައި ކުރިއަށްދާނެއެވެ. އަދި ރެޑްވޭވްއިން މަޢުލޫމާތު ދޭގޮތުގައި ރޯދަ ސޭލްގެ ތެރެއިން ގާތްގަނޑަކަށް ގެދޮރަށް ބޭނުންވާ ހުރިހާ ސާމާނު އެކުލެވޭ، ރެޑްވޭވްގެ އެންމެބޮޑު ޝޯރޫމް ހުޅުވިގެންދާނެއެވެ. މި ފިހާރަ ވެގެންދާނީ އިލެކްޓްރޯނިކްސް، ފަރުނީޗަރ، ބަދިގެ ސާމާނު އަދި ގޭތެރޭގެ ސާމާނު ސާމާނުގެ އެތައް ބާވަތެއް ލިބިގެންދާނެ ޚާއްޞަ ފިހާރައަކަށެވެ.\nއެހެން އަހަރުތަކެކޭ ވެސް އެއްގޮތަށް މިއަހަރު ވެސް ރޯދަ ސޭލްއަށް ތަފާތު އެކި ބާވަތްތަކުގެ މުދާ ރޭޑްވޭވްއިން ވަނީ ތަޢާރަފްކޮށްފައެވެ.\nއަދި މިގޮތަށް ތަޢާރަފްކުރެވޭ ރޯދައާއި ގުޅޭ އައިޓަމްސް ތަކަކީ ވަރަށް ހެޔޮ އަގެއްގައި ކަސްޓަމަރުންގެ ރިކްއެސްޓުތަކާއި އެއްގޮތްވާނެ ގޮތުގެ މަތީން މާރކެޓަށް ނެރެދީފައިވާ މުދާކަމުގައި ރެޑްވޭވް އިން މަޢުލޫމާތުދެއެވެ.


BREAKING NEWS: Gulhi School Gai Covid Ge ihaleh: Gina Bayaku Fassivejje - Vaguthu\nއަދަދުތައް ހުރީ ދަށުގައި، ނަމަވެސް އަދި ލުޔެއް ނެތް! - 21 ގަޑިއިރު ކުރިން\nގުޅީ ސްކޫލްގައި ކޮވިޑްގެ އިހަލެއް: ގިނަ ބަޔަކު ފައްސިވެއްޖެ\nމާލެ އަތޮޅު ގުޅީ ސްކޫލުން ގިނަ ބަޔަކު ކޮވިޑް-19 އަށް ފައްސިވެ، ސްކޫލުން ކޮވިޑްގެ އިހަލެއް (ކްލަސްޓާއެއް) ފާހަގަ ކުރެވިއްޖެއެވެ.\nގުޅީ ސްކޫލުން މިހާތަނަށް ވަނީ 18 މީހަކު ކޮވިޑަށް ފައްސިވެފައެވެ. އޭގެތެރޭގައި ހިމެނެނީ 10 މުވައްޒަފުންނާއި އަށް ދަރިވަރުންނެވެ. ގުޅިން ކޮވިޑަށް ފައްސިވި ޖުމްލަ އަދަދު 20 އަށް އަރައެވެ.\nފައްސިވި ދަރިވަރުންގެ ތެރޭގައި އެލްކޭޖީގެ ދަރިވަރަކާއި ޔޫކޭޖީގެ ދެދަރިވަރުން ވެސް ހިމެނެއެވެ. އޭގެ އިތުރުން ގްރޭޑް ދޭއްގެ ދަރިވަރަކާއި، ތިނެއްގެ ދަރިވަރެއް އަދި ހަތެއްގެ ދަރިވަރަކާއި ނުވައެއްގެ ދެދަރިވަރުން ވަނީ ފައްސިވެފައެވެ.\nމިއީ މިމަހުގެ 23 ވަނަ ދުވަހާއި ހަމައަށް ލިބިފައިވާ ނަތީޖާތަކެވެ. 24 ވަނަ ދުވަހާއި 25 ވަނަ ދުވަހު އެއްވެސް ސުންކެއްގެ ނަތީޖާ ލިބިފައެއް ނުވެއެވެ. ނަމަވެސް އެރަށުން ވަރަށް ގިނަ ސުންކު ނަގާފައިވާ ކަމަށް މައުލޫމާތު ލިބެއެވެ.\nގުޅީ ސްކޫލްގައި ކޮވިޑް ފެތުރުނީ ކިހިނެއް ކަމެއް ނޭނގެއެވެ. އެރަށުގައި ކޮވިޑް ފެތުރެމުން ދިޔަ ނަމަވެސް ރަށުގެ ކަމާބެހޭ އިދާރާތަކުގެ ބަހެއް އަދި މިކަމުގައި ނުލިބެއެވެ.\nކޮވިޑް ފެތުރެމުން ދިޔަ ނަމަވެސް މިހާރު މޮނިޓަރިންގައި ނެތް ހުރިހާ ރަށެއްގެ ސްކޫލްތަކުގައި އާއްމު އުސޫލުން ކިޔެވުން ކުރިއަށް ގެންދެއެވެ. ކިޔެވުން ކުރިއަށް ގެންދާއިރު ހުރިހާ ދަރިވަރުން ވެސް ތިބެން ޖެހެނީ މާސްކް އަޅައިގެން އަދި ގައިދުރުކަން ބަހައްޓައިގެންނެވެ.\nވެކްސިން ނުޖެހުމުން އެމެރިކާ ހޮސްޕިޓަލެއްގެ 178 މުވައްޒަފުން ސަސްޕެންޑްކޮށްފި\nކުޅުދުއްފުށި ފްލޫ ކްލިނިކަށް ދެއްކި މީހަކު ކޮވިޑަށް ފައްސިވެއްޖެ\n20 ރަށަކާއި ދެ ސިޓީއެއް ބަންދުގައި އޮންނަތާ މަހަކަށްވުރެ ގިނަ ދުވަސް!\nއޭޕްރީލް 26, 2021 01:19\nއަ ދިވެސް މަ ދީ އިންޑިޔާ މީހުން ކަރަންޓީން ކުރަން ގެސްޓް ހައުސް ތަކުގައި ބޭތިއްބޭލެއް.\nއޭޕްރީލް 26, 2021 01:26\nހޫން ގެސްޓުހައުސްތަށް އެންމެ ގިނަ ރައްތަށް ދޯ މިހާރު މި ހާލި ހާލިތަށް ފެންނަނީ؟\nއޭޕްރީލް 26, 2021 03:28\nހާދަހާ ރީތީ ނަންނަމޭ ތިހުރީ ކޮވިޑް އިހަލެއް، ކޮވިޑް ކޯޅިއެއް، ކޮވިޑް ބޮނޑިެއް، ކޮވިޑް ފައްޗެއް، ކޮވިޑް ބަސްތާއެއް،\nޤަރުނުހެ ބޮޑު ޖޯކު ކޮވިޑް 19 އޭ މިިޔާ ޚިޔާލީ ފޮލާ.\nއޭޕްރީލް 26, 2021 04:07\nކޮވިޑް ނޫން ބަތްޔެތް މި ދުނިޔޭގަ ނެތީތަ؟ ކޮބައިތަ މީގެކުރިންޖެހުނު ފާޑް ފާޑްގެ ރޯގާތަށް އެޗް 1 އެންވަން ސާސްރޯގާ މާސްރޯރާ ނެތހީތަ މި ދުނިޔޭގަ


Noosverikamuge dhuniyeyge haalathun fennany raajjeyge ves haalathu, 12 aharu fahathah!\n3 މެއި 20160ކޮމެންޓް\nނޫސްވެރިކަމުގައި ރާއްޖެއެކޭ ބޭރެކޭ ތަފާތެއް ނެތް، 12 އަހަރު ފަހަތަށް!\nމިނިވަން ނޫސްވެރިކަމުގެ އަސާސްތައް ގާއިމްކުރިތާ މިއަދަށް 25 އަހަރު ފުރުނީ އެވެ. އެކަމަކު ނޫސްވެރިކަމުގެ މިނިވަންކަން ފާއިތުވި 12 އަހަރުގެ ތެރޭގައި ދަށަށް ނުދާހާ މިންވަރަށް މިދިޔަ 2015 ވަނަ އަހަރު ވަނީ ގޮސްފަ އެވެ.\nފްރީޑަމް ހައުސްގެ މިދިޔަ އަހަރުގެ ޕްރެސް ފްރީޑަމް ރިޕޯޓުގައިވާ ގޮތުން 2015 ވަނަ އަހަރު ނޫސްވެރިންގެ އަޑު ކަނޑުވާލުމަށް ސިޔާސީ ފަރާތްތަކާއި، ކުށްވެރިންނާއި، ޓެރަރިސްޓުން ދަނީ މެދުކެނޑުމެއް ނެތި މަސައްކަތް ކުރަމުންނެވެ.\nދުނިޔޭގެ ގައުމުތަކުގައި ނޫސްވެރިކަމުގެ މިނިވަންކަން އޮތް މިންވަރު ދައްކުވައިދޭ ޗާޓު---\nދުނިޔޭގެ އާބާދީގެ ތެރެއިން ފުރިހަމަ މިނިވަން ނޫސްވެރިކަމެއް ތަޖުރިބާ ކުރުމުގެ ފުރުސަތު ލިބިފައި ވަނީ އެންމެ 13 އިންސައްތަ މީހުންނަށެވެ. އެ 13 އިންސައްތަ މީހުން ދިރިއުޅޭ ސަރަހައްދުތަކަކީ ސިޔާސީ ފަރާތްތަކަށް ފާޑުކިޔާ ރިޕޯޓުތައް ލިޔުމުގެ މިނިވަންކަމާއި، ނޫސްވެރިންގެ ރައްކާތެރިކަން ކަށަވަރުވުމާއި، ދައުލަތުން ނުފޫޒުފޯރުވުން ނެތުމާއި، ގާނޫނީ އަދި އިގްތިސާދީ ފިއްތުންތަކަށް ކުރިމަތިލާން ނުޖެހޭ ސަރަހައްދުތަކެވެ.\nދުނިޔޭގެ އާބާދީގެ 41 އިންސައްތަ މީހުންނަށް ކޮންމެވެސް ވަރެއްގެ މިނިވަންކަމެއް ލިބިފައިވާ ނޫސްވެރިކަމެއް ތަޖުރިބާ ކުރެވެ އެވެ. ބާކީ 46 އިންސައްތަ މީހުންނަކީ މިނިވަން ނޫސްވެރިކަމެއް ދެކިފައިވާ ބައެއް ނޫނެވެ.\nނޫސްވެރިކަމުގެ މިނިވަންކަން އެންމެ ފަހަތަށް ގޮސްފައިވާ ގައުމުތައް---\nފާއިތުވި އަހަރު ނޫސްވެރިކަމުގެ މިނިވަންކަން އެންމެ ބޮޑަށް ފަހަތަށް ޖެހުނު ގައުމުތަކުގެ ތެރޭގައި ރާއްޖެ ވެސް އޮތީ ހިމެނިފަ އެވެ. އެހެންކަމުން ވަކިވަކި ގައުމުތަކުގައި ނޫސްވެރިކަމުގެ ހާލަތު އޮތް ގޮތް ބަލައިލުން މުހިއްމެވެ.\nޔޫރަޕްގެ ގައުމުތަކުގައި ނޫސްވެރިކަމުގެ މިނިވަންކަން ފުޅާ ދާއިރާ އަކަށް ލިބިފައިވެ އެވެ. ނަމަވެސް މިދިޔަ އަހަރު ފެށިގެން ދިޔެއީ ފްރާންސްގެ ޝާލީ އިބްޑޫ މަޖައްލާގެ އޮފީހަށް ދިން ހަމަލާއާއެކު އެވެ. އެ ހަމަލާގައި އަށް ނޫސްވެރިން މަރުވި އެވެ. އެއާއެކު ހަމަނުޖެހުމާއި، ބިރުވެރިކަމާއި، ޓެރަރިޒަމް މަނާ ކުރާ ގާނޫނާއި، ސިޔާސީ އަދި ސަރުކާރުގެ ފިއްތުންތަކުގެ ސަބަބުން ފްރާންސްގެ މީޑިއާގެ މިނިވަންކަން ވަނީ ވަރަށް ބޮޑަށް ނުތަނަވަސްކަމެއްގެ ތެރޭގަ އެވެ.\nސަރުކާރަށް ވަފާތެރި ބަޔެއްގެ ގޮތުގައި ދެމި ތިބުމަށް މިސްރުގެ ނޫސްވެރިންނަށް ދަނީ ފިއްތުންތައް ކުރިމަތި ކުރުވަމުންނެވެ. ދައުލަތުން ކޮންޓްރޯލް ކުރާ މީޑިއާތަކުން ސަރުކާރާ އެއްކޮޅު ހަބަރުތައް ފެތުރުމަށް މަޖުބޫރު ވެއެވެ. ރައީސް އަބްދުލް ފައްތާހް އަލް ސިސީ ވަނީ ނޫސްތަކުގެ އެޑިޓަރުންނާއި، ޓީވީ ޕްރެޒެންޓަރުންނާއި ވަކިން ބައްދަލުކުރައްވާ ސަރުކާރުން ބޭނުންވާ ކަންކަން ހިއްސާ ކުރައްވާފަ އެވެ. އިއްޔެ ވެސް ވަނީ ސަރުކާރަށް ފާޑުކީ ދެ ނޫސްވެރިން ހައްޔަރުކޮށްފަ އެވެ.\nމިސްރުގައި ހައްޔަރު ކުރި އަލްޖަޒީރާގެ ތިން ނޫސްވެރިން---\nދުނިޔޭގެ މިހާރު ނޫސްވެރިންނަށް އެންމެ ނުރައްކާތެރި ގައުމަކީ ސީރިއާ އެވެ. އެތަނުގައި މިދިޔަ އަހަރު އެކަނިވެސް 14 ނޫސްވެރިން މަރުވި އެވެ. އިސްލާމިކް ސްޓޭޓް (އައިއެސް) އިން ވަނީ ތުރުކީގައި ތިބި ސީރިއާގެ ތިން ނޫސްވެރިއަކު ވެސް މަރާލާފަ އެވެ.\nތުރުކީގައި މަރާލި ސީރިއާގެ ނޫސްވެރިޔާ---\nތުރުކީ ގައި ރައީސް ތައްޔިބު އުރުދުގާން އަށް ވަފާތެރި ފުލުހުން ދަނީ ސަރުކާރަށް ފާޑުކިޔާ ނޫސްތައް ބަންދުކޮށް، އެތަންތަނަކީ ސަރުކާރަށް ސަނާކިޔާ ތަންތަނަށް ބަދަލު ކުރަމުންނެވެ. އެގޮތުން އޮކްޓޯބަރ 2015 ގައި ދެ ޓީވީ ޗެނަލަކާއި ދެ ނޫހެއް ދައުލަތުގެ އޮފިޝަލުންގެ ބެލުމުގެ ދަށަށް ގެންދިޔަ އެވެ. މާޗް 2016 ގައި ތުރުކީގެ އެންމެ ބޮޑު ނޫސް "ޒަމާން" ވެސް ދައުލަތުގެ ދަށަށް ގެންދިޔަ އެވެ. އޭގެ އިތުރުން ރައީސްގެ އަބުރުފުޅާ ބެހުނު ކަމުގެ ތުުހުމަތުގައި ނޫސްވެރިންނަށް ދެކޮޅަށް 2،000 އަށް ވުރެ ގިނަ މައްސަލަ ދަނީ ބަލަމުންނެވެ.\nފްރާންސާއި ސީރިއާގައި ނޫސްވެރިންތަކެއް މަރުވެފައިވާ ފަދައިން ރާއްޖޭގެ ނޫސްވެރިއަކު މަރެއް ނުވެ އެވެ. ނަމަވެސް އެންމެ 380،000 މީހުން ދިރިއުޅޭ ގައުމަކުން ނޫސްވެރިއަކު ގެއްލިގެން 600 އަށް ވުރެ ގިނަ ދުވަސްވުމަކީ ކުޑަ ކަމެއް ނޫނެވެ. މިސްރުގައިވާ ފަދައިން ސަރުކާރަށް ވަފާތެރި، ސަނާ ކިޔާ ބައެއްގެ ގޮތުގައި ނޫސްވެރިން ތިބުމަށް ފިއްތުންތައް ދަނީ އަންނަމުންނެވެ. ގާނޫނީ ގޮތުންނާއި އިގްތިސާދީ ގޮތުންނެވެ.\nހަމަ އެފަދައިން ހައްގުތައް ހޯދުމަށް އަޑުއުފުލުމުން ރާއްޖޭގައި ވެސް އެއް ފަހަރާ 16 ނޫސްވެރިން ހައްޔަރުކޮށްފި އެވެ. ދައުލަތުގެ ދަށަށް މީޑިއާ ސްޓޭޝަނެއް ގެންދިޔަ މަންޒަރު އަދި ފެނިފައެއް ނެތެވެ. ނަމަވެސް ޔަގީނުން ވެސް އެކަން ކުރުމަށް މަސައްކަތް ކުރާކަން އެނގެ އެވެ. ކޯޓު މެދުވެރިކޮށް ރާއްޖޭގެ އެންމެ ބޮޑު ނޫސް "ހަވީރު ބަންދުކޮށްފި އެވެ. ތުރުކީގެ "ޒަމާން" ނޫސް ބަންދުކުރުމާ މިކަމާ އޮތީ ކޮން ތަފާތެއް ހެއްޔެވެ؟\nއަބުރާ ބެހުމުގެ ތުހުމަތުގައި ނޫސްވެރިންނަށް ކުރިމަތިވާ ދަތި އުނދަގޫތައް ދަނީ ފެންނަމުންނެވެ. ރާއްޖޭގެ ނޫސްވެރިކަމުގެ ކުރިމަގު ވެސް ތަސައްވަރު ކުރެވެނީ ހަމަ ތުރުކީ ފަދައިންނެވެ. އަބުރުގެ ބިލް އަދި ކުރިއަށް އޮތީ އެވެ. އެ ބިލް ފާސްވެއްޖެ ނަމަ ނޫސްވެރިކަމަށް އޮތީ ކަޅު އަނދިރި ދުވަސްތަކެވެ.\nމިއަދު ނޫސްވެރިކަމުގެ މިނިވަންކަމުގެ ދުވަސް ފާހަގަކުރަމުންދާއިރު، ދުނިޔޭގެ ގައުމުތަކުގައި ހިނގަމުންދާ ކަންކަމުން އިބުރަތް ލިބިގަނެ، ރާއްޖޭގެ ހާލަތު ރަނގަޅު ކުރަން މަސައްކަތް ކުރުމަކީ ކޮންމެ ފަރުދެއްގެ ވެސް ޒިންމާ އެކެވެ. ސަރުކާރަށް ބިނާ ކުރުވަނިވި ފާޑުކިޔަން ތިބޭނީ ނޫސްވެރިންނެވެ. ނޫސްވެރިން ނެތް ނަމަ ރައްޔިތުންނަށް ބޭނުންވާ ފުރިހަމަ މައުލޫމާތެއް، ކަމުގެ ދެ ފުށެއް ހާމައެއް ނުކޮށްދެވޭނެ އެވެ. ނޫސްވެރިން މިނިވަން ވުމަކީ ރައްޔިތުން މިނިވަން ވުމެވެ. ގައުމު މިނިވަން ވުމެވެ.


މެންބަރުންގެ ޚިޔާލު: ގައުމާ ރައްޔިތުންނަށް ފައިދާހުރި އެއްވެސް ކަމަކަށް ޑީއާރުޕީ އެއްބަހެއް ނުވާނެ – Maldivian Democratic Party\nމެންބަރުންގެ ޚިޔާލު: ގައުމާ ރައްޔިތުންނަށް ފައިދާހުރި އެއްވެސް ކަމަކަށް ޑީއާރުޕީ އެއްބަހެއް ނުވާނެ\nޖީއެސްޓީ އަކީ މުއްސަނދިންގެ އަތުން ރައްޔިތުންނަށް ލިބޭ އެންމެ އަސާސީ ޞަދަޤާތެވެ.\nމިޞަދަޤާތަކީ އިދިކޮޅު މަހުޖަނުން ފަގީރުންނަށްޓަކާ ދޭންބޭނުންވާނެ ޞަދަޤާތެއް ނޫނެވެ. އެންމެބޮޑު އެއްސަބަބަކީ ރައްޔިތުން ތަނަވަސް ވަމުންދާނަމަ 2013 ވަނައަހަރު” ރައްޔިތުންނާ އިދިކޮޅު” ޕާޓީތައް ރައްޔިތުންގެ ކުރިމައްޗަށް އަރާ ދައްކާނޭ ވާހަކައެއް ނުއޮންނާނެތީއެވެ. ޖީއެސްޓީ ނަގަންފެށުމުން ރައްޔިތުންނާ މެދުފަންތީގެ ވިޔާފާރިވެރިންނަށް ހެޔޮ އިގްތިޞާދީ ކުރިއެރުން ތަކެއް ލިބިގެންދާނެކަން ގަބޫލުކުރެވޭތީ ވެސް މެއެވެ.\nނިމިގެންދިޔަ ސަރުކާރުން ރައްޔިތުންނަށް ދަތިކުރި ދަތިކުރުން ތަކުރާރު ކުރުމަށް ރާވަމުންދާ އިރު. އެހުރިހާކަމެއް ބައްލަވަން ޢާލަމުލް ކައުނައިނި ވާކަން ނޭނގެނީބާއެވެ. ރާއްޖޭގެ ބައެއް މަހުޖަނުންނަކީ ނިމިގެންދިޔަ ސަރުކާރުން ބައިއަޅައިގެން އުފައްދާފައިތިބި ބައެކެވެ. ޖީއެސްޓީ ވެސް ދޭންމިޖެހެނީ އެވެރިންގެ އަތުންނެވެ. މިލިއަނުން ބިލިއަނުންވެސް ލިބެނީ އެވެރިންނަށެވެ. އެހެންކަމުން ރައްޔިތުންގެ ދިރިއުޅުމުގެ ޙާލަތު ރަނގަޅުވާ ފަދަ ގޮތެއް އެވެރިން ފައިސާދީގެން ވުމަކީ އެވެރިން ހަމަހޭގައި ތިބެގެން އެއްބަސްވާނެ ކަމެއްނޫނެވެ. “ދަންނާށޭ ދަންނާށޭ ބާޣީންނޭދަންނާށޭ” އިދިކޮޅުހެދޭ ވަރަށްވުރެ މިހާރު އެ ވަނީ ﷲ އެބައިމީހުން ނިކަމެތިކުރައްވާފައެވެ. ފުނޑު ފުނޑުވެފައެވެ. 2013 އަންނައިރު އެ އަނިޔާވެރިން ފަޟީޙަތްވެ ގުއިބަލާ ލޮލުންވެސް އެބައިމީހުންނާދިމާއަށް ބަލާނޭ ބަޔަކު ނުވާނެއެވެ.\nވެރިކަން ލިބޭނީ ﷲ އެކަމަށް ކަނޑައަޅުއްވާފައިވާ މަގުން ދަތުރު ކުރީމައެވެ. ސަރުކާރުން ރައްޔިތުންނަށް ހޯދައިދޭންބޭނުންވާ އުފާފާގަތި މުސްތަޤްބަލަށް ހުރަސްއަޅައިގެން ވެރިކަން ލިބިދާނޭކަމަށް ހީކުރާ ހީކުރުމަކީ ސިކުނޑީގައި ކުޅަދެއްވެސް ހަމަވާ ބަޔަކު ހީކުރާނޭ ކަމެއްނޫނެވެ.\nސަރުކާރުން އަލަށް ތަޢާރުފް ކުރި އިގްތިޞާދީޕެކޭޖަކީ ބައިބަޔަށް ކުރަން ނިނަމާފައިހުރި ކަންކަމެވެ. އެކަންކަން ކުރުމަށް ހުޅުވެންޖެހޭ ދޮރަކީ ބިލްތަކެވެ. ބިލްތައް ފާސްވެ ތަސްދީޤްވުމުން މިދެންނެވި އިޤްތިޞާދީ ޕެކޭޖް ފަހަރަކު ކަމެއް ތަންފީޒްވަމުން ގޮސް ރައްޔިތުންގެ ހިނިތުންވުން ފެންނާން ފަށާނެއެވެ. އިދިކޮޅު ޑީއާރުޕީއިން ޑރ.ޑީޑީ އާ ތަލްޙަތު އަށް ރުހުންނުދޭންވެސް ނިންމިއެވެ. އެހެންވީމާ އިދިކޮޅު ފަރާތްތަކުން ރައްޔިތުންގެ ކުރިއެރުމާ ސަރުކާރުގެ ކުރިއަރާ ދިއުމަށް އެޅެންހުރި ހުރިހާ ހުރަސްތަކެއް ހުރަސްކުރާނޭކަން މިހާތަނަށް އެބައިމީހުންގެ ޢަމަލުތަކުންވަނީ ސާބިތުކޮށްދީފައެވެ.\nރާއްޖޭގެ އިޤްތިޞާދީ މާހިރުންނާ ރައީސުލްޖުމްހޫރިއްޔާ އަބަދުމެ ވިދާޅުވަމުން އެގެންދަވާ ވާހަކަފުޅަކީ ރައްޔިތުން ގޮވައިގެން އެހެން ރާއްޖެއަކަށް ވާޞިލްވާން ބޭނުންފުޅުވާ ކަމުގައެވެ. އެއީ ކުރިން މިތިބަ ރާއްޖޭގައި އިންސާނުންނަށް މިނިވަންކަމާ އުފާފާގަތިކަން މަތީގައި އުޅެވޭނެފަދަ މާޙައުލެއް ގާއިމްވެފައި ނެތީމައެވެ 2012 ވަނައަހަރު ނިމުމުގެކުރިން ރައްޔިތުންނަށް އަނެއް ދިވެހިރާއްޖެއަށް ދެވި، އުފަލާ ހިންހަމަޖެހުންމަތީގައި ފުދުންތެރި ޢާއިލާތަކެއްގެ ގޮތުގައި ދިރިއުޅޭ މަންޒަރު ފެނުމަކީ ރައީސް ނަޝީދު އެންމެ އުފާވާނޭ ޒަމާންވެސް މެއެވެ.\nރައްޔިތުންނަށް މިސަރުކާރުގެ ވިސްނުމާ މަގްޞަދު އޮޅުވާލުމަށްޓަކާ ބަޔަކު ކިތަންމެ މަސައްކަތްތަކެއް އެބަކުރެއެވެ. ވިސްނާންވީ މިސަރުކާރަކީ ކުރިންހިންގި ކަހަލަ ސަރުކާރެއް ނޫންކަމާ ރައްޔިތުންނަށް ދޮގުހަދައިގެން މިވެރިކަން ނުކުރެވޭނެކަމެވެ. އަދި އޭރާ މިހާރުވެސް ތަފާތުކަމަށާ، މިހާރުގެ ރައީސަކީ މައުމޫނު ނޫންކަން ވިސްނާލުމަކީވެސް ތަފާތެކެވެ. މިހާރު ވެރިކަންހިންގަނީ އަމިއްލަ ފައިދާއަށް ވުރެ ރައްޔިތުންގެ ލާބަޔާ މަންފާއަށް ބަލައިގެންކަމީވެސް ކުރިއާ މިހާރުގެ ތަފާތު ފެނިގެންދާނޭ ސަބަބެކެވެ. ޑީއާރުޕީއަކީ ރައްޔިތުންނަށް ސަރުކާރުގެ މަޤްޞަދު ސިއްރުކޮށްގެން ތިބެ ވެރިކަން ހޯދަން މަސައްކަތްކުރާ ތަންދޮރު ނުދަންނަ ބައެކެވެ.\nޓެކްސް ނެގުމާ ބެހޭގޮތުން މިހާތަނަށް އެވެރިން އެ އަޅާހުރަސްތަކަށް ބެލުމުން އެވެރިންގެ އަސްލު ސިފަ ރައްޔިތުންނަށް ހާމަވެގެން ހިނގައްޖެއެވެ.\nސިޔާސީގޮތުން ޖަހާ މަޅިތަކުގައި ރައްޔިތުން ބެދިގެން ދިއުމަކީ ރައްޔިތުން ދެކެ ލޯބިވާ ބަޔަކު ކުރާނޭ ކަންތަކެއްނޫނެވެ. ރާއްޖޭގައި މިހާތަނަށް ވެރިކަން ހިންގާފައިވާ ވެރިން ކަންކޮށްފައިވާ ގޮތަށް ވިސްނަން ވެއްޖެނަމަ މިހާރުގެ އުޞޫލްތަކާ ދިމައެއްނުވާނެއެވެ. ފުރަތަމަ ސަބަބަކީ ކޮންމެމީހަކަށް ވެސް ފަސްއަހަރު ވެރިކަންކުރެވޭ ސިޔާސަތު ރައްޔިތުން ގަބޫލު ކޮށްފައި ވުމެވެ. އެހެންކަމުން ވެރިކަން ބައްކުރުމުގެ ވިސްނުން މިއާނިޒާމުގެ ދަށުން އެއްވެސް ރައީސެއްގެ ކިބައިގާ ނުހުންނާނާނެއެވެ. ކޮންމެ ރައީސަކުވެސް ބަލާނީ ރައްޔިތުންގެ ލޯތްބާއެކު ވެރިކަން ނިންމާފައި ރައްޔިތުންނާއެކު ރައްޔިތުންގެ ލޯބި ލިބިގެން ގައުމުގައި ހުރެވޭތޯއެވެ. މައުމޫނާ ގައްޒާފީ ކޮށްފައިވާ ކަހަލަ ވެރިކަމެއް މިރާއްޖެއަކު ދެނެއް ނުކުރެވޭނެއެވެ. ރައީސް ނަޝީދުގެ ޙަގީގީ މަޤްޞަދަކީ މިފަދަ މިނިވަން ޑިމޮކްރެޓިކް ވެރިކަމެއް މިރާއްޖޭގައި ތާއަބަދު ދެމިއޮތުމެވެ. ވެރިކަމަށް އަރާފައި ޤާނޫނު އަސާސީ ބަދަލުކޮށް ބާރުތައް އަތަށް ކަހާލާނޭފަދަ ވެރިއަކު މިގައުމު ދެން ދެކެން ބޭނުމެއް ނުވާނެއެވެ.\nމިހާރު މިރާއްޖޭގައި ކުރަމުން މިދަނީ އަނިޔާވެރި ވެރިކަމެއްނޫނެވެ. ރައްޔިތުންނަށް ބިރުދައްކައިގެން ވޯޓު ހޯދި ވެރިކަމެއްވެސް ނޫނެވެ. އަދި ކުރީގެ އެއްވެސް ސިޔާސީ ފަރާތެއް ހައްޔަރުކޮށް ޖަލުތަކަށް ލައިގެން ކުރާ ވެރިކަމެއް ވެސް ނޫނެވެ. ކުރީގެ ރައީސް ވެސް އުޅޭނެގޮތަކަށް އުޅެން ދޫކޮށްލައިގެން ކުރާ ޢިލްމީ ވެރިކަމެކެވެ. ކުރިން އެގޮތަށް ކަންތައް ކުރަނީ އެފަދަ ޚުދުމުޚުތާރު ވެރިން މިނިވަންކަމާއެކު ގައުމު ހަލުވާލަން ބައިތިއްބައިގެން ވެރިކަން ކުރެވޭވަރުގެ ސިޔާސީ އިލްމު ނެތީމައެވެ. މިއަދު މިރާއްޖޭގައި މިހިނގަނީ ކުރީގެ ޑިކްޓޭޓަރުން އެބައިމީހުންގެ ބާރާއި ނުފޫޒު މުޅިގައުމުގައި ވިހުރާފައިވަނިކޮށް އެހުރިހާ ބާރުތައް ބުރިބުރިކޮށް އެފިކުރާ ވިސްނުން ބަދަލުކުރި މަޢުނައިން ފުރިގެންވާ ވެރިކަމެކެވެ. ވެރިކަމެއް ކުރުމަކީ އިދިކޮޅު ފަރާތްތައް ސިޔާސީގޮތުން އެއްފަރާތްކޮށް އެބައިމީހުން އުޅެންބޭނުންވާ ކޮންމެގޮތަކަށް އުޅެން ދޫކޮށްގެން ވެރިކަންކުރުމެވެ. ނިމިގެންދިޔަ ވެރިކަމުގެ ވާހަކަ ރާއްޖޭގެ ތާރީޚުގައި ލިޔެވިގެންދާނީ ހަމަޔަޤީނުންވެސް އަނިޔާވެރި ވެރިކަމެއްގެ ގޮތުގައެވެ.\nމިސަރުކާރުން މިހާރުފައްޓާފައިވާ އިގްތިޞާދީ އެޖެންޑާ ފުރިހަކުރާނީ އިދިކޮޅު ފަރާތްތައް އެގޮތަށް ބައިތިއްބައިގެންނެވެ. ރައްޔިތުން ގަބޫލުކުރާ ވެރިކަމެއް ރާއްޖޭގައި ކުރެވެމުން މިދަނީ ފުރަތަމަ ފަހަރަށެވެ..


”އަހަރެމެން ޗައިނާއާއި އެކީ ވިޔަފާރި ކުރާކަށް ނުޖެހޭ“ – ޓްރަމްޕް – DhiDaily\n”އަހަރެމެން ޗައިނާއާއި އެކީ ވިޔަފާރި ކުރާކަށް ނުޖެހޭ“ – ޓްރަމްޕް\nފޮކްސް ނިއުސް އަށް ދިން އިންޓަރވިއުއެއްގައި އެމެރިކާގެ ރައީސް ޑޮނާލްޑް ޓްރަމްޕް، ޗައިނާއާއި އެކު ވިޔަފާރިކުރަން ނުޖެހޭނެކަމަށް ބުނެފިއެވެ.\nއިންޓަވިއުކުރަން ހުރި ސްޓީވް ހިލްޓަން ގާތު ޓްރަމްޕް ބުނެފައިވަނީ އެމެރިކާ އަކުން ޗައިނާއާއި އެކު ވިޔާފާރި ކުރަން ނުޖެހޭނެކަމަށާއި އަދި އެމެރިކާއިން ޗައިނާއާއި އެކު ކުރާ ވިޔަފާރިތަކުން އެއްކޮށް ދުރުވާ ކަހަަލަ އިޝާރާތެއްވެސް ވަނީ ޓްރަމްޕް ކޮށްފައެވެ.\nޓްރަމްޕްވަނީ ޗައިނާއާއި އެކު ޓްރޭޑް ހަނގުރާމައަކަށް ގޮސްފައެވެ. އަދި މިދިޔަ ޖެނުއަރީ މަހުގައި، މިކަން އިސްލާހު ކުރުމަށާއި ދެ ފަރާތް ސުލްހަ ވުމަށް ސުލްހައިގެ ފުރަތަމަ ފިޔަވަހި ވަނީ ގެންގޮސްފައެވެ. ނަމަވެސް، މީގެ ދުވަސްކޮޅެއް ކުރިން ދެވަނަ ފިޔަވައްސަށް ދުނިޔެ ބަލަބަލާއޮއްވާ ޓްރަމްޕްވަނީ ސުލްހަ ނުވާނެ ކަމަށް އަންގާފައެވެ. ސަބަބެއް ކަމުގައި ޓްރަމްޕް ބުނެފައިވަނީ މި ބަލި މަޑުކަމުގައި ބެއިޖިންގއިން ކަންކުރަމުންއައި ގޮތް ހިތްހަމަނުޖެހޭ ކަމަށެވެ.\nޖޫން މަހުގެ ތެރޭގައި އެމެރިކާގެ ޓްރެޒަރީ ސެކެޓްރީ ސްޓީވެން ބުނެފައިވަނީ ދެ ފަރާތުގެ ވިޔަފާރީގެ އެއްބަސްވުން އުވާލަން ޖެހޭނީ ޗައިނާގެ އިޤްތިޞާދުގައި އެމެރިކާ މީހުންނަށް ހަމަހަމަ ފުރުސަތުތަކެއް ނުލިބުމުންނެވެ.


Ras Online - ދެ ދަރިންގެ ކުރިމަތީގައި މަންމަ ރޭޕްކުރި މައްސަލައިގެ ތުހުމަތު ކުރެވޭ މީހަކު ހައްޔަރުކޮށްފި\nދެ ދަރިންގެ ކުރިމަތީގައި މަންމަ ރޭޕްކުރި މައްސަލައިގެ ތުހުމަތު ކުރެވޭ މީހަކު ހައްޔަރުކޮށްފި\nޕާކިސްތާނުގެ، ސެންޓްރަލް ޕަންޖާބް ޕްރޮވިންސްގައި، ޕެޓްރޯލް ހުސްވެގެން މަގުމައްޗަށް ހުއްޓިފައި އޮތް ކާރެއްގެ ތެރޭގައި އިން އަންހެނަކު ގަދަކަމުން ނެރެ ކާރުގައި ތިބި އޭނާގެ ދެދަރިންގެ ކުރިމަތީގައި ރޭޕްކޮށްލައިފިއެވެ.\nއަރަބް ނިއުސްއިން ރިޕޯޓްކޮށްފައިވާ ގޮތުގައި ޕެޓްރޯލް ހުސްވެގެން ކާރު ހުއްޓިފައި އޮއްވާ ދެމީހަކު ވެގެން ކާރު ދުއްވަން އިން ދެކުދިންގެ މަންމަ ކާރުން ނެރުނީ ގަދަކަމުންނެވެ. އަދި އަންހެން މީހާ ރޭޕް ކުރުމަށްފަހު އޭނާގެ ގަހަނާ ތަކާއި ފައިސާ ފޭރިގަނެގެން އެމީހުން ފިލީއެވެ.\nމި އަންހެން މީހާއަށް ހަމަލާ ދީފައިވަނީ، ދަރިން ގޮވައިގެން ކާރުގައި ދަނިކޮށް ކާރުގެ ޕެޓްރޯލް ހުސްވުމުން ހައިވޭ ޕޮލިސް އަށް ގުޅައި ކާރު ތަޅުލައިގެން ތިއްބާ، ކާރުގެ ބިއްލޫރިގަނޑު ތަޅާލައިގެންނެވެ. މިހާދިސާ އާ ގުޅިގެން، އެސަރަހައްދުން ލިބުނު ހެއްކާއެކީ ތުހުމަތު ކުރެވޭ މީހަކު އިތުރު ތަހުގީގަށް ހައްޔަރު ކޮށްފައިވާ ކަމަށް ޕަންޖާބުގެ ފުލުހުންނާ ހަވާލާދީ އަރަބް ނިއުސްގައި ބުނެފައިވެއެވެ.\nހައްޔަރު ކުރި މީހާގެ މައްޗަށް، ކުރެވޭ ތުހުމަތު ތަކަަށް ދެކޮޅު ހެދި ކަމުގައި ވިޔަސް، ގިނަ ނޫސްތަކުން ބުނާގޮތުގައި ތުހުމަތު ކުރެވޭ މީހާ އަމިއްލަ އަށް ގޮސް ފުލުހާ ހަވާލުވެ މައާފަށް އެދުނީއެވެ.\nމިހާދިސާގައި ތުހުމަތު ކުރެވޭ ފަރާތްތަކަށް ހައްގު އަދަބު ދިނުމަށް ގިނަ ބަޔަކު ދަނީ ސޯޝަލް މީޑިޔާގައި ގޮވާލަމުންނެވެ. ތުހުމަތު ކުރެވޭ ފަރާތްތައް ދަން ޖައްސާ މެރުމަށްވެސް ގިނަބަޔަކު ދަނީ ގޮވާލަމުންނެވެ.\nއަރަބް ނިއުސްގައި ރިޕޯޓްކޮށްފައިވާގޮތުން، މިހާދިސާއަށް ފާޑު ކިޔައި، މިކަން ހިނގަން މެދުވެރިވީ އަންހެން މީހާ އެހާ ދަންވަރު ބޭރަށް ނުކުމެ އުޅުމުން ކަމަށް، ޕަންޖާބުގެ ޗީފް އޮފް ޕޮލިސް، އުމަރު ޝެއިޚް ބުނުމާއި ގުޅިގެން މީހުން ރުޅިގަދަވެ އޭނާއާއި ދެކޮޅަށް އަޑު އުފުލަމުން ދާކަމަށް ވެސް ރިޕޯޓްތައް ބުނެއެވެ. އަދި އުމަރު ޝެއިޚް މަގާމުން ވަކި ކުރުމަށް، އަންހެނުންގެ ހައްގުތަކަށް މަސައްކަތް ކުރާ ގިނަ އެކްޓިވިސްޓުން ދަނީ ގޮވާލަމުންނެވެ.\nޕާކިސްތާނުގައި، އަންހެނުންނަށް ޖިންސީ ފުރައްސާރަ ކުރުމާއި އަންހެނުންނަށް އަނިޔާ ކޮށް ޖިންސީ ގޯނާ ކުރުމަކީ އާންމުކޮށް ރިޕޯޓް ކުރެވެމުންދާ ހާދިސާ ތަކެކެވެ.